
“যে-কোনে! একটি পল্লীর মাঝখানে বসিয়া $ 

? যাহাকে কেহ কোনদিন ভাকিক্সা কথ! কহে 
নাই, তাহাকে জ্ঞান দাও, আশা দাও, 

$ তাহার সেব। কর, তাহাতে জানিতে দাও 


৬০ 


মাজ্ষ বলিয়া তাহার মাহাত্ম্য আছে, সে 
জগৎসংসারের অবজ্ঞীর অধিকারী নহে ।” 


রবীন্দ্রনাথ 


নিবেদন রি 

এদেশে বয়ক্কশিক্ষা-আন্দৌলনের ইতিহাস খুব বেশী 
দিনের নয়। সাধারণের ধারণা, স্কুল-কলেজের শিক্ষা-ব্যবস্থাই 
দেশের শিক্ষা-সমাধানের একমাত্র উপায় | স্কুল-কলেজের 
সংখ্যা বাড়াও এবং প্রত্যেক বাঁলকবালিকাকে বিদ্যালয়ে 
যাইতে বাধা কর, তবেই দেশের সব লোক শিক্ষিত হইয়া 
উঠিবে, ইহাই সাধারণের বিশ্বাস। স্কুল-কলেজের নিদিষ্ট 
গণ্ডীর বাহিরে এবং শিক্ষণীয় বরঃসীমাতিক্রান্ত সংখ্যাবহুল 
নরনারীর শিক্ষাব্যবস্থার প্রয়োজনীয়তা সম্বন্ধে এখনও পর্যন্ত 
শিক্ষিত ব্যক্তিরাও উদাসীন অথব! অজ্ঞ । 

আজ দেশ-বিদেশের জাতীয় শিক্ষা-পরিকল্পনায় : “বয়ন্ষ- 
শিক্ষা” একটি বিশিষ্ট স্থান অধিকার করিয়াছে। স্কুল- 
কলেজীয় শিক্ষার অসম্পূর্ণতা বা অপুর্ণাঙ্গতা-দুরীকরণের জন্যই 
ব্যাপকভাবে বয়স্কশিক্ষা-ব্যবস্থার প্রয়োজন অনুভূত হইতেছে । 
স্বাধীন ও সাৰভৌম ভারতরাষ্ট্রের নব বিধানে অন্যান্ত 
বহুবিধ জাতীয় সমস্তার স্যার বয়ন্কশিক্ষা-সমস্তাও তুল্য 
মর্ধাদীলাভ করিয়াছে । এ কথা আজ সর্বজন-স্বীকৃত যে, কোটি 
কোটি নিরক্ষর এবং অজ্ঞ দেশবাসীকে অশিক্ষার অন্ধকারে 
নিমজ্জিত রাখিয়া দেশের উন্নতিসাধন অসম্ভব ও অবাস্তব । 

ভারত গভর্ণমেন্ট এবং বিভিন্ন রাজ্য-সরকার বয়স্কশিক্ষা- 
আন্দোলন পরিচালনায় বদ্ধপরিকর । প্রায় পাঁচ বৎসর 


lo 


পূর্বে পশ্চিমবঙ্গে বয়স্কশিক্ষা-আন্দোলন অনুস্থত হইয়া ক্রমে 
ক্ৰমে ৷ সম্প্রদারিত হইতেছে। সরকারী ও বেসরকারী বহু 
প্রতিষ্ঠান এই আন্দোলন-পরিচালনায় উদ্যোগী হইয়াছে । 
বয়স্কশিক্ষার সংজ্ঞা আজ আর সঙ্কীর্ণার্থক নিরক্ষরতা-নিবারণেই 
সীমাবদ্ধ নহে, পরন্ত বৃহত্তর অর্থে ইহ! বুঝায় সমাজ-শিক্ষা 
অথবা। “Training for citizenship and training for 
life.” 

সমাজশিক্ষ!-আন্দোলনকে সফল করিয়া তুলিতে হইলে 
প্রথম ও প্রধান প্রয়োজন যোগ্য কর্মীর । কগ্িগণের ট্রেনিং 
বা শিক্ষণ-ব্যবস্থা সমাজশিক্ষা-পরিকল্গুনার একটি অতি বড় 
কথা। এই পুস্তকে সমাজশিক্ষা-কর্মীর জ্ঞাতব্য কয়েকটি 
বিবয়ের আলোচনা করা হইয়াছে। 

বৎসর ছুই পুর্বে 'জনখিক্ষার কথা” প্রকাশিত হইয়াছিল 
এবং জনশিক্ষা-কণ্নিগণ উহাকে সাদরে গ্রহণ করিয়াছিলেন। 
“দমাজশিক্ষার ভূমিকা”ও কমিগণের উদ্দেশ্যেই রচিত হইল । 
কমিগণের সমাদর লাভ করিলেই লেখকের শ্রম সার্থক হইবে । 
এই পুস্তকের অনেকগুলি প্রবন্ধই ইতঃপূর্বে 'শিক্ষান্রতী” ও 
“শিক্ষক” প্রভৃতি সাময়িক পত্রিকায় প্রকাশিত হইয়াছিল । 
এই সুযোগে তাহাদিগের নিকট কৃতজ্ঞতা স্বীকার করিতেছি। 


গ্রন্থকার 


এডি ই নিন নিন সারার ্ব 


Ah. 


বিষয় 

সমাজশিক্ষার কৈফিয়ৎ * 
জনশিল্ষা যুগে যুগে; 
বড়দের লেখাপড়া 

পাঠ ও পদ্ধতি 


অক্ষর-পরিচয়ের পর তত 


সমাজ-বোধ ও সামাজিক চেতনা ৰ 
সোভিয়েট রাশ্ঠায় জনশিক্ষ! 


লৌহ-যবনিকার অন্তরালে 
জনশিক্ষার বাহন গ্রন্থাগার 
শিক্ষাপ্রসারে রেডিও 
একাল ও সেকাল 

শিক্ষা কোন্‌ পথে 
আন্তর্জাতিক আদর্শ * 
তারুণ্যের সংকট * 

সমাজশিক্ষার কৈফিয়ৎ 


বিশ্ব সংস্কতি-সংসদ (07300 )-সংবিধানে একটি 
অতি সুন্দর ও অনুধাবনযোগ্য কথার উল্লেখ রহিয়াছে । কথাটি 
এই-_মান্থুবের মনেই যুদ্ধের বীজ নিহিত আছে, সুতরাং 
মানুষের মনেই শান্তির দেউল প্রতিষ্ঠা করিতে হইবে ৷? 
সেই শান্তি-দেউলের ভিত্তি হইবে শিক্ষা । যুক্তরাষ্ট্রের রাষ্ট্রপতি 
বিখ্যাত এক্রাহাম লিঙ্কন দাসত্ব-প্রথার অযৌক্তিকতা নির্দেশ- 
কল্পে বলিয়াছিলেন যে, যে জাতির মাত্র অর্ধেক মুক্ত বা 
স্বাধীন, কিন্তু বাকী অর্ধেক দাসত্ব-শৃঙ্ঘলিত, সে জাতির কোন 
ভবিপ্যৎ নাই। লিঙ্কনের এই উক্তি আজ সমগ্র পৃথিবীর 
ক্ষেত্রেই প্রযোজ্য । জগতের সমগ্র লোকসংখ্যার প্রায় 
তিন-চতুর্থাংশই জীবন-ধারণের অতি সাধারণ ও মৌলিক 
সুযোগ ও স্ৃবিধাগুলি হইতে বঞ্চিত। এই সংখ্যাগরিষ্ঠ 
বঞ্চিতের ভাগ্যে বহুভোগ্যা বন্থন্ধরার বিচিত্র সন্তারপূর্ণ 
ভাগ্ডারের দ্বার অবরুদ্ধ । অনশন বা অধাশন, আস্বাস্থ্য, 
অশিক্ষা-অভ্ঞানতা ও অভাব, ইহাই এই হতভাগ্যদের 

“ নিত্যকার সঙ্গী । 


২. এ - সমাজশিক্ষার ভূমিক! 


সেই রিক্ত, বঞ্চিত মানব মহাকবির ছন্দে অমরত্ব লাভ 
করিয়াছে ৪ - 


“নাহি ভর্খসে অদৃষ্টেরে, নাহি নিন্দে দেবতারে স্মরি’, 
মানবেরে নাহি দেয় দোষ, নাহি জানে অভিমান, 
শুধু ছুটি অন্ন খুঁটি কোনমতে কষ্টক্রিষ্ট প্রাণ 
রেখে দেয় বাঁচাইয়া ।৮__ 


আজ সারা বিশ্ব মানবতার এই নগ্ন, রিক্ত রূপ দেখিয়া 
বিচলিত ও ত্রস্ত হই উঠিয়াছে। বিশ্বব্যাপী অজ্ঞানতার 
তিমিরাবগ্ত%ন উন্মোচন করিবার একট! বিপুল প্রয়াস আজ 
সর্বত্রই পরিলক্ষিত হইতেছে । শিক্ষা-দীক্ষায় অগ্রসর ইউরোগীয় 
ভূখণ্ডের ত কথাই নাই, অপেক্ষাকৃত অনগ্রসর দেশগুলিতেও 


শিক্ষা-বিস্তারের জন্য একটা বিপুল সাড়া জাগিয়াছে। মানুষের * 


মানসিক, পাখির ও নৈতিক উন্নতির মূল ভিত্তি যে শিক্ষা 
ইহা! আজ সর্বজনন্থীকৃত। বিভিন্ন দেশে ভিন্ন ভিন্ন নামে 
হইলেও সর্বজনীন ও সর্বাজীণ শিক্ষার একটা ব্যাপক উদ্যোগ 
চলিতেছে । বয়স্ক-শিক্ষা, বুনিয়াদী শিক্ষা, ৷ সমাজ-শিক্ষা 
প্রভৃতি বিভিন্ন নামীয় পরিকল্পনা মূলতঃ সেই একই প্রচেষ্টার 
বিভিন্ন অভিব্যক্তি ! 

ভারতবর্ষের কথা ভাবিয়া দেখা যাউক। দেশ স্বাধীন 
হইরাছে। সার্বভৌম ও স্বাধীন গণতান্ত্রিক রাষ্ট্র প্রতিষ্ঠিত 
হইয়াছে। বিশ্বের দরবারে ভারত আবার শ্রেষ্ঠ আসন 
পরিগ্রহ করিবার জন্য সচেষ্ট হইয়াছে। কিন্তু এই আপাত- 


সমাজশিক্ষার কৈফিয্রং ৩ 


মনোহর দৃশ্যের অন্তরালে যে রূঢ় বাস্তব প্রচ্ছন্ন রহিয়াছে, 
তাহা ভুলিলে চলিবে না। ভারতের ৩৫ কোটি অধিবাসীর 
শতকরা ৮৫ জনই সম্পূর্ণ নিরক্ষর। অশিক্ষা ও অজ্ঞানতার 
নিবিডান্ধকারে সমগ্র দেশটি আচ্ছন্ন রহিয়াছে । অশিক্ষা হইতে 
উদ্ভুত সংখ্যাতীত সমস্তায় ভারতের জাতীয় জীবন খিন্ন, ক্রিষ্ট ও 
নিগীড়িত। কিন্ত সমস্ত সমস্তার পুরোভাগে রহিয়াছে শিক্ষা- 
সমস্তা। শিক্ষা ব্যতীত আত্মপ্রত্যর় জন্মে না। আত্মপ্রত্যয় 
হইতেই শক্তির স্থট্টি। শক্তিলাভ ব্যতীত ব্যক্তি, গোষ্ঠী, 
সমাজ বা জাতির উন্নতি সম্ভবপর নহে। জ্ঞান ও শিক্ষার 
পরিশীলন হইতেই শক্তিলাভ হুইয়া থাকে। কাজেই, জাতির 
প্রকৃত কল্যাণের পথ-শিক্ষা। আজ আমাদের নবলদ্ধ 
স্বাধীনতার পরিপ্রেক্ষিতে শিক্ষার অভাবকেই জাতির সব্প্রধান 
অভাব বলিরা স্বীকার করিতে হইবে। বাচিয়া থাকিবার মৌলিক 
অধিকারের মতই শিক্ষালাভের অধিকারও মানুষ মাত্রেরই 
মৌলিক অধিকার-_কারণ, শিক্ষাই জীবনকে বীচিবার যোগ্য 
করিয়া তুলিতে পারে । কি উপায়ে এই দেশজোড়া অশিক্ষা 
ও অজ্ঞানতার বিরুদ্ধে সকল অভিযান পরিচালনা করা যায়, 
তাহাই আজ শিক্ষা-পরিকল্পকদের প্রধান চিন্তনীয় বিষয়। 
সর্বজনীন প্রাথমিক শিক্ষা, সাধারণের পক্ষে সহজলভ্য মাধ্যমিক 
শিক্ষা উচ্চ শিক্ষা, বহুমুখী বৃত্তিমূলক ব! কারিগরী শিক্ষা 
প্রভৃতি শিক্ষা-প্রচেষ্টার বিভিন্ন ব্যবস্থার সঙ্গে প্রাপ্তবয়স্কগণের 
শিক্ষা-ব্যবস্থার কথাও আলোচিত হইতেছে । শিক্ষাবিদ স্তার 
জন সার্জেন্ট-রচিত শিক্ষা-পরিকল্পনা এবং কেন্দ্রীয় শিক্ষোপদেষ্টা 

সমিতির (Central Board of Education) প্রস্তাবে বয়স্ক 
শিক্ষাও জাতীয় শিক্ষার অত্যাবশ্যক সমস্য! বলিয়া স্বীকৃত ও 
পরিগৃহীত হইয়াছে এবং তদনুসারে ভারতের সর্বত্রই এই 
পরিকল্পনান্ুৃযারী কাজও শুরু হইয়াছে। 

মূল অর্থ এক হইলেও ভিন্ন ভিন্ন দেশে প্রাপ্তবয়স্কগণের 
শিক্ষাব্যবস্থার কয়েকটি বিভিন্ন নামের সহিত আমরা 
সুপরিচিত । যেমন ইংলণ্ডে ইহাকে বলা হয় Adult 
Education| বিশ্ব সংস্কৃতি-সংদদ ইহার নাম দিয়াছেন 
Fundamental Education | চীন দেশে ইহা Mass 
Education নামে পরিচিত । আবার ভারত গভর্ণমেন্ট 
ইহাকেই বলিয়া থাকেন Social Education বা সমাজ- 
শিক্ষা । বিভিন্ন দেশের শিক্ষার মান বা অগ্রগতির পরিমাপে 
জনশিক্ষার "মানও নির্ধারিত হইয়া থাকে। ইংলণ্ডের ন্যায় 
শিক্ষায় অগ্রগামী দেশে বয়স্কশিক্ষা বলিতে প্রাপ্তবয়স্ক নর- 
নারীর পরবর্তী শিক্ষান্থুশীলনকে বুঝায়। কিন্তু ভারতের ন্যায় 
শিক্ষার পশ্চাৎপদ দেশে জনশিক্ষা বা সমাজশিক্ষার প্রধান 
সমস্তা হইতেছে নিরক্ষরতা-দুরীকরণ । অবশ্য নিরক্ষরতা- 
দূরীকরণের সঙ্গে সঙ্গে চলিতে থাকিবে সামাজিক ও নাগরিকতা- 
বিষয়ক নানা জ্ঞান-বিস্তার। 

সংক্ষেপে এই আন্দোলনের উদ্দেশ্য ত্রিবিধ__ 

(১) নিরক্ষর নরনারীকে সাক্ষর করিয়া তোল! । 

(২) সদ্যসাক্ষর নরনারীর নবলন্ধ জ্ঞানের স্থায়িত্ব-বিধানের 
জন্য পরবর্তী শিক্ষা ও অনুশীলনের যথোপযুক্ত ব্যবস্থা-অবলম্বন। 

(৩) সামাজিক ও সংস্কতিমূলক শিক্ষার প্রসার । 

এদেশে শিক্ষার ইতিহাস খুব প্রাচীন হইলেও সুপরিকল্পিত 
ও কুনিয়ন্ত্রিতভাবে জনশিক্ষা বা বরস্কশিক্ষার প্রচেষ্টা অপেক্ষাকৃত 
সাম্প্রতিক। প্রাথমিক, মাধ্যমিক ও উচ্চশিক্ষা-বিস্তারের 
নানাবিধ উদ্যমের সহিত আমরা পরিচিত, কিন্তু স্কুল-কলেজ- 
বিশ্ববিদ্যালয়ের নির্দিষ্ট গণ্ডীর বহিভূর্তি বয়স্ক নরনারীর জন্য . 
শিক্ষা-ব্যবস্থার প্রবর্তন এই নৃতন। 

এই আন্দোলনের তাৎপর্য ও আশু গুরুত্ব সম্যক্‌ উপলব্ধি 
করিতে হইলে যে কয়েকটি কথ! বিবেচনা করা৷ আবশ্যক, তাহা 
এই =. { 

একদল লোক আছেন যাহার! প্রায়ই বলিয়া থাকেন যে, 
দেশের নিরক্ষরতা-দূরাকরণহ ' যদি জনশিক্ষা-আন্দোলনের 
উদ্দেশ্য হইয়া থাকে, তবে সর্বজনীন প্রাথমিক শিক্ষা-প্রবর্তনই 
সর্বাগ্রে আবশ্যক । সর্বজনীন প্রাথমিক শিক্ষাই নিরক্ষরতা- 
সমস্তা-সমাধানের একমাত্র উপায়। অতি সত্য কথা। 
সর্বজনীন প্রাথমিক শিক্ষার প্রবর্তন ভিন্ন কোন দেশেই 
নিরক্ষরতা দূরীভূত হয় নাই,_হইতেও পারে না। কিন্ত 
প্রাথমিক শিক্ষা-ব্যবস্থা যত সুদূর-প্রসারী ও ব্যাপকই হউক না 
কেন, কেবল মাত্র ইহার প্রসাদেই জাতীয় শিক্ষা! সম্পূর্ণতা লাভ 
করিতে পারে না। প্রাথমিক বা মাধ্যমিক শিক্ষা-কাঠীমোর 
বাহিরেও যে অসংখ্য বয়স্ক নরনারী রহিয়া গেল, তাহাদের 
শিক্ষা-ব্যবস্থার প্রয়োজনীয়তা অবশ্যন্ীকার্ধ । জাতীয় 
সাহিত্য, দর্শন ও সংস্কৃতির প্রকৃত অন্ুধাবনই যদি জাতীয় 

শিক্ষার মূল লক্ষ্য হয়, তাহ! হইলে একথাও স্বীকার করিতে 
হইবে ‘যে, কেবল বিদ্যালয় বা বিশ্ববিদ্যালয়ের নির্দিষ্ট 
পাঠ্যপুস্তকের মারফতেই জাতীয় সংস্কৃতির সহিত সম্পূর্ণ 
পরিচয় ঘটিরা উঠিতে পারে ন! । সাহিত্য, ইতিহাস ইত্যাদি 
বিবয়ের প্রকৃত মর্ম উপলব্ধ হয় জীবনের বাস্তব অভিজ্ঞতালন্ধ 
জ্ঞান ও বুদ্ধির পটভূমিকায় ! অভিজ্ঞতাবিহীন তরুণ-তরুণীর 
পক্ষে কেবল পাঠ্যপুস্তকের মাধ্যমেই জাতীয় শিক্ষা ও সংস্কৃতির 
স্বরূপ হৃদয়ঙ্গম করা সম্ভব নহে। বয়স্কশিক্ষা এই অভাব পুরণ 
করিতে পারে,_এইখানেই  বয়স্কশিক্ষা-ব্যবস্থার আশু 
প্রয়োজনীয়তা । বিখ্যাত শিক্ষাবিদ্‌ স্তার রিচার্ড লিভিংষ্টোন 
বলিতেছেন £_- 

“Experience of life is necessary for the full 
and fruitful study of subjects like literature, 
history, politics and economics. The cultural 
education of the young is and must be very 
incomplete when they leave school and even 
when they have taken a University degree—not 
from any fault of their own but because they 
bave very little first-hand knowledge of life.” 

এই কারণেই শিক্ষায় অগ্রসর এবং জ্ঞান-বিজ্ঞানে 
প্রগতিশীল ইংলণ্ড ইত্যাদি দেশসমূহেও বয়স্কশিক্ষার 
সুপরিকল্পিত ও স্থনিয়ন্ত্রিত নানাবিধ ব্যবস্থা রহিয়াছে। বিগত 
অষ্টাদশ শতাব্দীর মাঝামাঝি হইতেই ইংলণ্ডে নানাভাবে 

বয়স্কশিক্ষা আন্দোলন ‘চলিয়া আসিতেছে। প্রাথমিক, 
মাধ্যমিক ও উচ্চশিক্ষার অনিবার্য সম্পূরক হিসাবে বয়স্কশিক্ষা 
আজ সার্বজনীন স্বীকৃতি লাভ করিয়াছে। ১৯৪৪ সনের শিক্ষা 
বিধানে ( Education Act ) ইংলণ্ডের জাতীয় শিক্ষা পরি- 
কল্পনায় ইহা স্থায়ী আসন লাভ করিয়াছে। 

ইংলণ্ডের ১৯৪৪ সনের শিক্ষা-বিধানের কয়েকটি অনুচ্ছেদ 
নিয়ে উদ্ধত হইল ৪ 

It is the duty of every Local Education 
Authority to secure the provision for their 
area of adequate facilities for adult education : 

(a) Full-time and part-time education for 
persons over compulsory school age ; and 

(b) Leisure-time occupation in such organized 
cultural training and recreative activities as are 
suited to their requirements, for any persons 
over compulsory school-age who are able and 
willing to profit by the facilities provided for 
that purpose. 


যাহারা মনে করেন যে স্কুল কলেজে শিক্ষাদান ব্যবস্থা 
দ্বারাই জাতীয় শিক্ষা পূর্ণাঙ্গ করিয়া তোলা যায় এবং স্থায়ীভাবে 
বয়স্কশিক্ষ। আন্দোলন পরিচালন! করিবার কোন প্রয়োজনীয়তা 
নাই, তাহাদিগকে ক্যানাডার বয়স্কশিক্ষা সংস্থার অধিকর্তা 
ই. এ. করবেটের (ছা, A. Corbett ) অর্থপূর্ণ উক্তিটি উপহার 


দিতেছি। 

“The schools can fix manners but not morals, 
emphasis but not sense, shibboleths but not 
philosophy. I do not mean that it is not 
desirable or useful to supply students at all ages 
with sound ideas on ethics, politics, economics. 
aesthetics. That must be done if they are to have. 
any sense of the values of civilization, national 
stability and international peace. But the job. 
is not then finished. All we have done is to. 
baptize the ehildren. The real work of conver- 
sion and conviction can only be accomplished in 
mature life. If we neglect the adult in our 
educational system, we neglect the harvest; 
We are like a lazy farmer who sows his seed 
dutifully and hopefully in the spring, but goes 
off fishing when the harvest is ripe” 

দেশের নিরক্ষরতা সম্পূর্ণভাবে দূরীভূত হইয়া গেলেও যে 
বয়স্কশিক্ষার আবশ্যকতা নিঃশেষ হইয়া যায় না৷ উপরোদ্ধুত 
উক্তিটি এই মতবাদেরই অকাট্য সমর্থন । উপরন্ত প্রাথমিক 
ও মাধ্যমিক শিক্ষা-ব্যবস্থা যত ব্যাপক ও সুদুরপ্রসারীই হউক 
ন! কেন, দেশের নিরক্ষরতা সমস্তার আমূল সমাধান কখনই 
কেবল মাত্র স্কুলকলেজের সাহায্যে সম্ভবপর হয় নাই-_ইহার 
স্বপক্ষে যথেষ্ট প্রমাণ রহিয়াছে । ইংলগ্ের ন্যায় দেশে 

নিরক্ষরতা সমস্তা নাই বটে কিন্ত নিরক্ষর লোক (৬৭ বৎসরের; 
অধিক বয়স্ক) নাই একথা! বলা চলে না। প্রাথমিক শিক্ষা- 
প্রাপ্ত বালক বালিকাদের শতকরা! অন্ততঃ ৫ জন পরবর্তী 
অন্থুশীলনের অভাবে পুনরায় নিরক্ষরের পর্যায়ভুক্ত হইয়া যায় 
তাহার প্রমাণ পাওয়া গিয়াছে লোক-গণনা পরিসংখ্যানে । 
খালি নিরক্ষরতা দূরীকরণেই বযস্কশিক্ষা আন্দোলনের 
প্রয়োজনীয়তা সীমাবদ্ধ নহে। সার্বজনীন প্রাথমিক শিক্ষা 
সফল হইলেই বয়স্কশিক্ষার আবশ্যকতা শেষ হইয়া যায় না। 
দার্শনিক সি. ই. এম্‌. জোয়াড ( C. E. M. 7০29 ) 
বলিতেছেন__ রই 


“To a man of trained mt 


tastes, the world becomes lite sf a es Place, 


larger and more exciting. He; dEje: tosee in 
it more of beauty, more variety and more . scope 
for his sympathy and understanding. The world 
is transformed from a humdrum scene of work- 
shop, factory or office to a universe of meaning 
and mystery and a treasure-house of beauty.” 

বয়স্কশিক্ষার ইহাই হইল প্রকৃত তাৎপর্য । জাতীয় শিক্ষা, 
ব্যবস্থায় বয়স্ক শিক্ষার স্থান অবিসম্বাদী। 

জনশিক্ষাই গণতন্ত্রের ভিত্তি। রাষ্ট্রের প্রতিটি নরনারীই 
সামাজিক, রাষ্ট্রীয় এবং আন্তর্জাতিক ব্যাপারে সজ্ঞান ও 
সক্রিয় অংশ গ্রহণ করিবে ইহাই গণতন্ত্রের আদর্শ । আত্ম- 

সচেতন জনসমাজ ব্যতীত গণতন্ত্র একটা নাম মাত্র, ভুয়া ও 
দলগত কায়েমী স্বার্থে পর্যবসিত হইতে বাধ্য । জনশিক্ষার 
প্রসাঁদেই গণতন্ত্র সচল ও সার্থক হইয়া উঠিতে পারে । 

যে কোন দেশেই সামাজিক, অর্থনৈতিক ক! রাষ্ট্রীয় 
পুনর্গঠন অথবা সংস্কার জনশিক্ষা ব্যতীত কার্যকরী হইতে পারে 
না. পুনর্গঠন পরিকল্পনার সহিত জনগণের সংযোগ থাকা চাই। 
জনসাধারণের সহানুভূতি ও সহযোগিতা অর্জনের প্রকৃষ্ট 
উপায় জনশিক্ষার প্রসার। নচেৎ সমাজ সংস্কার, শিল্প ও 
ব্যবসা-বাণিজ্যের উন্নতি, শাসন-বিধানের পরিবর্তন ইত্যাদি 
সব কিছু ব্যাপারেই একতান্ত্রিক নেতৃত্ব অথবা দলীয় প্রভূত 
আত্মপ্রতিষ্ঠার সুযোগ লাভ করিয়া থাকে । 

গণতন্তকে এবন্বিধ দোষ হইতে মুক্ত রাখিতে হইলে 
জনশিক্ষা ব্যবস্থাকে অব্যাহত, সার্বজনীন ও অনারাসলব্ধ করিতে 
হইবে । ৃ 

জনণিক্ষাই জাতীয় সাহিত্য, দর্শন, শিল্প ও সংস্কৃতির বাহক 
ও ধারক। “Education was the ‘prerogative of 
the rich, and a grudging gift to the poor”— 
শিক্ষায় ধনী সম্প্রদায়ের একচেটিয়া অধিকার । নির্ধনের 
ভাগ্যে ছিটেফোটা দান। এই মধ্যযুগীয় দৃষ্টিভঙ্গীর আমূল 
পরিবর্তন আবশ্যক । শিক্ষা জিনিসটাকে মহামূল্য মণি- 
মানিকের মত সৌভাগ্যবানের গজদন্ত-নিগিত গন্ধুজে সুরক্ষিত 
করিয়া রাখা আর চলিবে না। শিক্ষার আলো জনসাধারণ্যে 
বিকীর্ণ হইয়া পড়া চাই। ধনী-নিধ্ন সকলেই শিক্ষালাভে 


খু 

সম অধিকারী । বুর্জোয়া সংস্কৃতি জাতীয় সংস্কৃতি নহে॥ 
শিক্ষা ও সংস্কৃতি সম্প্রদায় নিরপেক্ষ, উদার ও সার্বজনীন । 
আমাদের ন্যায় দেশে বয়স্কশিক্ষার আরও একটা আশু 
আবশ্যকতা উপলদ্ধি করা যাইতেছে । সার্বজনীন প্রাথমিক 
শিল্ষা ব্যবস্থা প্রবর্তনের প্রথম প্রতিবন্ধক অশিক্ষিত মাতা- 
পিতা । যতদিন পর্যন্ত মাতাপিত! শিক্ষার - তাৎপর্য সম্যক্‌ 
উপলব্ধি করিতে না পাঁরিতেছে ততদিন পর্যন্ত সার্বজনীন 
প্রাথমিক শিক্ষ! বিস্তারের পথ সুগম ও সহজ হইতে পারে না। 
শিক্ষিত পরিবারের ছেলেমেয়েরা যত সহজে শিক্ষালাভের 
সুযোগ পায়, অশিক্ষিত পরিবারের ছেলেমেয়েদের পক্ষে 
তাহ। সম্ভব নহে। বালক বালিকাদের শিক্ষার সঙ্গে সঙ্গেই 
চাই বয়স্কদের জন্যও শিক্ষার আয়োজন । ইংলণ্ড প্রমুখ দেশে 
দেখা যায় সার্বজনীন প্রাথমিক শিক্ষা ব্যবস্থা প্রবতিত 
হইবার পূর্বেই বয়স্ক শিক্ষা আন্দোলন আরব্ধ হইয়াছিল। 
এদেশের শিক্ষা! পুনর্গঠনের যে বহুমুখী পরিকল্পনা কার্যে পরিণত 
হইতে চলিয়াছে__তাহাতে বয়স্ক শিক্ষার স্থানও সুনির্দিষ্ট 


রহিয়াছে । 

“জনশিক্ষা” কথাটির দুইটি অর্থ__একটি ব্যাপক আর একটি 
সঙ্ধীর্ণ। বাপক অর্থে শিক্ষারই জার এক নাম জনশিক্ষা, 
অর্থাৎ শিক্ষার প্রসাদ জাতি বা সমাজের বিভিন্ন শ্রেণী বা 
স্তরের অন্তভূক্তি প্রত্যেক নরনারীই সমভাবে লাভ করিবে, 
কেহই বঞ্চিত রহিবে না । কেবল মুষ্টিমেয় জনকয়েক লোক 
বা সম্প্রদায় বিশেষের মধ্যেই শিক্ষালাভের স্থুযোগগুলি 
সীমাবদ্ধ থাকিবে না। ভ্ত্রী-পুরুষ, জাতি-ধর্ম, ধনী-নির্ধন 
নিবিশেষে আপামর জনগণ সকলেই শিক্ষা-ভাগীরথীর পুত- 
ধারায় অভিসিঞ্চিত হইবে। শিক্ষাসত্রের মহাভোজে কেহই 
অপাংক্তেয় নহে। শিক্ষার এই সার্বজনীন সংজ্ঞাই জনশিক্ষার 
প্রকৃত তাৎপর্য । শিক্ষা মানুষের জন্মগত অধিকার ইহা আজ 
সর্বজনস্বীকৃত। এই স্বীকৃতির ভিত্তিতেই জগতের সর্বত্র 
প্রগতিশীল জাতীয় শিক্ষা পরিকল্পনা রচিত হইতেছে । 

কিন্তু এই ব্যাপক বা সার্বজনীন অর্থ ছাড়াও আর একটি 
অপেক্ষাকৃত সঙ্ধীর্ণ অর্থে জনশিক্ষা কথাটির ব্যবহার হইতেছে । 
বর্তমান নিবন্ধে এই অপেক্ষাকৃত সঙ্কীর্ণ অর্থবাচক জনশিক্ষার 
কথাই আলোচিত হইবে। সন্কীর্ণার্থক হইলেও জনশিক্ষা আর 
সার্বজনীন জাতীর শিক্ষার মধ্যে মূলগত কোন পার্থক্য নাই । 
সঙ্ধীর্ণার্থক জনশিক্ষ। বৃহত্তর জাতীয় শিক্ষারই অপরিহার্ধ 
সম্পুরক বিশ্ব জাতি সংঘের (UU. ট-) সংস্কতি-সংসদ হিসাব 

করিয়। দ্রেখিয়াছেন যে সার। দুনিয়ার সমগ্র জনসংখ্যার প্রায় 
তিন চতুর্থাংশই শিক্ষা, স্বাস্থ্য ও স্বাচ্ছন্দ্য হইতে বঞ্চিত। 
বিস্তীর্ণ এশিয়া, আফ্রিকা, এবং দক্ষিণ-আমেরিকার অধিকাংশ 
লোকেরই সাধারণ জীবনযাত্রার মান অতীব নিয়স্তরের। এই 
বিরাট মানবগোরষ্ির অবস্থার সমনোয়ন ব্যতীত বিশ্বমৈত্রী ও 
আন্তর্জাতিক শান্তি প্রচেষ্টা সফল হইবার নহে । পৃথিবীব্যাগী 
অশিক্ষার বিরুদ্ধে যে অভিযান আজ বিশ্ব-সংস্কৃতি সংসদ 
কর্তৃক রচিত হইয়াছে তাহার মুখ্য উদ্দেশ্য হইতেছে দেশ, 
জাতি ও ধৰ্ম নিবিশেষে প্রত্যেকটি নরনারীর প্রাথমিক শিক্ষার 
ব্যবস্থার প্রবর্তন । 

এই শিক্ষা পরিকল্পনা ( Fundamental Education 
Programme ) অনেকাংশেই সন্কীণার্থক জনশিক্ষার অনুরূপ । 
প্রত্যেক দেশ ও রাষ্ট্রেই সাধারণতঃ শিক্ষা বলিতে আমরা 
একটা নির্দিষ্ট বয়ঃক্রমের বালক-বালিকা ও ঘুবক-যুবতীর 
শিক্ষা ব্যবস্থাকেই বুঝিয়া থাকি । স্কুল-কলেজে শিক্ষালাভের 
সুযোগ যাহারা পায় তাহাদের ছাড়াও একটা বড় সংখ্যক নর- 
নারী সব দেশেই থাকে । শিক্ষার সুযোগলাভে বঞ্চিত এই 
‘জনসমাজ 'প্রায় সর্বত্রই সংখ্যাগরিষ্ঠ। বারো বা চৌদ্দ বৎসর 
এবং তুর্ধ বয়স্ক নরনারীর জন্য এই শিক্ষা ব্যবস্থার প্রবর্তন ৷ 
ইহাই জনশিক্ষার সঙ্ধীর্ণ অর্থ । 

প্রাচীন যুগ 


পাঁচ বা ছয় হাজার: বৎসর পূর্বেও এই সুপ্রাচীন ভারত- 
ভূমিতে যে সভ্যতার আলোক বিকীর্ণ হইয়াছিল সেই 
আলোকের দূরাগত ক্ষীণ রশ্বিরেখায় তৎকালীন শিক্ষাব্যবস্থার 
অস্তিত্বের একটি সুস্পষ্ট প্রমাণ প্রতিভাত হয়। মোহেঞ্জো- 
দারো এবং হরপ্লার সমাজেও যে লেখাপড়ার চল ছিল তার 
নিঃসন্দেহ প্রমাণ আছে-_সেকালের পোড়া মাটির পাত্রে এবং 
উৎকীর্ণ লিপিমালায়, কিন্তু দুঃখের বিষয় অদ্যাবধি সেই লিপির 
রহস্ত উদবাটিত হয় নাই। তৎকালীন প্রচলিত লেখাপড। কোন 
সম্প্রদায় বিশেষের মধ্যেই সীমাবদ্ধ ছিল কিম্বা জনসাধারণের 
মধ্যেও বহুল প্রচলিত হইয়াছিল সে বিষয়ে কোন স্থির সিদ্ধান্ত 
আদৌ সম্ভবপর নহে। দ্রাবিড় যুগ সম্বন্ধেও ঠিক একই কথ। 
বলা যাইতে পারে। 

পরবর্তী আর্ধ-যুগের যে তথ্য আজ আমরা পাই তাহাতে 
তৎকালীন শিক্ষা ব্যবস্থা সম্বন্ধে অনেক কিছুই জানিতে পার! 
যাঁয়। আর্য খধিগণ বেদের স্রষ্টা । স্মৃতি ও শ্রুতির মাধ্যমে 
যুগে যুগে আহরিত জ্ঞান-বিজ্ঞানসম্তার বংশপরম্পরায় 
হস্তান্তরিত হইয়াছে। সেই অতুল্য জ্ঞানামূতের অপূর্ব আত্বাদনে 
আজও পৰ্যন্ত বিশ্ববাসী মুগ্ধ ও পরিতৃপ্ত। 

আৰ্য খবিগণ জগতকে যে জ্ঞান-বিজ্ঞান উপহার দিয়াছেন 
তাঁহার শাশ্বত মহিমার অগ্নান ছ্যতিতে ভারতের ইতিহাস 
ও এীতিহা দীপ্ত, সমুজ্জল। সেই প্রায়-বিস্মৃত অতীত যুগে 

কিভাবে জ্ঞান-বিজ্ঞানের এতদূর পরাকাষ্ঠা হইয়াছিল ভাবিলে 
বিস্মিত হইতে হয়। এক সুচিন্তিত ও সুসংবদ্ধ প্রণালীতেই 
যে আর্ধ-সমীজের শিক্ষা-ব্যবস্থা নিয়ন্ত্রিত হইত সে বিষয়ে 
সন্দেহের অবকাশ নাই । প্রাচীন গ্রন্থ ও এতিহের ভিতর 
দিয়া ইহার স্বপক্ষে যথেষ্ট প্রমাণ পাওয়া যায়। জনশিক্ষা 
সম্বন্ধে একটি সর্বজনসম্মত সংজ্ঞা তখনকার দিনে প্রচলিত 
ছিল কি না তাহা লইয়া তর্ক উত্থাপন করিয়া লাভ নাই । 
মানুষ মাত্রেই কোন না কোন অতীত এঁতিহোর অধিকারী । 
উত্তরাধিকারস্থুত্রে প্রাপ্ত এবং নবলদ্ধ অভিজ্ঞতার ক্রমসমন্বয়েই 
মানুষের জ্ঞান-ভাণ্ডার, সংস্কৃতি ও সভ্যতার মনিকুটিম সতত 
সমৃদ্ধ হইয়া উঠিতেছে। প্রাচীন কাল হইতেই জীবিকার্জনের 
পাথেয় এবং সেই সঙ্গে অতীত এঁতিহোর সহিত পরিচয় 
সাধনই শিক্ষার আদর্শ বা লক্ষ্য বলিয়া স্বীকৃত হইয়া 
আসিতেছে । আর্ষযুগের শিক্ষাদর্শের ভিতর দিয়াও এই 
উদ্দেশ্য সাধনের প্রয়াস দেখিতে পাওয়া যায়। 

আর্ধসমাঁজ চারি বর্ণে বিভক্ত ছিল- ব্রাহ্মণ, ক্ষত্রিয়, বৈশ্য 
এবং শুদ্র। পরাভূত আদিবাসী আর্ধগণের বশ্যতা স্বীকার 
করিয়া শৃদ্র আখ্যা পাইল ৷ আর্ধগণের সেবা ও পরিচর্যাই হইল 
ইহাদের প্রধান উপজীবিকা। প্রথমোক্ত বর্ণত্রয়ের মধ্যেই তৎ- 
কালীন শিক্ষা-ব্যবস্থার আবশ্যিক প্রচলন দেখা যায়। আর্ষ- 
সমাজে ধর্মের প্রভাব ছিল সর্বাপেক্ষা প্রবল। জন্ম হইতে মৃত্যু 
পর্যন্ত মানুষের যাবতীয় আচরণ ক্রিয়া-কর্ম সবই ছিল 
ধর্মান্থুগ । আর্ধসমাঁজের শিক্ষা-ব্যবস্থাও ছিল ধর্মনিয়ন্ত্রিত। 


১৬ সমাজ শিক্ষার ভূমিকা 


ব্ৰাহ্মণ, ক্ষত্রিয় ও বৈশ্য এই তথাকথিত তিন বর্ণের মধ্যে 
বাধ্যতামূলকভাবে উপনয়ন প্রথা প্রচলিত ছিল। এই প্রথা- 
সুযায়ী প্রত্যেক বালক বালিকাকেই বাল্য ও কৈশোরের 
একট! নির্দিষ্ট অংশ বিদ্যার্জনে অতিবাহিত করিতে হইত। 
গুরুগৃহে যে শিক্ষা ইহারা অর্জন করিত তাহা আংশিক 
তত্বমূলক বা! 2০806001০ এবং আংশিক বৃত্তিমূলক বা 
vocational. সাধারণভাবে শ্ুদ্রগণ আর্যশিক্ষা-ব্যবস্থার 
অন্তভূক্ত না হইলেও বিশেষ ক্ষেত্রে শিক্ষার অধিকার হইতে 
বঞ্চিত হইত না। স্বয়ং বেদব্যা শুদ্রী মাতার সন্তান 
ছিলেন। এইরূপ আরও দৃষ্টান্ত প্রাচীন শাস্ত্রে পাওয়া যায়। 

বৈদিক যুগের প্রথম দিকে খুব সম্ভব লিখিবার কৌশল বা 
লিপিমাঁলা উদ্ভাবিত হয় নাই। অধ্যয়ন এবং অধ্যাপনা সবই 
ছিল মৌথিক। লিপিমালার উদ্ভাবন ও ব্যবহার হইয়াছিল 
অনেক পরে, খৃষ্টপূর্ব চতুর্থ শতকে ভারতীয় আধলমাজে 
লিখনের ব্যবহার হইতে দেখা যায় এবং এই সময়ে সাক্ষর 
ও শিক্ষিতের হার শতকরা অন্ততঃ ৭ জন হিল বলিয়া 
অনুমিত হয়। 

শান্দ্রালাচনার অঙ্গরূপে আক্ষরিক শিক্ষার উপর যথেষ্ট 
গুরুত্ব আরোপিত হইত। কিন্তু কালক্রমে ত্রৈবণিকের 
আক্ষরিক শিক্ষার গুরুত্ব হ্রাস পাইতে থাঁকে। বৈদিক উপনয়ন 


এবং সংস্কার সংশ্লিষ্ট অন্ুষ্ঠানসমূহ ক্রমশঃই এত জটিল এবং 


বাভুল্য-সঙ্কুল হইয়া পড়িতে থাকে যে ব্রাহ্মণ ব্যতীত অন্য 
সম্প্রদায়ের লোকেরা এই সকল অনুষ্ঠান প্রতিপালন কর! 


বা ee oc 


জনিক্ষা যুগে যুগে ১৭ 


প্রায় অসম্ভব বলিয়া মনে করিতে বাধ্য হয়। ত্রাঁক্ষণেতর অন্য 
বণীয় লোকের পক্ষে নানা কারণেই সুদীর্ঘ ১২ বৎসর কাল 
গুরুগৃহে ত্রহ্মচর্য পালন ও বিদ্যাভ্যাস করা ক্ষতিকর বলিয়া 
বিবেচিত হইল | অত্ৰাহ্মণ সম্প্রদায় সমূহ উপনয়ন প্রথা বর্জন 
না করিলেও নামেমাত্র উহা বজায় রাখিল। ক্রমশঃ শিক্ষা 
অনুশীলনের ক্ষেত্রও সীমাবদ্ধ হইয়া আনিতে লাগিল। 
শিক্ষিতের হারও হাস পাইল। বৈদিক যুগের প্রারস্তে 
আক্ষরিক শিক্ষার যে সাবজনীন ও ব্যাপক প্রসার দেখা গিয়া- 
ছিল তাহা! ক্ৰমে সঙ্কুচিত হইয়া গেল। আক্ষরিক শিক্ষার 
এই অধোগতির প্রতি তৎকালীন চিন্তাশীল ও বিদগ্ধ সমাজ 
বহুলাংশেই একটা ওদাসীন্যের ভাব প্রদর্শন করিলেন। 
বর্তমানের ন্যায় তৎকালে আক্ষরিক শিক্ষার গুরুত্ব বা 
প্রয়োজনীয়তাও এত অধিক অনুভূত হইত না। কাগজের 
প্রচলন হয় নাই। ছাঁপাখানার কথা ছিল স্বপ্নেরও অগোঁচর। 
ভূর্জপত্রে লিখিত মসীলিপির স্থায়িত্ব ছিল স্বভাবতঃই অনিশ্চিত 
ও সবল্লায়ু। কাজেই আক্ষরিক জ্ঞানসম্পন্ন ব্যক্তি লিপিকৌশলের 
সাহায্যে তাহার অভিত জ্ঞানরাশিকে দশজনের কাজে 
লাগাইবাঁর বেশী সুযোগ পাইত না । কিন্তু সাধারণ সাঁক্ষরের 
সংখ্যা অধিক না হইলেও দেশে শিক্ষার অভাব ছিল একথা 
বলা চলে না । স্মৃতি ও শ্রুতি, ধর্মানুষ্ঠান, লোকাচার, লোক- 
গীতি, আমোদ-প্রমোদ এবং সামাজিক সংযোগ বা সম্মেলন 
প্রভৃতি বনুপ্রকার লোকশিক্ষার মাধ্যম ছিল সক্রিয় ও সচল। 
আক্ষরিক শিক্ষী বা 11659০5র বহুল প্রসার না থাকিলেও 


১৮ সমাজ শিক্ষার ভূমিকা 


অন্যান্য বহুপ্রকার জনপ্রিয় মাধ্যম জনশিক্ষার প্রকৃত বাহনরূপে 
ব্যবহৃত হইত। ভারতের অমর মহাকাব্য রামায়ণ ও 
মহাভারতের বাণী অনাদিকাল হইতে ভারতের জাতীয়, 
সামাজিক, পারিবারিক এবং ব্যক্তিগত জীবনের আদর্শ 
প্রচার করিয়া আসিতেছে । সঙ্গীতে, অভিনয়ে, চিত্রে ও 
সাহিত্যে বহু বিচিত্র উপায়ে রামায়ণ ও মহাভারতের শিক্ষা 
ভারতবাসীর জীবনের উপর অসামান্য প্রভাব বিস্তার করিয়া 
আঁসিতেছে। আবার বহু প্রাচীনকাল হইতেই পল্লী-কেন্দ্রিক 
ভারতীয় জীবনের উপর গ্রাম্য কথকগণের প্রভাবও ছিল 
যথেষ্ট। প্রকৃতপক্ষে এই কথকগণই প্রাচীন পল্লী ভারতের 
জনশিক্ষক ছিলেন । 

আনুমানিক খৃষ্টীয় পঞ্চম শতক হইতে বৈদিক বর্ণাশ্রম 
ধর্মের আমূল রূপান্তর ঘটিতে থাকে । গুণ-কর্মবিভাগ উঠিয়া! 
গিয়| তৎস্থানে বংশানুক্ৰমিক জাতিভেদ প্রথা স্থষ্ট হয় । তখনও 
দেখা যায় যে ভিন্ন ভিন্ন বৃত্তিজীবীরা কৈশোর এবং বাল্য 
কোন প্রবীন এবং অভিজ্ঞ ব্যক্তির অধীনে থাকিয়া নিজ নিজ 
বৃত্তি বিষয়ে শিক্ষা, (apprenticeship) লাভ করিত। এই 
বৃত্তি শিক্ষার উদ্দেশ্য মুখ্যত জীবিকার্জন হইলেও ইহারই 
সঙ্গে সঙ্গে ক্ষেত্রবিশেষে আক্ষরিক শিক্ষা, সঙ্গীত এবং জ্যোতিষের 
চর্চাও হইত ৷ 


br 


জনশিক্ষা যুগে যুগে ১৯ 


বৌদ্ধযুগে লোকশিক্ষা 


বিকৃত বৈদিক ধর্ম ও বৈদিক আচারের বিরুদ্ধে বুদ্ধদেব যে 
বিদ্রোহ ঘোষণা করেন মানুষের মানসবিবর্তনের ইতিহাসে এই- 
রূপ একটা প্রচণ্ড বিপ্লব খুব সচরাচর ঘটে নাই । বুদ্ধদেব তাহার 
অহিংস! এবং বেদবিরোধী বাণী জনগণের মধ্যে বহুল প্রচার 
করিবার উপযুক্ত মাধ্যম হিসাবে প্রাচীন সংস্কৃত ভাষা পরিত্যাগ 
করিয়া পল্লী বা প্রাকৃত ভাবার আশ্রয় গ্রহণ করেন। বুদ্ধের 
প্রায় আড়াইশত বৎসর পরে রাজধি অশোকের চেষ্টায় বৌদ্ধধর্ম 
জগতের অন্যতম সর্বাধিক প্রচারিত ধর্মের পর্যায়ে উন্নীত হয়। 
প্রাকৃত বা পালি ভাষায় এক বিরাট জনসাহিত্য গড়িয়া উঠে। 
শিক্ষাকে সার্বজনীন ও সহজলভ্য করিবার উদ্দেশ্যে মহারাজ 
অশোক যে সকল অভিনব পন্থা অনুসরণ করিয়াছিলেন 
তাহাদের মধ্যে শিলা-লিপি উৎকীরণ, শিলা-্তস্ত স্থাপন, দেশে 
বিদেশে প্রচারক প্রেরণ, বিহার প্রতিষ্ঠা এবং গ্রামে গ্রামে 
শিক্ষার কার্যে বৌদ্ধশ্রমণ নিয়োগ ইত্যাদি উল্লেখযোগ্য । রাষ্ট্রের 
তত্বাবধানে সমগ্র দেশব্যাপী জনশিক্ষা প্রসারের এত বিরাট এবং 
শক্তিশালী অভিযান তৎকালে এবং তৎপরবর্তী যুগেও প্রায় 
দেখা যায় না। ' সম্রাট অশোকের অভিযানের ফলাফল 
পাওয়া যায় আরও পরে। ভারতের বিখ্যাত বিহার এবং 
বিশ্ববিগ্ঠালয়গুলি__নালন্দা, বিক্রমশিলা, ওদন্তপুরী, পাহাড়পুর, 
তক্ষণীলা, প্রভৃতি বিদ্াচ্চার কেন্দ্রগুলি বৌদ্ধযুগীয় জনশিক্ষা 
আন্দোলনের গৌরবময় পরিণতি ৷ 

টু মধ্যযুগ 

বৈদেশিক আক্রমণে খৃষ্টীয় দশম শতকে ভারতের যে 
ভাগ্যবিপর্ষয় ঘটিয়া গেল তাঁহার ফলাফল কেবল রাজনৈতিক 
ব্যাপারেই সীমাবদ্ধ ছিল, এইরূপ ভাবিলে ভুল করা হইবে। 
ধর্মোন্মত্ত বৈদেশিক আক্রমণকারী ভারতের মর্মস্থলে এমন 
একটা প্রচণ্ড আঘাত হানিয়াছিল, যাহার উদ্দেশ্য ছিল বিজিত 
জাতিকে হতবুদ্ধি ও বিভ্রান্ত করিয়া তাহার জাতীয় ও আধ্যাত্মিক 
সত্তার বিলোপনাধন করা । মুসলমান যুগের ইতিহাসে ব্যাপক 
জনশিক্ষা প্রসারের কোন প্রমাণই পাওয়া যায় না। সত্য 
বটে মধ্যযুগীয় ধর্মসাধকগণের সাধনার কলে জনগণচিত্তে 
একটা মিলন, সমন্বয় ও সহনশীলতার সুর মাঝে মাঝে বাজিয়া 
উঠিত; কিন্তু শাসকগোষ্ঠীর অধিকাংশই ছিলেন ( আকবর, 
হুসেন শাহ প্রভৃতি জনকয় স্মরণীয় ব্যক্তি ব্যতীত) শিক্ষা- 
সংস্কৃতি বিষয়ে উদাসীন অথবা! বিরূপ । রাজধানী এবং 
নবাব বাদশার দরবারের সান্লিধ্যে মক্তব-মাদ্রীসা প্রভৃতি শিক্ষা 
প্রতিষ্ঠান প্রায়ই গড়িয়া উঠিত। কিন্ত এই সকল প্রতিষ্ঠান 
মুষ্টিমেয় জনকয়েক লোকের প্রয়োজন মিটাইতেই নিযুক্ত 
থাকিত, দেশের অগণিত আপামর জনসাধারণের সহিত ইহাদের 
কোন সম্পর্ক ছিলনা বলিলেই চলে । 


আধুনিক যুগের কথা 


[ীজ রাজত্বের প্রতিষ্ঠা হইতেই ভারতেতিহাসের আধুনিক 
ভ্রপাত। খৃষ্টীয় উনবিংশ শতকের প্রথমাংশে তদানীন্তন 

রিপোর্টখানি এদেশীয় শিক্ষার ইতিহাসে একখানি মুল্যবান্‌ 
দলিল। এই রিপোর্ট দৃষ্টে মনে হয় সে সেই সময়ে এক 
বাংলা দেশেই প্রায় লক্ষাধিক পাঠশালা বর্তমান ছিল । এই 
পাঠশালাগুলি যে আজকালের স্কুলবোর্ড পরিচালিত প্রাইমারী 
স্কুলের অনুরূপ ছিল না তাহা বলাই বাহুল্য । বর্তমানের 
গতণ্ী, মুমূর্যু গ্রামগুলির সহিতও তৎকালের সজীব প্রাণ- 
চঞ্চল এবং সমৃদ্ধিশালী পল্লীর কতই না৷ প্রভেদ ! সেকালের 
প্রত্যেকটা পল্লীই ছিল আধিক ও সামাজিক দিক দিয়া প্রায় 
স্বয়ংসম্পূর্ণ। পাঠশালাগুলিই ছিল পল্লীর শিল্ষাসংস্থা ৷ 
স্বল্প-পরিসরের মধ্যে এই পাঠশালাগুলিই জাতীয় সংস্কৃতি 
ও শিক্ষার বৈশিষ্ট্য রক্ষা করিত। ইহা ছাড়া পল্লীগীতি, 
পল্লীগাথা, পল্লীসাহিত্য ইত্যাদির মারফৎ জনশিক্ষা, বিপুল 
প্রসার লাভ করিত। ইংরাজী শিক্ষা, প্রবর্তনের ‘সঙ্গে সঙ্গে 
রাজনৈতিক কারণে এবং শাসকবুন্দের ওদাসীন্যের ফলে জাতীয় 
শিক্ষার এই স্বতঃস্ফূর্ত ধারাটি ক্ষীণক্রোতা ও মৃতপ্রায় হইয়া 
যায়। ছুইণত বৎসরের ইংরাজ শাসনে আজ যে শিক্ষিত বা 
সাক্ষরের হার শতকরা নামমাত্র ২৪।২৫ সংখ্যায় দাড়াইয়াছে__ 
ইহাই সেই শোচনীয় পরিস্থিতির প্রকৃষ্ট প্রমাণ ।. আজ 
সেই আ্যাভাম বণিত লক্ষাধিক পাঠশালার সংখ্যা হ্রাস পাইয়া 
কয়েক হাজারে দাড়াইয়াছে। লোৌকগীতি, 

গুলিও আজ ছূর্দশাগ্রস্থ ও বিলুপ্তপ্রায় । দীর্ঘ ইংরাজ 
শাসনের কালে শিক্ষাবিস্তারের জন্য মাঝে মাঝে 
শাসনকাঁ্ষের তাগাদা মাফিক কিছু কিছু লোক- 
দেখানো ব্যবস্থা করা হইলেও দেশব্যাগী অশিক্ষা 
দূরীকরণের কোন চেষ্টাই হয় নাই। ১৯৩৭ সনে প্রথম জন- 
শিক্ষা আন্দোলনের অত্যাবন্যকতা সম্বন্ধে একট! দেশব্যাপী 
সচেতনতার ভাব লক্ষ্য করা যায়। বিহার, বোম্বাই এবং 
মধ্যপ্রদেশে নিরক্ষরতা উৎসাদন আন্দোলনের স্ুত্রপাত 
হয়, যদিও পরবর্তী সময়ে রাজনৈতিক অবস্থার বিপর্যয়ে 
সেই আন্দোলন দীর্ঘদিন স্থায়ী হইতে পারে নাই। ১৯৩৭ 
সনের হুজুগের ঢেউ বাংলাদেশেও পৌছিয়াছিল। সেই সময়ে 
অবিভক্ত বাংলা দেশের ভাগ্যনিয়ন্তা ছিল মুগ্লিম লীগ 
নামক সাম্প্রদায়িক দল। মুগ্িম লীগের রাজনৈতিক 
মতবাদ, নীতি ও কর্মপন্থা এই প্রবন্ধের আলোচ্য বিষয় নহে, 
তবু এইটুকু বলাই বোধ হয় যথেষ্ট যে জাতিধর্ম ও সম্প্রদায় 
নিরপেক্ষ কোন বিজ্ঞানসম্মত শিক্ষা-আন্দৌলন পরিকল্পনা 
ও পরিচালনা করিবার মতো উদার দৃষ্টিভঙ্গী, মনোভাব ও 
শক্তি মুগ্লিম লীগের ছিল না। ১৯৩৭ সনে বাংলা দেশের 
যুগ্রিম লীগ গভর্ণমেপ্ট যে জনশিক্ষা কমিটি নিযুক্ত 
করেন এবং অনেকগুলি অধিবেশনের পর সেই কমিটি 
যে রিপোর্ট দাখিল করেন সেই রিপোর্ট অনুযায়ী 
কোন কার্য হওয়া দূরের কথা, সেই রিপোর্টখানা 
পর্যন্ত সাধারণে প্রকাশিত ও প্রচারিত হয় নাই-_সরকারী 


জনশিক্ষা যুগে যুগে ২৩: 


দপ্তরখানার ধূলি-ধূসর র্যাক বা তাকেই উহা! সদ্গতি লাভ 
করিয়াছে। এই রিপোর্টে মুখ্যত নিরক্ষরতা সমন্তার কথাই 
বিবেচিত ও আলোচিত হইয়াছে । যে বৃহত্তর অর্থে আজকাল 
জনশিক্ষা শব্দটি ব্যবহৃত হয় সে সম্বন্ধে রিপোর্টটা সম্পূর্ণ 
নীরব। সাময়িকভাবে পাট নিয়ন্ত্রণ বিভাগ (Jute Regu- 
lation Dept.) কর্তৃক নিরক্ষরতা নিবারণ অভিযানও 
একবার পরিচালিত হইয়াছিল ।. 

দ্বিতীয় মহাযুদ্ধের সময়ে অনেকটা বুদ্ধ প্রচারের 
তাগিদে তৎসময়কার গভর্ণমেন্ট জাতীয় যুন্ধক্্ট নামক 
এক অস্থায়ী প্রতিষ্ঠানের উদ্যোগে জনশিক্ষা বা নিরক্ষরতা 
দূরীকরণে মনঃসংযোগ করেন। সেই সময়ে বঙ্গীয় বয়স্কশিক্ষা 
সংসদ নামক একটি শ্বেচ্ছাসেবা প্রতিষ্ঠান ( Bengal 
Adult Hla Association ) জাতীয় যুদ্ধফণ্টের. 
সহযোগিতায় জনশিক্ষ প্রসারে অগ্রণী হয়। এই প্রতিষ্ঠানটা 
ছাড়াও আরও কয়েকটি প্রতিষ্ঠান যেমন, রবীন্দ্রনাথ প্রতিষ্ঠিত 
শ্রীনিকেতন পল্লীউন্নয়ন বিভাগ এবং লেডী অবলা বস্তু পরি- 
চালিত নারীশিক্ষা সমিতি প্রভৃতি প্রতিষ্ঠান পূর্ব হইতেই 
সরকারী সাহায্যের প্রত্যাশ। না রাখিয়াই জনশিক্ষা প্রসারে 
নিযুক্ত ছিল। স্বল্প ও সীমাবদ্ধ হইলেও এই স্গেচ্চাসেব! 
প্রতিষ্ঠানগুলির অবদান সামান্য নহে। 

১৯৪৭ সনে স্বাধীনতা লাভের পর কেন্দ্রীয় এবং. প্রাদেশিক 
জাতীয় গভর্ণমেন্ট প্রথমে দেশব্যাপী জনশিক্ষা আন্দোলন পরি- 
চালনা করিবার গুরুত্ব হৃদয়ঙ্গম করেন। পশ্চিমবঙ্গীয় গভর্ণমেন্ট 

১৯৪৮-৪৯ সনের শিক্ষাবাঁজেটে পাঁচলক্ষ টাক! জনশিক্ষা বাবদ 
বরাদ্দ করেন এবং এ বৎসরেই খ্যাতনামা সাহিত্যিক ও ব্যব- 
হাঁরজীবী শ্রীঅতুলচন্দ্র গুপ্ত মহাশয়কে সভাপতি করিয়া এক 
বয়স্ক শিক্ষা কমিটি নিযুক্ত করেন। সুদীর্ঘ আলোচনা ও 
বিবেচনার পর এই কমিটি গভর্ণমেন্টের নিকট যে রিপোর্ট 
দাখিল করেন, তাহার মূল সুপারিশগুলির ভিত্তিতেই পশ্চিম 
বঙ্গ সরকার জনশিক্ষা ব! সমাজশিক্ষার এক সুচিন্তিত পরিকল্পনা 
রচনা করিয়াছেন। পশ্চিম বঙ্গ রাজ্যে এখন সেই পরিকল্পনা 
অনুসারেই জনশিক্ষার কাজ শনৈঃ শনৈঠ অগ্রসর হইতেছে ৷. 
এ পরিকল্পনার মূল উদ্দেশ্য :_ 

(১) নিরক্ষর বয়স্ক নরনারীর নিরক্ষরতা দূরীকরণ । 

(২) সদ্যলন্ধ অক্ষর পরিচয়ের স্থায়িত্ব ও ক্রমোন্নতি 
বিধান । ১ 

(৩) সর্বসাধারণের জন্য সামাজিক ও সংস্কৃতিমূলক শিক্ষা 
প্রসারের যথোপযুক্ত ব্যবস্থা অবলম্বন । 


বড়দের লেখাপড়া 


দেশজোড়া নিরক্ষরতা দূরীকরণ ও জনশিক্ষার প্রসারকল্পে 
পশ্চিমবঙ্গীয় সরকার দেশের নানা! জেলায় জনশিক্ষা-কেন্দ্র 
স্থাপন করিয়া যে অভিযান সুরু করিয়াছেন তাহার প্রাথমিক 
ফলাফল জানিবার জন্য শিক্ষান্থুরাগী ব্যক্তিমাত্রেই আগ্রহাবিত। 
সরকার প্রতিষ্ঠিত কেন্দ্র ছাড়াও নানা বেসরকারী প্রতিষ্ঠান 
বা ব্যক্তিবিশেষের উদ্যোগে বহু কেন্দ্র নানা স্থানে জনশিক্ষার 
কাজে ব্যাপৃত রহিয়াছে । মোট প্রায় ১৪০০ শত কেন্দ্র নানা 
স্থানে কাজ করিতেছে । আপাততঃ লিটারেসি বা আক্ষরিক 
শিক্ষা দেওয়াই এই সব কেন্দ্রের প্রধান কাজ। অনুমান করা 
হইয়াছে যে তিন হইতে চার মাসের প্রযত্বে একজন নিরক্ষর 
বয়স্ক ব্যক্তি বাংলা বর্ণমালা আয়ত্ত করিয়া সাধারণভাবে 
পড়িতে ও লিখিতে সক্ষম হইতে পারে। প্রতি কেন্দ্রে গড়ে 
কুড়ি জন পুরুষ বা নারী শিক্ষার্থী যোগদান করিয়া থাকিলে 
চৌদ্দ শত কেন্দ্রে মোট শিক্ষার্থীর সংখ্যা ন্যনকল্পে আটাশ 
হাজার বলিয়া ধরা যায়। পরিসংখ্যান বা স্টাটিস্টিক্‌সের দিক 
দিয়া এই সংখ্যাটি নেহাৎ তুচ্ছ নহে। এই হারে যদি 
প্রতি তিন মাসে আমাদের দেশের নিরক্ষর নরনারীর 
আক্ষরিক শিক্ষা সমাপ্ত হইতে থাকে তাহা হইলে বংসরে 
লক্ষাধিক লোক সাক্ষর বা. লিটারেট হইতে পারিবে। 
সমস্তার গুরুত্বের তুলনায় অগ্রগতি খুব সন্তোষজনক না 
হইলেও একেবারে অগ্রাহ্য করিবার মতো নহে । কেবলমাত্র 

জনশিন্ষা কেন্দ্রের সাহাযোই দেশের বিরাট নিরক্ষরতা 
সমস্তার আশু সমাধান সম্ভব নয়। সার্বজনীন ও বাধ্যতামূলক 
প্রাথমিক শিক্ষার প্রবর্তন না হওয়া পর্যন্ত নিরক্ষরতা সমস্তার 
আমূল বিলোপ সাধন হইতে পারে না। প্রাথমিক শিক্ষা ও 
বয়স্কশিক্ষা জনশিক্ষা অভিযানের দ্বৈরথ । যদি সার্বজনীন 
প্রাথমিক শিক্ষা ও 'বয়স্কশিক্ষার কাজ যুগপৎ চলিতে থাকে 
তাহা হইলে আশা! করা যায় যে অদূর ভবিষ্যতে দেশের 
নিরক্ষরতা সমস্তার বিলোপ ঘটিবে । ং 

প্রতি বৎসরে যদি লক্ষ লোক সাক্ষর বা লিটারেট হইতে 
থাকে এবং যদি পরবর্তী শিক্ষার ব্যবস্থা দ্বারা তাহাদের সদ্যলব্ধ 
বিদ্যাটুকুর স্থায়িত্ববিধান কর! যায় তবে এই প্রচেষ্টাকে একটা 
ব্যাপক আন্দোলনের শুভ প্রারন্ত বলিয়া অভিনন্দিত করা 
অসঙ্গত হইবে না। কিন্তু ইহাই শেষ কথা নয়। পরিসংখ্যানের 
একটা আপাত মোহিনী শক্তি আছে। হাজার বা লাখ এই 
উচ্চ সংখ্যাগুলিকে কৌশলে সাধারণ লোকের সন্মুখে 
উপস্থাপিত করিয়া অতি সহজেই তাহাদের মনে বিশ্বাস উৎপাদন 
করা যায়। কিন্তু স্ট্যাটিস্টিক্‌ম্‌ বা সংখ্যাবিজ্ঞানের রহস্তের 
অন্তরালে প্রায়ই প্রচ্ছন্ন থাকে কতকগুলি হিসাবের ফাকি । 
বাস্তবের পরিপ্রেক্ষিতে আপাতনুন্দর স্ট্যাটিস্টিক্‌সের নগ্ন, 
রিক্ত মুর্তি প্রকট হইয়া উঠে। এক্ষেত্রেও যে বলা হইয়াছে 
প্রতি বৎসর গড়ে লক্ষ নিরক্ষর বয়স্ক নরনারী অক্ষরজ্ঞান লাভ 
করিতে থাকিবে তাহাতেও সেই স্ট্যাটিস্টিক্সের ফাকি কিছুট? 
রহিয়া গিয়াছে । 

কেন্দ্রগুলি স্থাপিত হইবার পর একাধিক জায়গা হইতেই 
একটা অভিযোগ আসিতেছে এই যে কেন্দ্রগুলি খুলিবার সময় 
জনসাধারণের মনে খুব উৎসাহ এবং আগ্রহ দেখা গিয়াছিল 
এবং প্রথম প্রথম বহু পুরুষ ও নারী কেন্দ্রগুলিতে যোগদান 
করিতে আসিয়াছিল, কিন্তু কিছুদিন বাদেই দেখা গেল যে 
জনসাধারণের আগ্রহ তেমন আর নাই এবং শিক্ষার্থীর সংখ্যাও 
ক্রমশ হাস পাইতেছে। প্রথম ছয় মাস পরেই দেখা গেল 
যে শিক্ষার্থীর সংখ্যা কমিয়া গিয়া প্রায় অর্ধেকে দাড়াইয়াছে। 
এ অভিযোগ ভিত্তিহীন তো নহেই বরং কতকগুলি বিশেষ 
কারণে স্বাভাবিক ও সম্পূর্ণ প্রত্যাশিত 


১১ 


অবস্থার প্রতিবিধান কি? /4% 


শিশুশিক্ষার হ্যায় বয়স্কদের সি ৪ মূলতঃই 
মনস্তত্মূলক। শিশুশিক্ষায় যেমন বশির তি প্রবৃত্তি, 
শিশুর মনের গতি, শিশুর সামাজিক ও রিক পরিবেশ ও 


প্রভাব ইত্যাদি নানা বিষয় বিবেচনা করা আবশ্যক, বয়স্কদের 
বেলাতেও শিক্ষার্থীর মানসিক, সামাজিক ও আধিক 
অবস্থার কথা বিশেষভাবে বিবেচনা করিয়া তাহার উপযোগী 
শিক্ষার ব্যবস্থা করা বিধেয়। একজন সংসারী ও অভিজ্ঞ 
ব্যক্তির শিক্ষা ব্যবস্থায় এই কথাটা বিশেষভাবে স্মরণ রাখিতে 
হইবে যে, যে শিক্ষা তাহাকে দেওয়া হইতেছে_ সেটা তাহার 
বাস্তবজীবনের অভিজ্ঞতা ও প্রয়োজনের সহিত সম্পর্কিত কিনা । 
বাস্তবের সহিত সম্পর্কবিহীন যে কোন শিক্ষাই তাহার কাছে 
নিরর্থক ও মূল্যহীন। পরিণত বুদ্ধিম্পন্ন ও সংসারাভিজ্ঞ 

বয়স্ক ব্যক্তি প্রথমেই বিচার করিয়া দেখিবে যে শিক্ষার সাহায্যে 
তাহার কি প্রত্যক্ষ উপকার সাধিত হইতেছে বা হইতে পারে। 
যেমন, একজন বয়স্ক গ্রাম্য চাবীকে অক্ষর পরিচয় করাইতে 
গেলেই সে ভাবিবে যে অ-আ-ক-খ শিখিয়া তাহার লাভ কি? 
ইহাতে কি তাহার রোজগারের পরিমাণ বাঁড়িবে, না চাষবাসের 
চাইতে অধিক লাভজনক অন্য কোন কাজ জুটিবে? অক্ষর 
পরিচয় দ্বারা তাহার কি প্রয়োজন সিদ্ধ হইতে পারিবে এই 
কথাট। পরিষ্কারভাবে তাহাকে বুঝাইতে না পারিলে তাহাকে 
এই কাজে ভিড়াইতে পারা যাইবে না। প্রথম প্রথম দু’চার 
_ ছয়দিন হয়তো বা একটা কৌতুহল বা উৎসাহের বশে বা 
কাহারও অনুকরণে লেখাপড়ার কাজে লাগিতে পারে, কিন্তু সে 
উৎসাহ বেশী দিন স্থায়ী হইবে না। লেখাপড়ার কাজে একজন 
বয়স্ক ব্যক্তিকে নিয়োজিত করিতে হইলে প্রথমে তাহার পক্ষে 
প্রকৃতই আনন্দময় এমন একটি পরিবেশের স্থষ্টি করিতে 
হইবে এবং লেখাপড়া শেখাটা যে তাহার প্রাত্যহিক জীবনের 
প্রয়োজনেই অপরিহার্য এই কথাটা তাহাকে বুঝাইয়া দিতে 
হইবে। একটা দৃষ্টান্ত দেওয়া যাউক স্ুদখোর গ্রাম্য 
মহাজনের খপ্পরে পড়িয়া ঝণগ্রস্ত নিরক্ষর চাষীর দুর্দশার কথা 
সর্বজনবিদিত । পঞ্চাশ টাকা কর্জ নিয়া পাঁচশত টাকা খণের 
দায়ে বেচারী চাষীর ধানী জমি, হালের গরু মায় বাস্তভিটাও 
ক্রমশঃ কি ভাবে মহাজনের কুক্ষিগত হয়-_এ ঘটনা বাংলা! 
দেশের পল্লী সমাজে অহরহই দেখা যায় । 

নিরক্ষরের জীবন নানাভাবেই বিড়ম্বিত। প্রবাসী আত্মীয়ের 

একখানা পোষ্টকার্ডের চিঠি পড়াইতে হইলেও পাঁচজনের 
খোসামুদ করিয়া বেড়ান, কোন দলিলপত্রে নাম স্বাক্ষরের 
পরিবর্তে টিপসই দেওয়া, না বুঝিয়া এক শ্রেণীর টিকিট কিনিয়া 
রেলে আর: এক শ্রেণীর কামরায় উঠিয়া টিকিট কালেক্টারের 
হাতে নাস্তানাবুদ হওয়া__ এবন্বিধ লাঞ্ছনা ও অপমানভোগ 
নিরক্ষর ব্যক্তির জীবনে প্রায় নৈমিত্তিক ব্যাপার। লিখিতে ও 
পড়িতে জানাটা যে নিত্য আহার নিদ্রার মতোই প্রত্যেকের 
পক্ষে অপরিহার্য একথাট! প্রাত্যহিক জীবনের অভিজ্ঞতা, ও 
প্রয়োজনের দৃষ্টান্ত দিরাই নিরক্ষর ব্যক্তিকে বুঝাইয়া দেওয়া 
যায় । বর্তমান প্রগতির যুগে লেখাপড়া শেখার মূল্য প্রায় 
সকলেই উপলব্ধি করিতে পারে। অজ পাড়ার্গায়ের চাষী 
মজুররাও একথাটা বুঝে যে লেখাপড়া না জানাটাই তার 
আঁধ্িক উন্নতি ও সামাজিক পদমর্ধাদা! লাভের পক্ষে প্রধান 
অন্তরায়। স্থুযোগ ও সুবিধা পাইলে সেও হয়তো অন্ত 
পাঁচ জন লেখাপড়া-জানা শিক্ষিত ব্যক্তির পর্যায়ভুক্ত হইতে 
পারিত। , 

নিরক্ষর বয়স্ক বাক্তিকে যদি তার নিজ গরজে লেখাপড়ার 
কাজে ভীড়ান যায় তবেই জনশিক্ষ! প্রচেষ্টার সাফল্য সুনিশ্চিত । 
ইংরাজীতে যাহাকে বলে Motivati০৷ বা গরজ__বয়ক্ক 
শিক্ষায় ইহা একটা খুব বড় কথ । বয়স্ক ব্যক্তিকে প্রত্যক্ষ- 
ভাবে কিছু শিখাইবার চেষ্টা না করিয়া তাহার ভিতরেই 
শিখিবার একটা প্রবল গরজ বা আগ্রহ স্থষ্টি করাই হইবে 
বয়স্ক শিক্ষার মূলমন্ত্র।- অর্থাৎ “এটা শেখ, ওটা শেখ” একথ। 

না বলিয়া শিক্ষার্থীর মুখ দিয়াই “এটা শিখব,৮, “ওটা শিখব)» 
একথা বলাইতে হইবে । বয়স্ক ব্যক্তি যতক্ষণ না নিজের গরজে 
কিছু শিথিতে চাহিবে ততক্ষণ পর্যন্ত বয়স্ক শিক্ষার প্রচেষ্টা পুর্ণ 
সাফল্য লাভ করিতে পারে না। 

ভারতীয় সৈম্থদলে নিয়ম প্রবর্তিত হইয়াছে যে একটা 
নির্দিষ্ট সময়ের মধ্যে সৈনিক মাত্রকেই লেখাপড়া শিখিতে 
হইবে, নতুবা চাকুরীতে স্থায়ীভাবে বহাল হওয়া, বেতন বৃদ্ধি 
বা পদনোতি কিছুই হইতে পারিবে না। কাজেই চাকুরীর 
দায়েই প্রত্যেক সৈন্যকে লেখাপড়া শিথিতে আগ্রহশীল হইতে 
হয়। এই হইতেছে তাহার Motivation । 

কিছুদিন আগে হায়দরাবাদের একটা বয়স্ক শিক্ষাকেন্্ 
পরিদর্শন করিবার সুযোগ পাইয়াছিলাম। কেন্দ্রের কাজ 
হইতেছিল রাত্রিতে । বিশ পঁচিশ জন চাষী শ্রেণীর লোক আরবী 
বর্ণমালা লেখা শিখিতেছিল। শিক্ষার্থীদের একজন ছাঁড়া আর 
সবার বয়স হইবে ২৫ হইতে ৪০এর মধ্যে। কিন্তু বাকী 
একজনের বয়স হইবে সত্তরেরও বেশী । চোখে চশমা জটিয়া 
বুড়ো মানুষটি শ্লেটে আরবী অক্ষরগুলি লিখিতেছিল। তাঁর 
হাবেভাবে মনে হইল এতখানি বয়সে লোকটা লেখাপড়ার 
কাজে নৃতন ব্রতী হইলেও বাস্তবিকই আগ্রহশীল। একটু 
কৌতুহলের বশবর্তী হইয়া দোভাষীর মারফত তাহাকে জিজ্ঞাসা 
করিলাম যে, এই বৃদ্ধ বয়সে তাহার পক্ষে লেখাপড়া শিখিতে 
আসার হেতু কি, প্রয়োজনই বাকি? তাহার উত্তর হইল এই 
যে পবিত্র কোরাণ শরিফ পড়িতে না পারাটা স্বর্গলাভ ব! 


চে 


বড়দের লেখাপড়া ৩১ 


বেহেস্তে যাওয়ার পক্ষে একট! ছুলজ্ষ্যি বাধা। ইহা! তাহার 
বদ্ধমূল বিশ্বাস। জীবনে লেখাপড়া শিখিবার কোন. স্থযোগই 
তাহার ভাগ্যে ঘটে নাই, আজ যদি এমন সুযোগ পাওয়া 
গিয়াছে সে স্থযোগ সে হেলায় নষ্ট করিতে প্রস্তুত নয়। 


" বেহেস্তে তাহাকে যাইতেই হইবে। 


প্রত্যেক বয়স্ক ব্যক্তির বেলাতেই 77061586107) বা গরজের 
সুযোগ লইতে হইবে । মনোবিজ্ঞীনের মতে বয়স্ক শিক্ষা বিষয়টি 
হইতেছে প্রধানতঃ individualistic বা ব্যক্তিবৈশিষ্ট্য- 
সাপেক্ষ। প্রত্যেক ব্যক্তির অভিজ্ঞতা ও চাহিদা কি তাহা 
ভালরকম জানিয়! সেই চাহিদা মিটাইবার জন্যই তাহার শিক্ষার 
ব্যবস্থা করিতে হইবে । সেইজন্তই বয়স্ক শিক্ষায় একসঙ্গে 
বহুলোকের শিক্ষাদান অন্ুবিধাজনক । তবে বহু ক্ষেত্রেই 
একই সম্প্রদায় বা একই পেশার লোকের চাহিদা একই 
প্রকারের হইতে পারে সেকথা স্বাভাবিক। এরূপ ক্ষেত্রে 
largest common factor আবিষ্কার করিয়া লইতে হইবে । 

ছোট ছেলেমেয়েদের বেলায় গুরুমহাশয়গিরি করা চলে, 
কিন্তু বয়স্কদের বেলায় তাহা একান্তই অচল! বয়স্ক ব্যক্তিকে 
কিছু শিখাইবার চেষ্টা না করিয়া তাহার মনে শিখিবার গরজ 
বা আগ্রহ জাগাইয়া তোলাই মনস্তত্বম্মত প্রকৃত পন্থা! । 
যদি এই মনস্তত্্সম্মত প্রণালীতে বয়স্ক-শিক্ষা কেন্দ্রগুলির 
কাজ পরিচালন! করা যায় তাহ! হইলে জনসাধারণের ওঁদাসীন্ 
বাঁ আগ্রহের অভাব ঘটিবার কোন কারণ নাই। শিক্ষার্থীর 
সংখ্যাও ক্রমুশঃ হাস পাইবার সম্ভাবনা থাকিবে না। বরঞ্চ 

তাহার বিপরীত ফলই আশ! কর! যাইতে পারে। অনেক স্থলে 
প্রথমেই লিটারেসি বা বর্ণশিক্ষার কাজ সুরু না করাই উচিত। 
আমাদের দেশে এখনও পর্যন্ত এমন সব অনুন্নত সম্প্রদায়ের 
লোক আছে যাহাদের জীবনযাত্রা প্রণালী ক্রমবিবর্তনশীল, 
সভ্যতার সংস্পর্শে এতটুকু পরিবর্তিত হয় নাই। এই সব 
শ্রেনীর লোকেরা আজও পর্যন্ত দুর্গম অরণ্য ও পার্বত্য অঞ্চলে 
প্রকৃতির কোলে তাহাদের আদিম বন্য জীবন যাপনে অভ্যস্ত ৷ 
এই শ্রেণীর লোকের কাছে, লেখাপড়! শিখার কোন মূল্যই 
নাই, এবং তাহাদের বেলায় প্রথমেই অক্ষর পরিচয়ের মাধ্যমে 
শিক্ষ। প্রসারের গ্রসেষ্টা হইবে সম্পূর্ণ বিফল। নিতান্ত অনুন্নত 
সম্প্রদায়ের কথা ছাড়িয়া দিলেও অনেক সময়েই দেখা যায় যে 
সাধারণ বয়স্থ মেয়েপুরুবকে প্রথমেই অক্ষর চিনাইয়া লেখা- 
পড়ার কাঁজে আগ্রহাদ্বিত করা কষ্টকর। সরাসরি লিটারেসি 
শিক্ষার ব্যবস্থ। ন! করিয়া নির্দোষ আমোদ-প্রমোদ, আলাপ- 
আলোচন।, চলচ্চিত্ৰ, বেতারবার্তা প্রভৃতি অনুষ্ঠানের ভিতর 
দিয়া শিক্ষার্থীর মনের জড়তা নষ্ট করিয়া শিক্ষার উপযুক্ত ক্ষেত্র 
প্রস্তুত করিয়া লওয়া বিধেয়। বয়স্কশিক্গী কেন্দ্রের শিক্ষক 
আনেক সময়েই সনাতন পন্ধতিতে অ-আ-ক-খ শিখাইবার 
প্রয়াস করিয়! শিক্ষার্থীর দিক হইতে যথেষ্ট পরিমাণে সাড়া 
না পাইর়। ভগ্রোগ্ভম হুইয়। পড়েন। শিক্ষার্থীর কি প্রয়োজন 
এবং শিক্ষার্থী কি জানিতে চায়,_তাহাই হইতেছে বয়স্কশিক্ষার 
মূলন্ত্র ; শিক্ষক কি জানেন বা শিক্ষক কি বলিতে চান 
সে কথার গুরুত্ব হইতেছে গৌণ । 


পাঠ ও পদ্ধতি 


বয়স্ক শিক্ষা আন্দোলনের উদ্দেশ্য সফল করিয়া তুলিতে 
হইলে বরক্ষদের কি কি বিষয় শিখাইতে হইবে এবং কি 
প্রণালীতে পাঠদান কর! বিধেয় তাহ! একটি বিশেষ গুরুত্বপূর্ণ 
প্রপ্ন। কেন্দ্রীয় সরকার, পশ্চিম বঙ্গীয় বয়স্ক শিক্ষা কমিটি এবং 
অন্যান্য অনেকেই বয়স্ক শিক্ষার জন্য যে সকল সিলেবাস রচনা' 
করিয়াছেন তাহাতে খুটিনাটি বিষয়ে কিছু তারতম্য থাকিলেও 
মূল বিষয়ে সম্পূর্ণ মতের মিল পরিলক্ষিত হয়। বযস্কশিক্ষা 
সিলেবাঁসটিকে সকলেই দুইটি প্রধান ভাগে বিভক্ত করিয়াছেন 
যথা, 

(১) Literacy, ব| আক্ষরিক জ্ঞান। 

(২) Further Education ব| পরবর্তী শিক্ষা । 

Literacy বা আক্ষরিক, জ্ঞান জন্মাইবার জন্য যেটুকু শিক্ষা' 
দেওয়ার ব্যবস্থা কর! উচিত তাহা মোটামুটি এই,_ 

(ক) মাতৃভাষায় অক্ষর পরিচয় এবং সহজ ও সরল 
ভাষায় লিখিত বই বা খবরের কাগজ পড়িতে এবং পঠিত বিষয় 
লিখিতে পারা । 

খে) অক্ষর পরিচয় ও পড়িতে ও লিখিতে পারার 
সঙ্গে সঙ্গে ব্যবহারিক পাঁটীগণিতে পাঠ দান। পাটীগণিত 
বা অঙ্কের সাধারণ জ্ঞান ছাড়া Literacy বা সাক্ষরতা 

সম্পূর্ণ হইয়াছে বলিয়া মনে করা যায় না। বয়স্ক শিক্ষার 
এই প্রথম অংশটি মোটামুটি সন্ভোষজনকভাবে পরিসমাপ্ত 

করিতে হইলে অন্ততঃ তিন মান সময়ের প্রয়োজন । 
তিন মাসের অধিক সময পাইলে আরও ভাল হয়। কিন্তু 
বয়স্কদের বেলায় তিন মাসের অধিক সময় নানা অনিবার্য কারণে 
পাওয়া সম্ভব নয়। কাজেই তিন মাসের মেয়াদেই বয়স্কদিগকে 
সাক্ষর করিয়া তুলিতে হইবে । এবং সেই অন্ুযারী একটি 
পাঁঠ্যস্চী বা সিলেবাস এবং দৈনন্দিন কার্ধের রুটিন বা 
নির্ঘণ্ট প্রস্তুত করা আবশ্যক । | 

দ্বিতীয় পর্যায়ে অর্থাৎ অক্ষরভ্ছান ( Literacy ) জন্মিবার 
পর যাহাতে সেই নবলন্ধ জ্ঞানটুকু চগাভাবে নষ্ট না হইয়া! যায় 
এবং “পরবর্তী শিক্ষ।” দ্বারা উহ। উত্তরোত্তর বিকাশ লাভ 
করিতে পারে সেইজন্য আরও কতকগুলি অত্যাবশ্যক বিষয়ের 
অনুশীলন আবশ্যক । যথা__ 
[ক] ইতিহাস। 
[খ] ভূগোল। J 
[গ] পৌর শাসনবিধি ও দেশের শাসনতন্ত্র ৷ 
' [ঘ] স্বাস্থ্যবি্য! ও গাৰ্হস্থ্য বিজ্ঞান ৷ 
[ স্ত্রীলোকদের জন্য প্রন্থৃতিপরিচর্য| ও শিশুপালন ] 
[ঙ] সাধারণ বিজ্ঞান । 
[চ] সঙ্গীত, লোকনৃতা, অভিনয়, কবিগান, কথকতা, 
কীর্তন ইত্যাদি আনন্ানুষ্ঠান ৷ 

[ছ] কারিগরি ও বৃত্তিমূলক শিক্ষা । 

এই তালিকাভুক্ত বিষয়গুলির পরিশীলন যে সকল অবস্থাতেই 
একটা নির্দিষ্ট নিয়মের গণ্ডীর মধ্যেই সীমাবদ্ধ রাখিতে হইবে 


পাঠ ও পদ্ধতি ৩৫ 


তাহা নহে । বরঞ্চ অবস্থাবিশেষে বিষয় ও বিষয়বস্তুর পরিবর্তন, 
আবশ্যক হইতে পারে। কিন্ত মোট কথা এই যে, দেশের, 
ইতিহাস, ভূগোল, সাধারণ বিজ্ঞান, স্বাস্থযবিদ্যা ও পৌরশাসন- 
বিধি ইত্যাদি কয়েকটি বিষয় বয়স্ক শিক্ষার অপরিহার্য উপজীব্য ৷ 
কাজেই পরবর্তী শিক্ষার জন্য এই বিষয় কয়েকটিকে তালিকাভুক্ত. 
রাখিতেই হইবে । মাতৃভাষা বা ব্যবহারিক অক্কের সঙ্গে সঙ্গে 
এই সব বিষয়ের কিছু কিছু চর্চার ব্যবস্থাও রাখী উচিত, কারণ 
তাহা হইলে কেবল যে লেখা পড়ার একঘেয়েমিই দূর হইবে 
তাহা নহে, পরন্ত অক্ষরজ্ঞানের সঙ্গে সঙ্গে সাধারণ জ্ঞানও বৃদ্ধি 
পাইবে এবং পরবর্তী শিক্ষার পথ্‌ সহজ ও সুগম হইবে। 
মাতৃভাষা ও অঙ্কের ন্যায় এই সব-কোন নিয়মিত পাঠদান 
( formal instruction ) দেওয়ার প্রয়োজন নাই । 

আলাপ, আলোচনা এবং সম্ভব স্থলে হাতে কলমে কাজ, 
ছবি ও চার্ট, ম্যাজিক লণ্ডন বা চলচ্চিত্র ও লোকনাট্য প্রভৃতির 
মাধ্যমে এই সব বিষয়ে শিক্ষা দেওয়া সহজ । 


দৈনন্দিন রুটিন ( Routine ) 


প্রথম তিন মাস কাল আক্ষরিক জ্ঞান অর্জনের কাজেই 
অতিবাহিত হইবে। আক্ষরিক জ্ঞান অর্জনের সঙ্গে সঙ্গেই 
অন্যান্য বিষয়ের কিছু আলোচনাও চলিবে এবং আনন্দান্ুষ্ঠানের 
মধ্য দিয়া শিক্ষাকেন্দ্রগুলির কার্যকলাপ সজীব ও আকর্ষণীয় 


করিয়া তুলিতে হইবে । 


‘৩৬ সমাজ শিক্ষার ভূমিকা 


তিন মাস সময় সপ্তাহে ছয় দিনের প্রতি দিন গড়ে ২. ঘণ্টা 
করিয়! বয়স্ক শিক্ষা কেন্দ্রের কাজ চালাইতে গেলে অন্ততঃ ১৫০ 
ন্বন্টা পাইবার কথা । কিন্তু সাপ্তাহিক অবকাশ ও অন্যান্য 
অনিবার্য বাধা-বিদ্বের কথা ধরিয়া লইলে মৌট ১২০ ঘণ্টার 
বেশী পাওয়া নাও যাইতে পারে । দৈনিক ২ ঘণ্টা অর্থাৎ ১২০ 
মিনিট সময় তিন ভাগে ভাগ করিয়া লওয়া যায়, 

প্রথম পিরিয়ড [৩০ মিনিট]_ মাতৃভাষা । 

এ আলাপ আলোচনা-_-১০ মিনিট ৷ 

দ্বিতীয় পিরিয়ড [ ৩০ মিনিট ]_ অঙ্ক। 

এ আলোচনা_-১০ মিনিট । 

তৃতীয় পিরিয়ড [ ৪০ মিনিট ]_-আলাপ আলোচন! অথবা 
আনন্দান্ুষ্ঠান। 

বল! বাহুল্য যে তিন মাস সময়ের মধ্যে একজন 
নিরক্ষর ব্যক্তিকে আক্ষরিক জ্ঞানসম্পন্ন করিয়া তুলিতে হইলে 
টিমে তালে চলিলে চলিবে ন!। মাতৃভাষা ও প্রাথমিক অঙ্কের 
পাঠ প্রথম ছুই পিরিয়ডে দিতে হইবে । বাকী ৪* মিনিটকাল 
ইতিহাস, ভূগোল,  স্থাস্থ্যবিষ্তা, পৌরশাসনবিধি, বিজ্ঞান 
প্রভৃতি সাধারণ জ্ঞানমূলক বিবয়ের আলোচনা, খবরের কাগজ 
পাঠ, চলচ্চিত্র প্রদর্শন এবংঅন্যান্ত আনন্দানুষ্ঠানে ব্যয়িত হইবে। 


স্ত্রী পুরুষদের জন্য ভিন্ন সময় 


বয়স্ক পুরুষ ও বয়স্কা স্ত্রীলোকদের জন্য ভিন্ন ভিন্ন সময়ে 
কেন্দ্রের কাজের ব্যবস্থা রাখা প্রয়োজন। সাধারণতঃ সন্ধ্যার 


পাঠ ও পদ্ধতি ৩৭ 


পর অর্থাৎ ৬॥ কি ৭ট! হইতে ৯ট1 পর্যন্ত পুরুষদের পক্ষে 
সুবিধাজনক সময়। কিন্তু গৃহস্থ ঘরের মেয়েরা গৃহস্থালির 
কাজকর্ম সারিয়া বেলা ২টার পূর্বে কেন্দ্রে আসিতে পারিবে না 
আবার সন্ধ্যাবেলীতেও তাহারা ঘরকন্নার কাজে ব্যস্ত থাকিবে । 
সুতরাং তাহাদের পক্ষে বেলা ২টা হইতে ৪টা পর্যন্ত সময়টুকুই 
প্রশস্ত । 


বয়স বিভাগ 


বয়সের তারতম্য হিসাবেও বয়স্ক পুরুবদিগকে দুইটি 
বিভিন্ন ভাগে ভাগ করিয়া লওয়াই ভাল। যথা ১২ হইতে 
১৭ বৎসর পর্যন্ত একটা বিভাগ এবং ১৮ হইতে ৪০ বা তরূর্থ 
পর্যন্ত আর একটা বিভাগ । যুবক বা প্রৌঢ় ব্যক্তিরা অনেক 


ক্ষেত্রে বালক বা কিশোর বয়স্কদের সহিত একত্র বসিয়া! পাঠগ্রহণ 


করিতে লজ্জ। ও সঙ্কোচ অনুভব করিতে পারে। এইরূপ ক্ষেত্রে 
কেন্দ্রে দুইজন শিক্ষক নিযুক্ত করিয়া আরও অতিরিক্ত দুই 
পিরিয়ড কাজের ব্যবস্থা করিতে হইবে। কেবলমাত্র 
মাতৃভাবা ও প্রাথমিক অঙ্কে পাঠদান সম্বন্ধেই উক্তরূপ ভিন্ন 
ব্যবস্থার প্রয়োজন হইতে পারে । আনন্দানুষ্ঠান ও আলোচনাদির 
সময় উভয় দলই একত্র সমবেত হইয়া! কেন্দ্রের কার্যকলাপে 
যোগদান করিবে । 

যে রুটিন বা সময়ের নির্ঘপ্ট দেওয়া হইল অবস্থাভেদেঅবশ্যই 
উহার পরিবর্তন করা চলিবে । স্থানীয় লোকের সুখ-সুবিধার 
প্রতি দৃষ্টি রাখিয়া শিক্ষক মহাশয় রুটিন প্রস্থ ত করিবেন । 


৩৮ সমাজ শিক্ষার ভূমিকা 
ভাষা শিক্ষা 


বয়স্ক ব্যক্তির অক্ষর পরিচয় কোন্‌ পদ্ধতিতে সর্বাপেক্ষা 
সহজ ও অল্প সময়ে হইতে পারে, এ বিষয়ে কিছু 
মতভেদ রহিয়াছে । ফিলিপাইন দ্বীপপুঞ্জে এবং মালয় 
উপদ্বীপে ডাঃ ফ্রাঙ্ক সি. লাওব্যাক ( Frank 0. Laubach ) 
যে পদ্ধতি অবলম্বন করিয়াছিলেন তাহা মূলশব্দ পদ্ধতি বা, 
key-word method নামে পরিচিত। পক্ষান্তরে অধ্যাপক 
অনাথনাথ, বন্দু তৎপ্রণীত “বড়দের পড়ায়” যে পদ্ধতি অনুসরণ 
করিয়াছেন তাহাকে Sentence method বা বাক্যক্রমিক 
পদ্ধতি বল! চলে । এই বিশিষ্ট প্রণালী দুইটির বিশদ ব্যাখ্যা যথা- 
ক্রমে শ্রীবিলাস মুখোপাধ্যায় কৃত “জন শিক্ষা সহচর” এবং 
অধ্যাপক অনাথ বন্তুর “বড়দের পড়ায়» প্রদত্ত হইয়াছে । 
উভয় পদ্ধতিই এখনো পর্যন্ত পরীক্ষামূলক, উহাদের গুণাগুণ 
সম্বন্ধে চরম রায় দিবার সময় এখনো আসে নাই ; ব্যাপকভাবে 
প্রয়োগ না করিয়া এবং উহাদের ফলাফল না দেখিয়া কোন শেষ 
সিদ্ধান্তে উপনীত হওয়া কঠিন। কিন্ত নিরক্ষরতা সমস্তাটির 
গুরুত্ব এতই অধিক এবং ইহার আশু সমাধানের উপর দেশের 
ও সমাজের সাধারণ ও সর্বাঙ্গীন উন্নয়ন এত বেশী পরিমাণে 
নির্ভর করিতেছে যে প্রণালীর শ্রেষ্ঠত্ব লইয়া বিতর্ক করিবার 
. এখন সময় নাই। বরঞ্চ ভিন্ন ভিন্ন ক্ষেত্রে ভিন্ন ভিন্ন প্রণালীর 
প্রয়োগ চলিতে পারে। কিছুদিন পরে বিভিন্ন প্রণালীর 
গুণাগুণের একটা তুলনামূলক বিচার করা সম্ভব হইবে। 


পাঠ ও পদ্ধতি' ? ৩৯ 
বর্ণমালা পদ্ধতি 
যে চিরাচরিত প্রণালীতে আমাদের দেশের প্রাথমিক 
বিদ্যালয়ে শিশদিগকে হাতেখড়ি দেওয়া হয় তাহাকে বর্ণমাল! 
পদ্ধতি বা alphabet method বলা হয়। বাংলার বর্ণমালা 
কয়েকটি উচ্চারণমূলক ( Ph০neti€ ) বর্গ বা বিভাগে বিভক্ত । 
যথা ক-বর্গ, চ-বর্গ, ট-বর্গ, ত-বর্গ ও প-বর্গ। এই বর্গবিভাগ যে 
বিজ্ঞানসম্মত তাহাতে কোন সন্দেহ নাই। 
কিন্তু বর্গ-বিভাগ অনুযায়ী বর্ণমালা শিখিতে একটি শিশুর 
যে পরিমাণ সময় লাগে__তাহা বয়স্ক শিক্ষার্থীর বেলায় পাওয়া 
অসম্ভব। সাধারণ অভিজ্ঞতায় দেখ! যায় যে ৫৬ বৎসর বয়স্ক 
শিশুর পক্ষে বাংলা অক্ষরগুলি চিনিতেই প্রায় ছয় মাস হইতে 
এক বৎসর সময় লাগে। কাজেই এই চিরাচরিত বর্ণমাল। 
বয়স্কদের বেলায় অনুস্থত না হওয়াই বাঞ্ছনীয় । 


লেখা ও পড়। 

বয়স্কদের বেলায় লেখা ও পড়া একই সঙ্গে “চলিবে । 
প্রথমপাঠ লেখা দিয়াই আরম্ভ হইতে পারে। বয়স্কেরা অনেক 
সময়ে প্রথমেই নিজ নিজ নাম স্বাক্ষর করা শিথিতে চাহিবে, 
__কারণ দৈনন্দিন জীবনে নিজ নাম স্বাক্ষরের একটা বিশেষ 
মূল্য আছে। ইহা ছাড়া শিশুদের ন্যায় বয়স্কেরা প্রচলিত 
বাংল! শব্দের সহিত অপরিচিত নহে । সাধারণতঃ ১০০০ হইতে 
হইতে ১৫০০ শত শব্দের সাহায্যে. একজন নিরক্ষর গ্রামবাসী 
তাহার মনোভাব ব্যক্ত করে। বয়স্ক ব্যক্তিকে প্রথম পাঠদান 

৪ 


৪5 সমাজ শিক্ষার ভূমিকা 


করিবার সময় নূতন চুশব্দের সহিত তাহার পরিচয় করাইয়া 
দিবার প্রয়োজন নাই, তাহার পরিচিত শব্দের দ্বারাই পাঠের 
বিষয়বস্তু রচিত হইবে । 

মূলশব্দ Key-word method কিন্বা! বাক্য-ক্রমিক পদ্ধতি 
(Sentence method ) যাহাই অন্ুস্থত হউক না' কেন, 
শব্দ বা বাক্যের অর্থের সহিত বয়স্ক শিক্ষার্থী পূর্ব হইতেই 
পরিচিত। তাহার প্রধান সমস্ত! হইতেছে যে বর্ণ গুলিকে চিনিয়া 
লইয়া তাহাদের সাহায্যে শব্দ ও বাক্যগুলিকে কত 
সহজে পড়িতে ও লিখিতে পার! যায় তাহার কৌশল 
আয়ত্ত করা । 

বয়স্ক শিক্ষায় লেখার প্রয়োজনীয়তা পড়ার প্রয়োজনীয়তা 
অপেক্ষা কোন.অংশেই কম নহে । বাংলা বর্ণ গুলির গঠনভঙ্গীর 
প্রতি একটু লক্ষ্য করিলেই দেখা যাইবে যে আকৃতিগত 
সাদৃশ্ঠে অক্ষরগুলিকে 'কয়েকটি দল বা গ্রপে ভাগ করা যায়। 
যেমন ব, র, ক, ধ, ঝ, ঝ। 

ব অক্ষরটির সামান্য পরিবর্তন দ্বারা খুব সহজেই র, ক, ধ, 
ঝ ও খ এই পাঁচটি অক্ষর চিনিতে পারা যায়। আঁকৃতিগত 
সাদৃশ্ঠের ভিত্তিতে বাংল! বর্ণমালার অক্ষরগুলিকে কয়েকটি দলে 
বাঁ গ্রুপে বিভক্ত করা হইল। যেমন 

বর, ক, ধ ঝ, খ। 

[ ক’য়ের আকড়িটি হইতে ১ অঙ্কটি শিখান যায় ] 
ত অ আ| ত ও [ মাত্রাবিহীন তই ৩] 
' ডড় উ উ ঙ জ ভ [ মাত্রাবিহীন ড’ই ৬] 

য য়ষ ফ ঘ[ য হঃতে ২ অঙ্কটি বাহির করা অতি সহজ |] 
হইথ। [ ইহাদের সঙ্গেও ২-য়ের বেশ সাদৃশ্য আছে] 

এএ ঞ [এ হইতে ৭ অঙ্কটি সহজেই বাহির করিয়া 

লওয়া যায় ] 

চছটঢদ[ চকে ৮এ পরিণত করা খুবই সহজ। ] 

নণলশগপমস 

ঠ, ঈ, ₹, 2 এবং ৪, ৫, ৯ এই কয়টি অক্ষর ও অঙ্ক 
আকৃতিগত কোন বিশিষ্ট দলভুক্ত নহে। ইহ্াদিগকে পৃথকভাবে 
শিখিতে হইবে । 

- ধ্বনিতত্বের অন্থুরোধে বর্ণগুলিকে প্রচলিত বর্গবিন্তাস 
অনুযায়ী না শিখাইয়া আকৃতিগত সাদৃশ্য অনুযায়ী শেখান 
অনেক সহজ ও অল্প সময়সাপেক্ষ। বয়স্কদের বেলায় এই 
প্রণালী বেশ উপযোগী । বর্ণগুলির সহিত পরিচয় ঘটিলে পরে 
বর্গ বিভাগের তাৎপর্য বুঝাইয়া দেওয়া যায়। 

বর্ণ শিখাইবার সময় পূর্বোক্ত বাক্য-ক্রমিক পদ্ধতি ও মূল 
শব্দ পদ্ধতির একটি সংশ্লেষণ ( 5ynthe5i5 ) করিয়া লয় 
চলে। অর্থাৎ পরিচিত ও প্রচলিত শব্দের একটি নির্বাচিত 
তালিকা হইতে সহজ এবং প্রথম প্রথম যতদূর সম্ভব যুক্তাক্ষর- 
বিহীন শব্দ চয়ন করিয়া এবং সেই সব শব্দের সমবায়ে গঠিত 
অর্থবাচক বাক্যের বিশ্লেষণ দ্বারা বর্ণ পরিচয় করান যায় ।- 

ৃষ্টান্ত,_ 

বারিধারা ঝর ঝর এই শব্দ কয়টি বয়স্কদের নিকট 
অর্থবাচক, শব্বগুলিও তাহাদের নিকট পরিচিত। ইহা 

দ্বারা একটি কি দুইটি পাঠে ব, র, ধ, ঝ, 1 এবং ট এই কয়টি 

অক্ষর শেখান যাইতে পারে। এইরূপ স্ুনির্বাচিত বাক্য ও শব্দের 

বিশ্লেষণ দ্বারা ১০।১২টি পাঠে বাংলা বর্ণমালার সহিত শিক্ষার্থীকে 

পরিচিত করা সম্ভব। একবার অক্ষর পরিচয় হইয়া, গেলে বয়স্ক 

ব্যক্তির পক্ষে পাঠ গ্রহণ সহজ ও আনন্দদায়ক হইয়া উঠিবে। 
যুক্তাক্ষর *, 

বাংল! বর্ণশিক্ষার সর্বাপেক্ষা কঠিন সমস্ত! যুক্তাক্ষর। 
সংস্কৃত হইতে উদ্ভূত বাংলা ভাবায় যুক্তাক্ষরের সংখ্যা বহু 
ুক্তাক্ষরগুলিকে ভাদ্দিয়। হসন্ত দ্বারা প্রকাশ করিবার রীতি 
এখনও প্রচলিত হয় নাই। ছুই একজন লেখক চেষ্টা 
করিয়াছেন সত্য কিন্ত এখনও ছাপা বই, পত্রিকা ও সংবাদপত্র 
ইত্যাদি পড়িতে হইলে যুক্তান্ষর বাদ দিলে চলে না। তবে 
বর্ণগুলির সহিত পরিচয় হইলে যুক্তাক্ষরগুলি চিনিয়া লওয়! 
খুব কষ্টসাধ্য নহে। বাংলা যুক্তাক্ষরগুলিকে মোট তিনটি 
ভাগে।বিভক্ত করা চলে, 

[১] যে স্থলে যুক্ত অক্ষর ছুইটির আদল রূপ প্রায় 
পরিবর্তিত হয় ন! যথা, চ+চ.=চ্চ, ন+দ-ন্দ। চ +ছ_=চ্ছ, 
ন+4-ণ-প্র। [২] যুক্ত বর্ণ ছুইটির একটি অপরিবর্তিত থাকে। 
কিন্ত অন্যটির পরিবর্তন ঘটে যথা__ন্7ঁধ-ন্ধ, র+খ-র্খ, 
য4ণ-্ষ ইত্যাদি। [৩] যুক্ত বর্ণ দুইটি বা তিনটি 
প্রত্যেকেরই রূপান্তর ঘটে যথা,_ক্+র স্ক্রু, ত+র+উ-ক্র 
কৃ1তলক্ত ইত্যাদি। 


nl 

বাংলা টাইপরাইটিং ও লাইনোটাইপে যুক্তাক্ষরগুলির 
একটা সহজ রূপ দিবার সাধু উদ্যম চলিতেছে ! হয়তো! কালে 
এই সব পদ্ধতিই চালু হইয়া যাইবে। কিন্তু এখনও পৰ্যন্ত 
প্রাচীন পদ্ধতি অনুসরণ করিয়া চল! ভিন্ন উপায় নাই এবং বর্ণ 
পরিচয় করাইতে জটিল বানানের তুফান না কাটাইয়া কোন 
প্রকারেই “কুল” পাইবার উপায় নাই। 

যেমন শিশুদিগের বেলায় তেমনি বয়স্কদের ‘বেলাতেও 
সহজ ও সরল হইতে ক্রমশঃ 'কঠিন ও জটিলের দিকে অগ্রসর 
হইতে হইবে । নির্বাচিত শব্দের সাহায্যে রচিত পাঠ্যপুস্তকে 
পাঠগুলিকে ধাপে ধাপে (৫1515) সাজাইতে হইবে । প্রথম 
ধাপে তিনশত নির্বাচিত শব্দের তালিকার ভিত্তিতে রচিত 
একখানা বই হইলে ভাল হয়। প্রতিটি নূতন পাঠে নূতন 
অক্ষরের সহিত পূর্ব পরিচিত অক্ষর যোগ দিয়া নূতন শব্দ 
বাছিয়া লওয়া আবশ্যক । যেমন প্রথম পাঠে যদি বক রধ 
ঝ এই কয়টি অক্ষরের সহিত পরিচয় ঘটিয়া থাকে তবে “দ্বিতীয় 
বা তৃতীয় পাঠে ইহাদের যোগে আরও ছুইটি কি তিনটি নৃতন 
বর্ণ শিখান যাইতে পারে যেমন বন, রণ ঝনঝন, বল কল। 
ন, ৭ ও ল এই তিনটি নূতন বর্ণ শিখান হইল ৷ 

সন্তবপরস্থলে কোন পরিচিত শব্দের চিত্র প্রদর্শন করিয়া 
শিল্ষার্থীগণকে শব্দটি উচ্চারণ করিতে বলিলে এবং উচ্চারণের 
সঙ্গে উচ্চারিত অক্ষরটির সহিত তাহাদের পরিচয় করাইয়া 
দিলে অক্ষর পরিচয় দ্রুত ও স্বচ্ছন্দ হইবে । 

সহজ পাঠ্য বই ও খবরের কাগজ 


অক্ষর পরিচয়ের ভিত্তিযূল দৃঢ় করিয়া পরবর্তাঁ শিক্ষার পথ 
সহজ ও সুগম করিবার উদ্দেশ্যে বয়স্কদের জন্য বিশেষভাবে 
লিখিত সহজপাঠ্য বই ও খবরের কাগজের একান্ত প্রয়োজন . 
এই জাতীয় পু'থিপুস্তক লিখিবার প্রাথমিক উপকরণ হিসাবে 
একট! নির্বাচিত শব্দ তালিকা প্রস্তুত করা দরকার। যদি 
প্রথম পাঠে ১০০০ শব্দ ব্যবহৃত হয় তবে পরবর্তী পাঠ্যসমূহে 
২।৩ হাজার শব্দের ব্যবহার চলিতে পারে । 

এই সব পুস্তকের বিষয়বস্তু বয়স্কদের উপযোগী হওয়া চাই । 
আনন্দ ও জ্ঞান বিতরণ_ ইহাই হইবে মূলমন্ত্র। পুস্তকের ভাষা 
হইবে সহজ ও প্রাঞ্জল,_চলতি ভাবা প্রয়োগ বাঞ্ছনীয় । 
পুস্তকের দাম অতি সামান্য রাখা উচিত নচেৎ জনসাহিত্যের 
বহুল ও ব্যাপক প্রসার সম্ভব হইবে না । বিলাতী (Penguin 
ও Pelican series) এর বইগুলি মূল্যের দিক দিয়া এই 
জাতীয় সাহিত্যের উত্তম দৃষ্টান্ত। জনসাহিত্য রচনার উপকরণের 
নমুনাম্বরূপ কয়েকটি বিষয়ের উল্লেখ করা গেল, 

[১] কৃষি ও পশুপালন। [২] স্বাস্থ্যরক্ষা। [৩] আধিক 
অবস্থার উন্নতি। [3] তীর্থস্থানের বিবরণ [৫] মহাপুরুষ- 
গণের জীবনী । [৬] পুরাণ কাহিনী। [৭] দেশ বিদেশের 
খবর | [৮] বিখ্যাত উপন্যাস ও নাটকের সংক্ষিপ্ত ও সহজ 
সংস্করণ ইত্যাদি। 


০ 


অক্ষর পরিচয় সমাপ্ত হইবার পর সেই পরিচয়কে স্থায়ী ও 
পাকা বুনিয়াদে প্রতিষ্ঠিত করিয়া প্রকৃত শিক্ষার পথ সুগম 
করিয়া তোল! বয়স্ক-শিক্ষার একটা! প্রধান সমস্ত! । বহু স্থলেই 
দেখ। যায় যে প্রথম দুই তিন মাসের চেষ্টাতেই হয়ত একজন 
নিরক্ষর বয়স্ক ব্যক্তি মোটামুটি পড়িতে ও লিখিতে শিখিল। 
কিন্তু এ পর্যন্তই । যদি অক্ষরজ্ঞান লাভের পর “পরবর্তী শিক্ষার” 
যথাযথ ব্যবস্থা ন! করা হয়, তবে প্রাথমিক চেষ্টাটুকু সর্বতো- 
ভাবেই ব্যর্থ হইয়া যাইবার ষোল আনা! সম্ভাবনা । লোক- 
গণনার সময় যে পরিসংখ্যানমূলক তথ্য সংগৃহীত হইয়া থাকে, 
তাহাতে দেখা যায় যে, গড়ে আমাদের দেশের প্রাথমিক 
বিদ্ভালয়গুলির চতুর্থ মান পর্যন্ত পাঠসাক্গ-করা বালক 
বালিকাদের শতকরা ৫ হইতে ১০ জনই চর্চাভাবে অনতিবিলম্বে - 
আবার নিরক্ষরের পর্যায়ভুক্ত হইয়া পড়ে। চারি বৎসর 
শিক্ষালীভের পরেও স্ুুকুমারমতি ও তাজা স্মৃতিশক্তিসম্পন্ন 
বালকবালিকাদেরই যখন এই অবস্থা তখন মাত্র ছুই, তিন 
অথবা চারি মাসের চেষ্টার ফলে বয়স্ক নরনারীর নবলদ্ধ অক্ষর- 
পরিচয় স্থায়িত্ব লাভ করিবে, এরূপ আশা করা অন্যায় । যে 
অল্প সময়ের চেষ্টায় বয়স্ক নরনারীকে নামে মাত্র সাক্ষর করিয়া 
তোলা হয় তাহার মূল্য স্বভাবতঃই ক্ষণস্থায়ী ও অনিশ্চিত ।- 
আমাদের জনশিক্ষাকেন্দ্রগুলিতে নিরক্ষরতা দূরীকরণের যে 
চেষ্টা চলিতেছে শুধুমাত্র তাহার উপর ভরসা স্থাপন করিয়া! 


৪৬ সমাজ শিক্ষার ভূমিকা 


দেশব্যাগী নিরক্ষরত! সমস্যার একটা স্থায়ী সমাধানের স্বপ্ন 
দেখা নিতান্তই বাতুলত|। প্রাথমিক বিদ্যালয়ে চারি বৎসরের 
পাঠসাঙ্গকারী বালকবালিকাঁদের অপেক্ষা সংক্ষিপ্ত ৩৪ মাসের 
বর্ণশিক্ষা-প্রাপ্ত বয়স্কদের ধারণা শক্তি অধিক হইবে, এইরূপ 
মনে করিবার কোনই কারণ নাই। মাত্র তিন অথবা 
চারি মাসের বর্ণশিক্ষা-প্রাপ্ত বয়স্ক ব্যক্তিরা যে আরও অল্প 
সময়ে এবং অন্গুপাতে আরও অধিক সংখ্যায় আবার 
নিরক্ষরতার স্তরে নামিয়া যাইবে, ইহা অতি সত্য কথা। 
সুতরাং পরবর্তী শিক্ষার যথোপযুক্ত ব্যবস্থা না করিতে পারিলে 
নিরক্ষরতা দূরীকরণের যাবতীয় উদ্যমই ব্যর্থতায় পর্যবসিত 
হইবে। ইহা ছাড়া নিরক্ষরতা সমস্তাঁর স্থায়ী সমাধানের আর 
কোন উপায়ই এ পর্যন্ত উদ্ভাবিত হয় নাই। সত্য বটে, 
বিজ্ঞানের দান,__বহুবিধ আধুনিক যন্ত্রপাতির সাহায্যে সমগ্র 
সভ্য জগতময় আজ জনশিক্ষা প্রসারের একটা বিরাট ও 
ব্যাপক অভিযান পরিকল্পিত ও পরিচালিত হইতেছে । চলচ্চিত্র, 
বেতারযন্ত্র, দূরেক্ষণ ( Televi5i০n) প্রভৃতি বিজ্ঞানের 
বিস্ময়কর অবদান আজ নানাভাবেই মানুষের শিক্ষাপ্রচেষ্টার 
সম্পূরকরূপে ব্যবহৃত হইতেছে। কিন্তু ইহারা সম্পূরক মাত্রই । 
শিক্ষাকে পুর্ণাঙ্গ করিতে হইলে স্ব-শিক্ষা বা Self educa- 
10. একমাত্র উপায় । অক্ষর পরিচয় বা লিটারেসি কদাচ 
বয়স্কশিক্ষার নামান্তর নহে। অক্ষর পরিচয়ের পরবর্তী শিক্ষাই 


প্রকৃত বয়স্ক শিক্ষা । ইংলণ্ড প্রযুখ প্রগতিশীল দেশে বয়স্ক 
শিক্ষা বলিতে পরবর্তী শিক্ষাকেই বুঝায়, অর্থাৎ যে সকল 

অক্ষর পরিচয়ের পর ৪৭ 


নরনারী সামাজিক বা আথিক কারণবশতঃ প্রাথমিক শিক্ষার 
গণ্ডী অতিক্রম করিয়া আর অধিক দূর অগ্রসর হইবার 
সুযোগ পায় নাই তাহাদের বিদ্যানুশীলনের ব্যবস্থা করাই 
সে দেশের বয়স্ক শিক্ষা আন্দোলনের উদ্দেশ্য । 


অক্ষর পরিচয় স্ব-শিক্ষার বাহন 


লিটারেসি বয়স্কশিক্ষার প্রথম সোপান-_পড়া ও লেখা 
শিখিবার কৌশল । শিক্ষালাভের প্রথম সোপান হিসাবে 


" ইহার গুরুত্ব স্বতঃসিদ্ধ, বিশেষ করিয়া আমাদের দেশে, 


যেখানে স্বাক্ষরের হার এখনও মাত্র শতকরা ২৪ হইতে ২৫। 
লিটারেসি বা অক্ষর পরিচরকে কি উপায়ে প্রকৃত জনশিক্ষার 
বাহনরূপে কাজে লাগাইতে পারা যায়, বয়স্ক শিক্ষা আন্দৌ- 
লনের উদ্যোক্তাগণকে সে কথা গভীরভাবে চিন্তা করিতে 
হইবে । স্বশিক্ষাই প্রকৃত শিক্ষা এবং অক্ষর পরিচয়ের 
মাধ্যমেই স্ব-শিক্ষীর সুচনা হইয়া থাকে, ইহা সর্ববাঁদিসম্মত । 
সদ্য অক্ষর পরিচয়ের শুভ ফলটকু যাহাতে অভ্যাস ও 
অনুশীলনের অভাবে বিনষ্ট না হইয়া যায়, সে বিষয়ে বিশেষ 
দৃষ্টি না দিলে বয়স্কশিক্ষা আন্দোলন কার্যকরী হইবে না। 
নিরক্ষর বয়স্ক ব্যক্তি লিখিতে পড়িতে শিখিয়া যদি অন্যের 
সাহায্য ব্যতিরেকে এবং তাহার নৈমিত্তিক জীবনের তাগিদে 
অন্ততঃ দৈনিক সংবাদপত্রখানাও পড়িতে ও বুঝিতে না পারে 
তবে ধরিয়া লইতে হইবে যে জনশিক্ষ! প্রচেষ্টা সম্পূর্ণ নিরর্থক 


ও নিক্ষল হইয়াছে । 


3৪৮ সমাজ শিক্ষার ভূমিকা 


অনুশীলন ও অন্মুষঙ্গ 


অনুশীলন ও অনুষঙ্গ (036 and 23900126107) শিক্ষামন- 
স্তত্বের দুইটি প্রধান কথা । অধীত বিবয়ের অংশ বিশেষ 
আমরা ভুলিয়া বাই আর অংশ বিশেষ আমাদের মনে থাকে । 
বয়স্ক ব্যক্তিও একবার বর্ণমালার সহিত পরিচিত হইয়া আবার 
তাহা বিস্মৃত হয়। কেন? এই ভুলিয়া যাওয়া বা পুনরায় 
নিরক্ষরের দলে ভিডিরা যাওয়ার মুলে রহিয়াছে অন্গু- 
শীলনের এবং অন্ুষঙ্গের অভাব। শিক্ষার্থীর মনে ছাপা 
শব্দ, তাহার ধ্বনি ও অর্থ এই তিনের সম্পর্ক স্থায়ীভাবে 
গাথিয়া দেওয়ারই আর এক নাম শিক্ষা । চর্চা বা অনুশীলনের 
গুণেই নবপরিচয়ের ক্ষীণ যোগস্ুত্রটি ক্রমশঃ দৃঢ় তর হইয়া 
উঠে আর উহার অভাবে উহা ক্ষীণ হইতে ক্ষীণতর হইয়া অতি 
সত্বর বিস্বৃতির অতলে বিলুপ্ত হইয়া যায়। অক্ষর পরিচয়ের 
অব্যবহিত পরেই যাহাতে বয়স্ক শিক্ষার্থীর পড়িবাঁর উপযুক্ত 
পাঠ্যসামগ্রীর কোন অভাব ন! ঘটে ততপ্রতি দৃষ্টি রাখ! একান্ত 
কর্তব্য। জনশিক্ষা কেন্দ্রে শিক্ষাপ্রাপ্ত প্রতিটি নরনারীর হাতে 
সহজ, সরল এবং চিত্তাকর্ষক পাঠ্যবস্ত তুলিয়া দিতে হইবে, 
কারণ অক্ষর পরিচয়ের পরবর্তী পাঠ হইতেই প্রকৃত জনশিক্ষার 
স্চন।। বয়স্কদের উপযোগী পরবর্তী পাঠের মালমশলা সংগ্রহ 
ও সংকলন করা,__জনশিক্ষা প্রোগ্রামের এই অত্যন্ত গুরুত্বপূর্ণ 
কাজটিকে কোনমতেই উপেক্ষা করা চলে না। 

অক্ষর পরিচয়ের পর ৪৯ 


প্রিয় ও অপ্রিয় প্রসঙ্গ 


শিক্ষামনস্তত্বের আর একটি অপরিহার্য কথা এই যে, যে 
প্রসঙ্গগুলি আমাদের প্রিয় সেই গুলিকেই আমাদের মন 
সাগ্রহে আকড়াইয়! ধরিয়া রাখিতে চায় । অবাঞ্ছিত ও অপ্রিয় 
প্রসঙ্গগুলিকে সর্বভাবে পরিহার করাই মানব মনের ধর্ম। 
শিক্ষা ব্যাপারেও একথা অতীব সত্য। যে প্রসঙ্গ আমাদের 
মনঃপূত নহে তাহা আমরা প্রায়ই ভুলিয়া যাই, আর প্রিয় 
প্রসঙ্গ সহজেই মনে রাখিতে পারি। 

আমাদের মনটাকে অনেকটা চালুনী বা ছাকনির সঙ্গে 
তুলনা করা যায়। প্রিয় প্রসঙ্গ গুলি স্থল পদার্থের ন্যায় 
চালুনীর উপরিভাগে থাকিয়া যায় আর অপ্রিয় কথা, প্রসঙ্গ বা 


‘ চিন্তা চালুনীর ফাক দিয়া গলিয়া পড়ে অর্থাৎ অবচেতন মনের 


অতল অন্ধকারে বিলীন হইয়া যায়। মনস্তত্বের এই বহু 
পরীক্ষিত সত্যটিকে প্রাপ্তবয়স্কদের শিক্ষার ক্ষেত্রে প্রয়োগ 
করিতে হইবে । 

সংক্ষেপে অক্ষর-পরিচয়ের পরবর্তী শিক্ষা বা Follow- 
on-education এর প্রকৃত অর্থই হইল,--(১) বয়স্ক শিক্ষার্থীর 
পড়িবার উপযুক্ত যথেষ্ট পরিমাণ পুস্তক ও পত্রিকাদি প্রকাশের 
আয়োজন, (২) এই সব পুস্তক পত্রিকা যাহাতে শিক্ষার্থীর! 
সহজে পাইতে পারে তাহার ব্যবস্থা এবং (৩) এই সব পাঠ্য 
বিষয়ের মধ্য দিয়! শিক্ষার্থীর আনন্দ ও উপকার বিধান । 


৫০ সমাজ শিক্ষার ভূমিকা } 
ডাঃ হাঝ্সলির মত 

প্রাপ্তবরক্কের শিক্ষার প্রকৃত সংজ্ঞা নির্দেশকল্পে ডাঃ 
জুলিয়ান হাক্সলি যে উক্তি করিয়াছেন তাহা প্রণিধানযোগ্য। 
বিজ্ঞানের উন্নতি, উত্তম স্বাস্থা, কৃষি ও শিল্পের শ্রীবৃদ্ধি, 
গণতান্ত্রিক রাষ্ট্রের নাগরিকের দায়িত্ব ও অধিকার সন্বন্ধীয় জ্ঞান 
এবং একই বিশ্বের অধিবাসী হিসাবে আন্তর্জাতিক একত্ববোধ, 
_ে শিক্ষার কল্যাণে এই সমস্ত বিষয়ের একটা সম্যক জ্ঞান 
ও ধারণা মানুষ মাত্রেরই মনে জাগাইয়া তোলা যায় 
তাহাই প্রকৃত সামাজিক শিক্ষা__3০9০1] Education | 
আরও একটু বিস্তারিতভাবে বলিলে বলিতে হয়__ইহা৷ সমাজ 
জীবনের শিক্ষা ( Education for community life ), 
অর্থাৎ সমাজের অধিবাসী হিসাবে প্রত্যেক নরনারীকে তাহার 
দায়িত্ব, কর্তব্য ও অধিকার সম্বন্ধে চেতন এবং সমাজের বৃহত্তর 
কল্যাণ সাধনে সক্রিয় অংশ গ্রহণে অনুপ্রাণিত করিয়া তোলা । 
(২) দ্বিতীয়তঃ ইহা অবকাশ বিনোদনের শিক্ষা, ( Education 
for leisure )| দৈনন্দিন জীবনের অবকাশ মুহূর্তগুলিকে 
সরশ, সজীব ও আনন্দময় করিয়া তোলাও ইহার অন্যতম প্রধান 
লক্ষ্য এবং (৩) নিয়ত পরিবর্তনশীল জীবন রঙ্গমঞ্চের 
অবস্থা! পরিবর্তনের সঙ্গে নিজেকে খাপ খাওয়াইয়া লওয়াও এই 
শিক্ষার উদ্দেশ্য | 

পরবর্তা সাহিত্য রচনার মূলনীতি 


উপরোক্ত মূলনীতিগুলি অন্ুনরণ করিয়া সগ্যসাক্ষর 
বয়স্ক ব্যক্তিদিগের উপযোগী পাঠ্য পুস্তক ও পত্রিকাদি রচনায় 
উদ্যোগী হইতে হইবে । একজন সবেমাত্র অক্ষরজ্ঞানলন্ধ 
বয়স্ক ব্যক্তির ভোকাবুলারী বা জ্ঞাত শব্দসমষ্টি গড়ে 
একটি উচ্চ বিদ্যালয়ের নিয়শ্রেণীর ছাত্রের অনুরূপ __অবশ্য 
বৈজ্ঞানিক ও ঢটেক্‌নিক্যাল পরিভাষা বাদে। একজন সাধারণ 
গ্রাম্য অশিক্ষিত প্রাপ্তবয়স্ক ব্যক্তি প্রায় ১০০০ হইতে ১৫০০ 
সদাপ্রচলিত শব্দের সাহায্যে তাহার মনোভাব ব্যক্ত করিয়া 
থাকে; কিন্তু একজন নূতন অক্ষরজ্ঞানপ্রাপ্ত ব্যক্তির ভোকা- 
বুলারী যাহাই হউক ন! কেন, তাহার পঠন-সামর্থ্য প্রাথমিক 
বিদ্যালয়ের ছাত্রের পঠন সামর্থ্যের অনুরূপ হইবে কিনা তাহাও 
সন্দেহজনক । সুতরাং পরবর্তী শিক্ষার উদ্দেশ্যে সাহিত্য 
রচনায় প্রবৃত্ত হইবার পূর্বে প্রথমেই মনে রাখিতে হইবে যে, 
রচনার বিষয়বস্তু পাঠকের নিকট সহজবোধ্য হওয়া চাই। 
বিজ্ঞানসম্মত উপায়ে নির্বাচিত শব্দতালিকার সাহায্যে পরবর্তী 
শিক্ষার উপযোগী সাহিত্য রচনা করিতে হইবে। বাংলায় 
এইরূপ কোন নির্ভরযোগ্য শব্দতালিকা প্রস্তুত কর! হয় নাই। 
এ বিষয়ে আমাদের শিক্ষণকেন্দ্র ও কলেজগুলিতে নূতন 
গবেষণার প্রচুর সুযোগ রহিয়াছে । UNESCOর বিশেষজ্ঞ- 
গণ গবেষণা করিয়া এই জাতীয় সাহিত্য রচনা বিষয়ে একটি 
মান বা 2০০ নির্ধারণ করিয়াছেন। প্রাক-প্রাথমিক পাঠ্ের 

এক পৃষ্ঠায় ৩০ হইতে ৪০, প্রাথমিক পাঠ্যের এক পৃষ্ঠায় ৫০ 
হইতে ৬০, দ্বিতীয় পাঠে ৭১ হইতে ১০ তৃতীয় পাঠে ১২০ 
হইতে ১৪০, চতুর্থ পাঠে ১৫০ হইতে ২০০ এবং তৎপরবর্তী 
পাঠে ২৩০ হইতে ৩১০ শব্দের অধিক ব্যবহৃত না হওয়াই 
বাঞ্ছনীয় । j 
পরবর্তী’ সাহিত্যের বৈশিষ্ট্য 

(১) পুনরাবৃত্তির সাহায্যে পুর্ব পূর্ব পাঠে ব্যবহৃত নূতন 
শব্দগুলির সহিত পরিচয় ঘনিষ্ঠ হইয়া উঠে। পুনঃ পুনঃ 
ব্যবহারের ফলেই শিক্ষার্থী নব পরিচিত শব্দগুলি আয়ত্ত করিতে 
সক্ষম হয়। প্রতিটি নুতন শব্দের দশ হইতে কমপক্ষে পাঁচবার 
পুনব্যবহার হওয়া আবশ্যক | 

(২) বাক্যগুলি যথাসম্ভব সহজ ও সরল হওয়া আবশ্যক । 
জটিল বাক্য ব্যবহার যতদূর সম্ভব পরিহার কর! উচিত। ছুই 
তিনটি মাত্র শব্দে গঠিত বাক্য হইতে সুরু করিয়া ক্রমশঃ বৃহত্তর 
বাক্য ব্যবহার কর! যাইতে পারে । অনাবশ্যক শব্দ বা বর্ণনায় 
রচনাকে ভারাক্রান্ত করা অন্ুচিত। বিষয়টি কিন্ত আদে৷ 
সহজ নহে। নির্দিষ্ট শব্দসমষ্টির মধ্যে সীমাবদ্ধ থাকিয়া এবং 
যথাসম্ভব যুক্তাক্ষর বর্জন করিয়া সহজবোধ্য ভাবায় বয়স্ক 
পাঠকের উপযোগী সাহিত্য রচনা করিতে বিশেষ যত্ন ও নিপুণতা 
চাই। রবীন্দ্রনাথ সত্যই বলিয়াছেন__ 

“সহজ কথা কইতে আমায় কহ যে, 
সহজ কথা যায় কি বলা সহজে ?” 


LK ন * 

(৩) পরিচিত পদার্থ বা বিষয় ভিন্ন অন্য কোন বস্তুর বাঁ 
বিষয়ের সাহায্যে উপমার অবতারণা করা অন্তুচিত 

(৪). রচনায় যতটা পরিমাণ সম্ভব সংলাপ ও কথোপ- 
রুথনমূলক আখ্যান রাখিতে হইবে । 

(৫) সম্ভব হইলে ধাতুর বর্তমান কাল ব্যবহারই সমীচীন । 

(৬) নিরস গদ্য অপেক্ষ। ছন্দোময় ছড়া অথবা নাটকীয় 
রচনাভঙ্গী অধিক চিত্তাকক। সরস রচনা এবং হাস্তরসের : 
পরিবেশনে শিক্ষার্থীকে সহজে আকৃষ্ট কর! সম্ভব । 

(৭) রচনার বিষয়বস্তু বয়স্ক শিক্ষার্থীর নিকট সহজবোধ্য, 
সরস ও প্রয়োজনসিদ্ধ হওয়া আবশ্যক । এমন কোন বিষয়ের 
অবতারণা অবান্তর, যাহা দ্বারা প্রাপ্তবয়স্ক ব্যক্তির নৈমিত্তিক 
জীবনের প্রয়োজন অথবা নানাবিধ সমস্ত) সমাধানের কোন 
ইঙ্গিত পাওয়া যায় না । 

(৮) শিশু-পাঠকের জন্য রচিত মজার গল্প, ভূতুড়ে কাহিনী 
অথবা কল্পনা-পরিপোষক বর্ণনা বয়স্ক পাঠকের ভাল লাগিবে 
না, কারণ বয়স্ক ব্যক্তি অশিক্ষিত হইলেও অপ্রাগুবুদ্ধি নহে। 

(৯) কৃষি, স্বাস্থ্য, প্রাথমিক শুল্রাবা, ব্যবসা বাণিজ্য, 
কারুশিল্প, সহজ বিজ্ঞান, জাতীয় এতিহ্য ও সাহিত্য, পৌরাণিক 
কাহিনী সমাজ-বিজ্ঞান ইত্যাদি বিষয়গুলি পরবর্তা সাহিত্য 
রচনার পক্ষে অপরিহার্ষ। 

(১০) এই সকল পুস্তক ও পত্রিকায় যথেষ্ট পরিমাণে ছবি, 
নক্সা ও মানচিত্র সংস্থাপিত করা ভাল। শুধু পাঠকের দৃষ্টি 
আকর্ষণের জন্যই নহে, ছবি ও নক্সার সহায়তায় যত সহজে 

একটা বিষয়ের ব্যাখ্যা সম্ভব, রচনা দ্বারা তাহা সম্ভব 
হয় না। 

(১১) এই জাতীয় পুস্তক-পত্রিকা মুদ্ৰণ ব্যাপারেও কিছু 
বৈশিষ্ট্য রক্ষা করা আবশ্যক । ছাপার হরফ অতি ক্ষুদ্র হইলে 
বয়স্ক পাঠকের অসুবিধা হইবার কথা । বাংলায় সাধারণতঃ 
গ্রেট প্রাইমার এবং ১৪-পর়েন্টের হরফ ব্যবহার কর! যাইতে 
পাঁরে। ক্ষেত্রবিশেষে ইহা অপেক্ষ! বৃহৎ হরফও ব্যবহার 
করা চলে। মুদ্রিত পুস্তকের আকার পকেট সাইজ হইলে 
মন্দ হর না। 

. পরবর্তী শিক্ষার প্রসারের জন্য যেমন উপযুক্ত পুথি-পত্রের 
প্রচুর আয়োজন আবশ্যক, তেমনি আবার এই সকল পুঁথি 
পুস্তকের বহুল প্রচলনের জন্য দেশব্যাপী স্থায়ী পাঠাগার ও 
ভ্রাম্যমান লাইব্রেরীর ব্যবস্থা করাও একান্ত প্রয়োজন । 


৯. ২৯৮ ২ জপ... নিরলস ১০০ ১৫--১ SEE 


সমাজ বোধ ও সামাজিক চেতনা 


UNESCO-র প্রাক্তন ডিরেক্টর-জেনারেল ডাঃ জুলিয়ান 
হাক্সলি জনশিক্ষার যে সংজ্ঞা নির্দেশ করিয়াছেন তাহাতে 
বলা হইয়াছে যে, যে শিক্ষায় মানুষ নিজেকে তাহার 
পারিপার্িক অবস্থা ও পরিবেশের সহিত সুষ্ঠুভাবে খাপ 
খাওয়াইয়া লইতে পারে, যে শিক্ষা তাহার আধিক উন্নতি 
ও শারীরিক স্বাস্থ্য-স্বাচ্ছন্দ্যের পরিপোবক এবং যে শিক্ষার 
কল্যাণে তাহার মনে সমাজ, রাষ্ট্র ও বিশ্বচেতনার উন্মেষ হয় 
এবং পক্ষান্তরে যে শিক্ষ! তাহাকে সমাজ, দেশ ও বিশ্বের 
প্রতি তাহার কর্তব্য ও দায়িত্ব পালনে অন্থুপ্রাণিত করে এবং 
তাহার ন্যায্য অধিকার সংরক্ষণের যোগ্যতা দান করে তাহাই 
প্রকৃত জনশিক্ষা । বিষয়টি আরও একটু পরিষ্কার করিয়া বল! 
আঁবশ্যক। মানুষ মাত্রেরই মানুষ হিসাবে যেমন সমাজ, 
দেশ ও রাষ্ট্রের প্রতি কর্তব্য ও দায়িত্ব রহিয়াছে তেমনি আবার 
সমাজ, দেশ ও রাষ্ট্রের নাগরিক হিসাবে তাহার কতকগুলি 
দাবী এবং অধিকারও আছে । যেখানে মানুষ তাহার অধিকার 
সম্বন্ধে সচেতন কিন্তু কর্তব্য সম্বন্ধে অজ্ঞ অথবা উদাসীন 
সেখানেই শিক্ষার ব্যর্থতা । বহু সামাজিক অসাম্য ও রাজ- 
নৈতিক ছন্দের মূলেই রহিয়াছে শিক্ষার এই দৌর্বল্য ও গলদ। 
বর্তমান বিশ্বব্যাপী জনশিক্ষা আন্দোলনের পশ্চাতে যে আদর্শবাঁদ 
প্রভাব বিস্তার করিতেছে তাহার উদ্দেশ্য শিক্ষার এই ক্রটি দূর 


করিয়া মানুষের মনে তাহার অধিকার বোধের সঙ্গে সঙ্গে কর্তব্য- 
৫ 

জ্ঞানকে সজাগ করিয়া তোলা । অধিকার বোধ সুচনার পূর্বেই 
দারিত্রজ্ঞান সঞ্চারিত হওয়া আবশ্যক । দায়িত্বপালন হইতেই 
অধিকারের স্থষ্টি। দায়িত্রহীন অধিকার অনধিকারেরই 
নামান্তর । স্বতরাং পৌরচেতনা ও পৌর-দায়িত্ববোধের বিকাশ- 
সাধন জনশিক্ষার একটা বড় কথা । f 

পৌরচেতনা বলিতে কেবলমাত্র দেশের আইন কান্ুন এবং 
রাবী কাঠামো (Constitution) সন্বন্ধীয় পু'থিগত 
জ্ঞানটুকুই বুঝায় না। প্রকৃত ও পূর্ণাঙ্গ পৌর-শিক্ষা কথাটি 
অতি ব্যাপক অর্থে ব্যবহৃত হয়। প্রচলিত অর্থে পৌরশিক্ষা 
বলিতে যাহ! বুঝায় তাহা! একান্তই সঙ্কীৰ্ণ ও তত্মূলক 
(theoretical) | প্রকৃত পৌর-শিক্ষা কেবল তত্বমূলক জ্ঞান 
নহে, বাস্তবক্ষেত্রে দায়িত্ব পালন এবং অধিকার সম্ভোগ । 
সুতরাং জনশিক্ষা কেন্দ্রের কর্মীকে প্রচলিত অর্থে পৌর শিক্ষার 
সঙ্ধীর্ণ সংজ্ঞাটুকুর ব্যাখ্যা, লইয়! ব্যাপৃত থাকিলেই চলিবে না। 
অর্থাৎ পৌরশাসনবিধির একখানা প্রচলিত পাঠ্যপুস্তকের অংশ- 
বিশেষ পড়াইয়া৷ তাহার কর্তব্য শেষ হইবে না। প্রত্যেক 
ব্যক্তিকে নাগরিকের কর্তব্য, দায়িত্ব ও অধিকার বোধ সম্বন্ধে 
সচেতন করিয়া তোলা এবং সেই দায়িত্বপালনের যোগ্যতা 
অর্জনে সাহায্য করাই পৌরশিক্ষার প্রধান কাজ। 


পৌরশিক্ষার বিষয়বন্ত 


পৌরশিক্ষার বিষয়বন্ত সম্বন্ধে আলোচনা করিতে গিয়া 
প্রথমেই যে কথাটি বিবেচনা করা৷ আবশ্যক তাহা এই যে, 

শিক্ষার্থীর বাস্তব অভিজ্ঞতা ও ব্যবহারিক জীবনের প্রয়োজনের 
সহিত সম্পর্কহীন কতগুলি উচ্চাঙ্দের নীতিকথার অবতারণা 
অনাবগ্তক। পৃথিবীর বিভিন্ন দেশে এঁতিহাসিক বিবর্তনের 
প্রকারভেদ এবং সমাজ-প্রগতির বিভিন্ন স্তর দেখিতে পাওয়া 
যায়। ইংলণ্ড প্রমুখ সুসভ্য দেশের এবং কঙ্গো-উগাগ্ডার 
অধিবাসিগণের সামাজিক অবস্থার বিরাট ব্যবধান অতি সুস্পষ্ট ! 
সামাজিক পরিবেশের প্রকারভেদে পৌরশিক্ষার বিষয়বস্তুর 
তারতম্য হওয়া স্বাভাবিক। অর্থাৎ ইংলণ্ডের প্রগতিশীল 
জনস্মাজে যে মান ব৷ ষ্ট্যাণ্ডার্ডের পৌরশিক্ষা, চলিতে পারে 
আফ্রিকার অরণ্যঅঞ্চলের অধিবাসিগণের নিকট সেই 
্ট্যাণ্ডার্ডের পৌরশিক্ষ! বহুলাংশেই অর্থহীন। যেমন আমেরিকা 
ও ইংলগ্ডের জনশিক্ষায় যানবাহন নিয়ন্ত্রণের শিয়মাবলী 
(Trafic education) একটি আবশ্যকীয় আলোচ্য বিষয়, 
কিন্ত অপেক্ষাকৃত অনগ্রসর সমাজের জনশিক্ষায় ইহার বিশেষ 
কোন সার্থকতা! নাই। কিন্তু সামাজিক প্রগতি ও পরিবেশের 
বিভিন্নতা সত্বেও কতকগুলি মূল বিষয়ে সভ্য ও অসভা, উন্নত ও 
পশ্চাৎপদ মন্ুত্য সমাজের প্রত্যেক ব্যক্তি মাত্রের শিক্ষাই পুর্ণাঙ্গ 
হওয়া উচিত। পৌরশিক্ষার কতকগুলি মূল সুত্র বা বিষয় 
বস্তুর আলোচনা ও অনুশীলন সকল শ্রেণীর মানুষের পক্ষেই 
আবশ্যক । 

ব্যক্তি ও সমাজ নিধিশেষে জনশিক্ষার কয়েকটি মূলস্থত্র বা, 
উদ্দেশ্য এখানে বিবৃত করা হইল__ 

আত্মসজ্রম বোধ £_ 

(১) প্রত্যেক মানুষের মনেই আত্মসম্রম (self dignity) 
এবং জীবনের মূল্যবোধ (৮৪! ) জাগাইয়া তোলা আবশ্যক । 
নান? স্বার্থ ও শ্রেণী-সংঘাত বিক্ষুব্ধ সমাজের নিয়স্তরের উপেক্ষিত 
নরনারীর মধ্যে যুগ যুগান্তের সামাজিক অবিচারের ফলে এমন 
একটা হীনতা ও দীনতার ভাব বদ্ধমূল হইয়া গিয়াছে যে মানুষ 
নিজের সত্বা ও স্বাধিকারের কথা বিস্মৃত হইয়া নিজেকে অন্যের 
অপেক্ষা অধম বলিয়া ভাবিতেই অভ্যস্ত হইয়া পড়িয়াছে। 
পরিব্রাজক স্বামী বিবেকানন্দের জীবনের একটি ঘটনা হইতে 
একটি দৃষ্টান্ত দেওয়া যাইতে পারে। মধ্য ভারতের কোন 
এক পল্লী অঞ্চলে পদত্রজে পরিভ্রমণ কালে স্বামিজী একদিন 
তামাকু সেবনেচ্ছ হইয়া পথিপার্শস্থ একজন ভাঙ্গির নিকট 
ছিলিম চাহিয়াছিলেন। ন্বামিজীর সন্ন্যাসী মুতি দেখিয়! ভাজি 
তাহাকে ছিলিম দিতে কুণ্ঠা প্রকাশ করে। এই 
কুষ্ঠার মুলে ছিল পুরুষান্ুক্রমিক বদ্ধমূল সংস্কার, 
তাহার হীনতার ভাব। তাহার ন্যায় অন্ত্যজের স্পুষ্ট 
ছিলিম একজন উচ্চবর্ণায় সন্ন্যাসীকে দেওয়া সমাজবিরুদ্ধ 
অধর্মের কাজ, ইহাই ছিল তাহার বিশ্বাস। ইহাতে সে ঘোর 
পাপে লিপ্ত হইবে এবং এই পাপের ফলে তাহার হইবে নরক- 
বাস ইত্যাদি ইত্যাদি। আমাদের সমাজে এইরূপ দৃষ্টান্ত 
দেখা যায়_ যাহারা নিয়শ্রেণীর, যাহারা অস্পুশ্ঠ, যাহারা বঞ্চিত, 
তাহাদের ন্যায্য অধিকার তাহাদিগকে দিলেও তাহারা প্রথমেই 
উহা গ্রহণ করিতে পারে না। ইহার মূলেও রহিয়াছে এইসব 

অজ্ঞ, অনাদূত ও উপেক্ষিত মানুষের মজ্জাগত হীনতার ভাব ও 
আত্মলম্মানের একান্ত অভাব। পৌরশিক্ষার সাহায্যে তাহাকে 
অজ্ঞতার অন্ধকার হইতে উদ্ধার করিতে হইবে । তাহাকে 
মান্ুবের মর্যাদায় সুপ্রতিষ্ঠিত করিতে হইবে । জাতি, ধর্ম ও 
বর্ণ আথিক অবস্থা, সামাজিক পদমর্যাদা অথবা রাজনৈতিক 
প্রাধান্য প্রভৃতি নিবিশেষে মানুষমাত্রেই পরস্পরের সমান। 
সমাজের পক্ষে হিতকর প্রত্যেক কাজ বা পেশাই জন্মান- 
জনক। বেশভূষ! বা আদবকায়দার চাকচিক্য অথবা অন্য 
কোন কারণেই সহরবাসীর! পল্লীবাসীদের অপেক্ষা উন্নত ও 
সম্মানাহ্ জীব নহে। মানুষ যে কোন নীচু অবস্থা হইতে 
স্বীয় চরিত্রবলে ও গুণপনায় উচ্চ অবস্থা রা করিব 


জাতিধর্ম নির্ধিশেষে ত্ৰাহি সামাজিক মেলামেশা, পল্লী বা পৌর 
প্রতিষ্ঠানের দায়িত্বগ্রহণে সকলের সম-অধিকার ও সমভাবে 
যোগদান, সকল শ্রেণীর বালকবাঃ লিকাদিগের জন্য একই 
বিদ্ভালয় স্থাপন, সামাজিক বৈষম্যের বিলোপ সাধন এবং 
সমাজের উচ্চপদস্থ ও শীর্ষস্থানীয় ব্যক্তিগণের তথাকথিত “নীচু” 
কাধে অংশ গ্রহণ এবং তথাকথিত নিয়শ্রেণীর ব্যক্তিগণকে যে 
কোন “উচ্চ” কার্যে অংশ গ্রহণে সুযোগ-সুবিধা প্রদান । 

সোজন্য ও সদ্বিবেচনা $= 


(২) জাতি, ধর্ম, বর্ণ এবং আঘথিক, সামাজিক বা রাজনৈতিক 
পদমর্ধাদী নিবিশেষে প্রত্যেক ব্যক্তির প্রতি সৌজন্য প্রদর্শন 
এবং নিজ স্বার্থের ন্যায় অন্যের স্বার্থ সংরক্ষণ । আমাদের 
প্রাত্যহিক জীবনের খুঁটিনাটি অনেক বিষয়েই এমন কতকগুলি 
ত্রুটি বিচ্যুতি লক্ষিত হয়, যাহা হইতে স্পষ্টই বুঝা যায় যে 
আমাদের পৌরশিক্ষার এখনও অনেক বাকী । কি শিক্ষিত 
কি অশিক্ষিত অনেকেই নিজের স্বার্থ ও অধিকার সম্বন্ধে খুব 
সচেতন কিন্ত অন্তেরও যে ঠিক অনুরূপ অধিকার ও স্বার্থ 
থাকিতে পারে সে বিষয়ে অজ্ঞ বা উদাসীন । ইহার মূলে অনেক 
সময় থাকে অজ্ঞতা, চিন্তাহীনতা৷ অথবা ক্ষুদ্ৰস্বার্থবুদ্ধি। আমরা 
অনেক ক্ষেত্রেই ভুলিয়া যাই যে, অন্য দশের স্বার্থের সহিত 
আমার স্বার্থ জড়িত রহিয়াছে। একজন গৃহস্থের বাড়ীতে কোন 
ছে“য়াচে বা সংক্রামক রোগ হইয়াছে, তাহার উচিত যাহাতে 
রোগ-সংক্রমণ প্রতিবেশীর বাড়ীতে প্রসার লাভ না করে সে 
বিষয়ে চেষ্টা করা । কিন্তু বহুক্ষেত্রেই সেই দায়িত্ববোধের অভাব 
দেখা যায়। সাধারণ পুস্তকাগারের মূল্যবান গ্রন্থের অংশবিশেষ 
ছুরি বা কাচি দিয়া কেহ কাটিয়া রাখিল__ইহাতে সেই 
ব্যক্তির ক্ষুদ্রস্বার্থবুদ্ধি এবং পৌরজ্ঞানের অভাবই প্রকাশ পায়। 
পরের প্রতি আত্মবৎ ব্যবহার, পরের স্থার্থপংরক্ষণ, নারী, শিশু, 
বৃদ্ধ ও ছূর্বলের প্রতি সহান্থৃভূতিপূর্ণ ও সাহায্যমূলক ব্যবহার, 
সমাজ ও দেশসেবার অনুপ্রেরণা এবং সমাজের প্রত্যেক ব্যক্তিই 
যে কোন না কোন প্রকারে অন্যের উপর নির্ভরশীল এই 


সমাজ বোধ ও সামাজিক চেতনা ৬৯ 


সত্যের তাৎপর্য অনুধাবন ইত্যাদি বিষয় পৌরশিক্ষার পাঠ্যস্থচীর 
আন্তভূর্তি। কথাবাতীয়, ব্যবহারে, চালচলনে এবং সম্বোধনের 
রীতিতে প্রত্যেক ব্যক্তিই সম্মান ও সৌজন্য পাইবার অধিকারী ॥ 
আমরা একজন ভদ্রবেশধারী ব্যক্তিকে “আপনি” বলিয়া 
সম্বোধন করি কিন্তু চাষী, মজুর ও ভূত্যশ্রেণীর লোকদিগকে 
অবজ্ঞান্চক' “তুই” বলিয়া সম্বোধন করিতে অভ্যস্ত ॥ 
ইহার স্বপক্ষে কোন যুক্তি নাই । 


সামাজিক একাত্ববোধ $= 


(5) সমাজে প্রত্যেক ব্যক্তির মনেই সমাজের সহিত 
তাহার একাত্মবোধ জাগাইয়া তোলাও পৌরশিক্ষার অন্যতম 
বিষয়বস্তু । ধর্মমূলক বৈষম্য, জাতিভেদ, আথিক অবস্থার 
বৈষম্য, ক্রমবর্ধমান শ্রেণী-বিরোধ প্রভৃতি নানা কারণে পল্লী 
ও সমাজ জীবনের এঁক্যের মূল শিথিল হইয়া আমিতেছে। 
সমাজের প্রতি প্রত্যেক ব্যক্তির মমত! ও একাত্মবোধ জাগাইয়া 
তুলিতে হইলে সমবায় প্রথার ব্যাপক প্রবর্তন, সার্বজনীন 
অনুষ্ঠানাদির আয়োজন, ক্রীড়াকৌতুকাদি ও অভিনয়ের ব্যবস্থা 
এবং সামাজিক পংক্তি ভোজনের কার্ধকারিতা অনস্বীকার্য । 
সমাজের সহিত একাত্মবোধ হইত্রেই সামাজিক ও আথিক 
বিষয়ে প্রত্যেকেই যে প্রত্যেকের উপর কোন না কোন 
ভাবে নির্ভরশীল সেই ধারণা জন্মে । 


৬২ সমাজ শিক্ষার ভূমিকা 


বন্ুত্বের মাঝে একত্বের প্রকাশ $= 

(3) সাতটি বিভিন্ন রংয়ের সমাবেশে সুদর্শন রাঁমধনুর 
স্থষ্টি, পাঁচটি পাপড়ির সমবারে গঠিত হয় সুন্দর একটি 
ফুল। বিভিন্ন কালের, বিভিন্ন দেশের ও বিভিন্ন মানবগোষ্ঠির 
সমবেত প্রচেষ্টাতেই বিরাট ও বৈচিত্র্যময় মানবসভ্যতার 
ক্রমবিকাশ । প্রত্যেক ব্যক্তিরই এই বোধ থাকা উচিত যে দেশ 
বা জাতির কৃষ্টি কোন একজন ব্যক্তি বা সম্প্রদায় বিশেষের 
অবদান নহে উহা প্রত্যেক ব্যক্তি, সম্প্রদায় ও সমাজের 
সন্মিলিত সাধনার অখণ্ড ফলস্বরূপ | Unity in diversity— 
বহুত্বের মধ্যেই একত্বের বিকাশ, ইহাই কৃষ্টি বিবর্তনের মূল 
সুত্র। এই একত্ববোধের অভাব হইতেই সাম্প্রদায়িক কলহ, 
জাতি ও বর্ণবিদ্বেষ এবং বহু অনর্থের উদ্ভব। একত্ববোধের 
উদার ভিত্তিতেই পৌরশিক্ষার বুনিয়াদ রচিত হওয়া আবশ্যক । 
অজ্ঞতা এবং সংকীর্ণ জ্ঞান হইতে ভেদবুদ্ধির স্ুষ্টি হয়। 
ভারতবর্ষের সাম্প্রতিক রাজনৈতিক ইতিহাসে সাম্প্রদায়িকতার 
বিষময় ফলস্বরূপ এই ভেদবুদ্ধি ও ভেদজ্ঞান বহু অনর্থ ও 
অশান্তির কারণ হইয়া দড়াইয়াছে। বিভিন্ন ভাষ! ও 
সাহিত্য-চৰ্চা, বিভিন্ন ধর্মের মূলনীতি ও তত্ত্বের অনুধাবন, বিভিন্ন 
ধর্মসন্প্রদায়ের মহাপুরুষ ও মনীষিগণের জীবনচরিত আলোচনা 
এবং সামাজিক ও রাজনৈতিক ক্ষেত্রে বিভিন্ন সম্প্রদায়ের 
মধ্যে ভাবের আদান প্রদান, মেলামেশা ও পরস্পরের 
সহযোগিতা প্রভৃতি উপায়ে এই একত্ববোধের ভাব জাগাইয়া 
তোলা সম্ভব | 

বিশ্বের সহিত আত্মীয়তা বোধ $= 


(৫) “জগৎ জুড়িয়া আছে এক জাতি, সে জাতির নাম 
মানুষ জাতি”-_ইহা কি শুধু কবির কল্পনা? এই স্বপ্ন কি 
বাস্তবে পরিণত হুইতে পারে না? এই প্রশ্নটি আজ মানব 
সমাজের কল্যাণক্মীদের নিকট প্রধান চিন্তার বিষয়। কবি- 
কল্পনাপ্রস্থত বিশ্বপ্রেম উচ্চাঙ্গের কাব্য, দর্শন ও ভাববিলাসের 
বিষয়বস্তই নহে, পরস্ত হিংসায় উন্মত্ত পৃথীর নিত্য-নিঠুর ছন্দের 
অবসান এবং সমগ্র মানব জাতির ভবিষ্যৎ সুখ শান্তির 
একমাত্র উপায়। বহু বিভেদ ও শত সহস্ৰ বৈচিত্র্য এবং 
বিশেষত্ব থাক! সত্বেও .ধরাপৃষ্ঠের অধিবাসী মানুষ মাত্রেই এক 
বিরাট আন্তর্জাতিক গোষ্ঠির অন্তর্ভুক্ত এবং জ্ঞান-বিজ্ঞানের 
বিস্ময়কর প্রগতির যুগে একে অন্যের উপর নির্ভরশীল এবং 
একজাতির কল্যাণে সমগ্র মানব জাতিরই কল্যাণ, এই উদার 
দৃষ্টিভঙ্গী ও' মনোভাবের স্থষ্টি করা পৌর-শিক্ষার অন্থতম 
মুখ্য উদ্দেশ্ট। সঙ্কীর্ণ জাতীয়তাবোধ হইতেই প্রথম ও দ্বিতীয় 
বিশ্বমহাযুদ্ধের সূচনা । প্রথম মহাযুদ্ধের পর লীগ অব্‌ নেশনসের 
জন্ম হইয়াছিল । আবার দ্বিতীয় মহাসমরের ভয়াবহ অভিজ্ঞতা 
হইতেই সম্মিলিত জাতি সংঘের (U.N. ) উদ্ভব হইয়াছে । 
ইহার বহু শাখা প্রশাখা সম্বলিত কর্মপরিষদ, এবং ব্যাপক 
ও বিস্তৃত কর্মপন্থা, এবং সবোপরি “বহুজনহিতায় জগ দ্ধিতায়” 
নীতির সাফল্যের উপর জগতের তথা মানবসমীজের কল্যাণ 
নির্ভর করিতেছে । এই আন্তর্জাতিক প্রতিষ্ঠানের মহান উদ্দেশ্য 


৬৪ সমাজ শিক্ষার ভূমিকা! 


ও কর্মপন্থার তাৎপর্য হৃদয়ঙ্গম এবং উহার সাফল্যে সক্রিয় 
অংশ গ্রহণ করা পৌরশিক্ষার একটি অপরিহার্য আলোচ্য 
বিষয়। 


সক্রিয় নাগরিকত্ব 2 ৮ 


(৬) কিন্ত পৌর-শিক্ষা কেবল আলাপ আলোচনা, বক্তৃতা 
বা পুঁথিপাঠে সীমাবদ্ধ রাখিলেই চলিবে না। সক্রিয়ভাবে 
নাগরিকের কর্তব্যপালন এবং নাগরিকের অধিকার ভোগ 
ভিন্ন পৌর-চেতনা ও পৌর-দায়িত্বের প্রকৃত উন্মেষ হইতে 
পারে না। পৃথিবীর বহু দেশ ও বহুসংখ্যক নরনারী এখনও 
পর্যন্ত রাজনৈতিক ও ব্যক্তিগত স্বাধীনতার মৌলিক অধিকার 
হইতে বঞ্চিত রহিয়াছে। রাজনৈতিক স্বাধীনতার সহিত 
পৌর-চেতনা ও পৌর-দায়িত্বের অচ্ছেগ্ঠ সন্বন্ধ। জাতি, ধর্ম 
ও বর্ণ নিরধিশেষে জগতের প্রত্যেকটি নরনারীই রাজনৈতিক 
ও ব্যক্তি স্বাধীনতার অধিকাঁরী-_এই অবিদন্বাদী সত্যকে 
তাহার পূর্ণ মর্যাদায় প্রতিষ্ঠিত করাই সম্মিলিত জাতি সংঘের 
অন্যতম প্রধান উদ্দেশ্য । 

রাষ্ট্রের প্রাপ্তবয়স্ক প্রত্যেক নরনারীকেই রাষ্ট্র, দেশ ও 
সমাজের প্রতি তাহার দায়িত্ব সম্বন্ধে সচেতন করিয়া তোলা 
এবং যথাযথভাবে সেই দায়িত্ব পালনে অনুপ্রাণিত করা পৌর- 
শিক্ষার কাজ-__ইহা পূর্বেই বলা হইয়াছে। কতকগুলি 
আবশ্যকীয় বিষয়ে মোটামুটি জ্ঞান প্রত্যেক নাগরিকেরই থাকা 

প্রয়োজন । যথা, স্থানীয় স্বায়ত্বশাসন, ভোটাধিকার, দেশের 
শাসনতন্ত্র, স্বাধীনতার প্রকৃত অর্থ, দেশের আইন কানুন, 
সামাজিক রীতিনীতি, দেশশাসন বিভাগের বিভিন্ন অংশের 
বিভিন্ন কর্তব্য ও দায়িত্ব, স্থানীয় গণতান্ত্রিক প্রতিষ্ঠানের 
সংগঠন এবং পরিচালনা ইত্যাদি ইত্যাদি। কিন্তু কেবল 
থিয়োরীমূলক জ্ঞান লাভই পৌর-শিক্ষার প্রকৃত উদ্দেশ্য সাধনের 
পক্ষে যথেষ্ট নহে। উপরোক্ত প্রতিষ্ঠানগুলির কাজে সক্রিয় 
অংশ গ্রহণে প্রত্যেক নরনারীকে উৎসাহিত ও উপযুক্ত করিয়া 
তোলাও জনশিক্ষার কাজ। 


সোভিয়েট রাশ্ঠায় জনশিক্ষা 


বর্তমান যুগে পৃথিবীর যে সকল দেশ ব্যাপকভাবে 
নিরক্ষরতার বিরুদ্ধে অভিযান চালাইয়া প্রশংসনীয় সাফল্য 
অর্জন করিয়াছে তাহাদের মধ্যে সোভিয়েট, রাষ্যার নাম 
বিশেষভাবে উল্লেখযোগ্য । জার-শাসনের শেষ ভাগেই প্রাথমিক 
শিক্ষ! বিস্তারের জন্য উদ্যম চলিতে থাকে। কিন্তু ১৯১৭ 
খৃষ্টাব্দ অর্থাৎ সাম্যবাদী বিপ্নবের প্রাক্কাল পর্যন্তও গোট! দেশের 
অর্ধেকেরও বেশী, এবং বিশেষ করিয়। প্রাপ্তবয়স্ক নরনারী 
সম্পূর্ণ নিরক্ষর ছিল। উত্তর এবং'পুর্বাঞ্চলের উপজাতীয়দের 
অবস্থা ছিল আরও খারাপ । শিক্ষণ ব্যবস্থা দূরের কথা ইহাদের 
কোন লিখিত বর্ণ বা লিপিই ছিল না। 

১৯১৯ খৃস্টাব্দে বিপ্লবের চরম জয়লাভের পূর্বেই এই মর্মে 
এক হুকুমনামা জারি করা হইল যে আট হইতে পঞ্চাশ 
বৎসর বয়স্ক প্রত্যেকটি নিরক্ষর নরনারীকেই একটা নির্দিষ্ট 
সময়ের মধ্যে সাক্ষরতা অর্জন করিতে হইবে। পুরাতন 
যাবতীয় শিক্ষা প্রতিষ্ঠানে নিরক্ষরদিগের শিক্ষার জন্য বিশেষ 
ব্যবস্থা করিবার হুকুম জারি করা হইল। নূতন স্কুল স্থাপন 
করা হইল। যে সকল শ্রমিক ও কর্মী এই সব স্কুলে লেখা- 
পড়া শিখিতে আসিত তাহাদিগকে পুরা বেতন দৈনিক ছুই 
ঘণ্টা করিয়। ছুটি দেওয়ার আদেশ হইল। প্রয়োজন মত 
যে কোন গীর্জা, ক্লাব, অফিস-গৃহ এবং সাধারণের বাড়ী 


__-- 20 


| 79 22 
শী শশশািস্শারািশীস্ —  ——  —  —  —_—_— 


সোভিয়েট রাশ্যায় জনশিক্ষা ৰড 


ঘর শিক্ষার কাজে ব্যবহার করিবার ক্ষমতা রাষ্ট্রীয় জনশিক্ষা 
বিভাগের হাতে ন্যস্ত করা হইল। 

আর সঙ্গে সঙ্গে এই হুকুমনামা যাহাতে যথারীতি পালিত 
হয় সেই উদ্দেশ্যে আইনও বিধিবদ্ধ করা হইল। সেই 
সময়েই দেশব্যাপী নিরক্ষরতা দূরীকরণের উদ্দেশ্যে একটি 
সরকারী কমিশন এবং একটি বেসরকারী প্রতিষ্ঠানও গঠিত 
হয়। এই ছুই প্রতিষ্ঠান ১৯২৭ সনের মধ্যে দেশ হইতে 
নিরক্ষরত| সমূলে দূর করিবে বলিয়। এক পরিকল্পনা এবং 
কর্মপন্থা অবলম্বন করে। ইহাদের নির্দেশানুযায়ী, সাম্যবাদী 
দল ( Communist Party ), সাম্যবাদী যুব-সংস্থা 
( Communist Youth League ) সারা দেশময় জনশিক্ষা 
কেন্দ্র খুলিয়া দেয় এবং তাহার পরিচালনা ভার গ্রহণ করে। 
ট্রেড ইউনিয়ন এবং সমবায় সমিতিগুলি তাহাদের জদন্তগণের 
জন্য স্থানে স্থানে জনশিক্ষা কেন্দ্র স্থাপন করে। রেলওয়ে 
এবং ওয়াটারওয়ে বা জাহাজকর্মী সমিতিগুলির উদ্যম বিশেষ- 
ভাবে উল্লেখযোগ্য, কেনন! ইহাদের চেষ্টা ছাড়া জনশিক্ষ 
আন্দোলন শহর ও শিল্পাঞ্চল হইতে দূরে গ্রামে গ্রামে ছড়াইয়া 
পড়া সম্ভব হইত না। স্কুল কলেজের শিক্ষক-শিক্ষিকা, 
চিকিৎসক, উকীল-মোক্তার, আফিসের কেরাণী, অফিয়ার মায় 
প্রত্যেকটি বিগ্ভালয়গামী ছাত্র ও ছাত্রী, এক কথায় শিক্ষিত 
ব্যক্তি মাত্রকেই জনশিক্ষা আন্দোলনে সক্রিয় অংশ গ্রহণ 
করিতে বাধ্য করা হইয়াছিল। প্রত্যেককেই নিজ নিজ এলাকায় 
একটি করিয়া [10001 ( নিরক্ষরতা দূরীকরণ কেন্দ্র ) 

খুলিতে বলা হইল । “প্রত্যেকে মোরা পরের তরে” অথবা 
“Each one teach one? এই শ্লোগ্যানকে প্রকৃত কাজে 
পরিণত করিবার একট! বিপুল প্রয়াস চলিতে লাগিল । 

লোক্যাল অথরিটি বা স্থানীয় স্বায়ন্তশাসনমূলক প্রতিষ্ঠান- 
সমূহ জনশিক্ষা সম্প্রসারণে নিজ নিজ তহবিল হইতে অর্থ 
বরাদ্দ করিল। কেন্দ্রীয় গভর্ণমেন্ট মোট ব্যয়বরাদ্দের এক- 
পঞ্চমাংশ এবং প্রাদেশিক গভর্ণমেণ্ট তদপেক্ষাও কিছু বেশী 
অর্থ জনশিক্ষার নিমিত্ত ব্যয় করিতে লাগিল। ট্রেড-ইউনিয়ন 
এবং সমবায় সমিতিগুলি নিজ নিজ এলাকায় স্থাপিত 
likPUunktলির দরুণ যাবতীয় ব্যয়ভার বহন করিত এবং 
অপেক্ষাকৃত সচ্ছল সমিতিগুলি ছোট এবং দরিদ্র সমিতি- 
গুলিকে অর্থ সাহায্য দ্রিত। 

কিন্তু এত চেষ্টা সত্বেও, প্রথম পঞ্চবাধিকী পরিকল্পনান্থ্যায়ী 
আশানুরূপ সাফল্য অর্জন করা সম্ভব হইল না। প্রথম কারণ, 
বিপ্লবী গভর্ণমেন্টের ( Revolutionary Goverment ) 
টলটলায়লান অবস্থা | রাষ্ট্রবিপ্রবের পরবর্তী কয়েক বৎসর 
নূতন গভর্ণমেন্টকে চরম সংকটের সম্মুখীন হইতে হইয়াছিল । 
দেশের আভ্যন্তরীণ অর্থনৈতিক ছূর্দশা এবং পুঁজিবাদী রাষ্ট্র 
শক্তিসমূহের (08210911560 States ) প্রতিকুলতাসম্ভৃত 
আন্তর্জাতিক বিপদ--এই ছুই সংকটের মাঝখানে শিশুরা্ট্রের 
নিরাপত্তা ও ভবিত্যৎ অত্যন্ত অনিশ্চিত ও সংশয়ান্বিত হইয়া 
পড়িয়াছিল। কাজেই আট হইতে পঞ্চাশ বৎসরের প্রত্যেকটি 
নরনারীকে বাধ্যতামূলকভাবে সাক্ষর করিয়া তুলিবার উদ্দেশ্যে 

যে আইন ১৯১৯ সনে জারী হইয়াছিল তাহা আশানুরূপ 
ফলপ্রদ হয় নাই, এবং ১৯২৭ সনের মধ্যে রাশ্ঠার জন- 
নিরক্ষরতাও দূর হয় নাই, যদিও সেই বৎসরের খতিয়ানে 
দেখা যায় যে দেশের নানাস্থানে স্থাপিত 11]-)0155এর 
সংখ্যা বহুপরিমাণে বুদ্ধি পাইতেছে এবং গোট! দেশে দশ 
লক্ষাধিক বয়স্ক নরনারী এই সব কেন্দ্রগুলিতে শিক্ষা গ্রহণ 
করিতেছে । ১৯৩০ সন তৎপরবর্তী বৎসর কয়েকের মধ্যে 
জনশিক্ষার অতি দ্রুত সম্প্রসারণ ঘটিতে থাকে । ইহার প্রধান 
কারণ যন্ত্রশিল্পের প্রসার। দ্বিতীয় পঞ্চবাধিকী পরিকল্পনান্ুযারী 
এই সময়ে রাশ্যায় শিল্পবিপ্ব (Industrial Revolution ) 
সংঘটিত হয়। অসংখ্য বড় ছোট মাঝারি কলকারখানা এবং 
যৌথ কৃষিক্ষেত্ৰ ( Collective farming ) ইত্যাদি স্থাপিত 
হয়। নূতন নূতন শিল্পাঞ্চল গড়িয়া উঠিতে থাকে এবং হাজারে 
হাজারে শ্রমিক এবং কমীর চাহিদা দেখা দেয়। দূর গ্রামাঞ্চল 
ছাড়িয়া দলে দলে নরনারী এই সকল নবগঠিত শিল্পপ্রতিষ্ঠান 
সমূহের কাজে যোগদান করিতে আসে। কলকারখানার শিল্পী 
কমী এবং শ্রমিকদিগকে শিক্ষিত বা অন্ততঃপক্ষে সাক্ষর 
করিয়া তুলিবার একটা জরুরী তাগাদাও অনুভূত হয়। 
বিজ্ঞানের যুগে অশিক্ষিত শ্রমিক ও কর্মী অপেক্ষা শিক্ষিত 
শ্রমিকের কার্ধদক্ষতা যে বহুগুণে বেশী সেকথা বলাই বাহুল্য । 
শিল্পোৎপাদনের পরিমাণ এবং উৎকর্ষ ছুই বৃদ্ধি পায় যদি কর্মী 
হয় শিক্ষিত বা ট্রেনিংপ্রাপ্ত।  অষ্টাদশ-উনবিংশ শতাব্দীতে 
ইংলণ্ডের শিল্পবিল্পব যেরূপ সেদেশে সার্বজনীন জাতীয় শিক্ষা! 


৭০ সমাজ শিক্ষার ভূমিকা 


প্রসারের হেতু হইয়াছিল সোভিয়েট রাষ্ত্রেও অনুরূপ ঘটনা 
ঘটিল । 

১৯৩০-৩২ বৎসরের মধ্যে সোভিফ়েট রাষ্ট্রের আট হইতে 
বারো বৎসর বয়স্ক যাবতীয় বালক-বালিকার জন্য সার্বজনীন 
আবশ্যিক শিক্ষার ব্যবস্থা কর! হইল। এই ব্যবস্থা, কাজে 
পরিণত হওয়ীর কলে জননিরক্ষরতা৷ সমস্ত৷ সংহত ও হাস 
প্রাপ্ত হইতে লাগিল। ওই সময়ের মধ্যেই likpunkts 
বা বয়স্কশিক্ষা কেন্দ্রগুলিতে শিক্ষার্থীর সংখ্যা বৃদ্ধি পাইয়া 
পঞ্চাশ-যাট লক্ষে দীড়াইল। ইহার কয়েক বংসর ক্যালিনিন 
হিসাব করিয়! দেখাইলেন যে বিপ্লবোত্তর চৌদ্দ-পনেরো বৎসরের 
মধ্যে প্রায় চার কোটা প্রাপ্তবয়স্ক স্রী-পুরুষ নিজ নিজ ভাবায় 
লিখিতে এবং পড়িতে শিখিয়াছিল। এই সময়ের মধ্যেই 
এই মর্গে একটি আইন বিধিবদ্ধ করা হইল যে গ্রাম- 
সোভিয়েট ( Village Soviet ) যৌথ কৃষি-সংস্থ৷ ৷ (Col- 
. lective farms ) এবং অন্যান্ত যাবতীয় সরকারী 'আফিদ- 
আদালত প্রভৃতিতে নির্বাচিত সদস্যপদ কিংবা বৈতনিক 
চাঁকুরী লাভ করিতে হইলেই সাক্ষরতার নিদর্শন দেখাইতে 
হুইবে। সাম্যবাদী (09200055156) দলের সপ্তদশ বাধিক 
অধিবেশনের বিবরণীতে দেখা যায় যে দ্বিতীয় পঞ্চবাধিকী 
(১৯৩৩-৩৭) পরিকল্নানযারী জন-নিরক্ষরতা দূরীকরণ! 
আন্দোলন সন্তোষজনক সাফল্য লাভ করিয়াছে, যদিও পা 
সনে শিক্ষা বিভাগীয় এক ইস্তাহারে বলা হইয়াছে যে সোভিয়েট 
রাষ্ট্রে বিশেষ করিয়া সুদূর ও দুৰ্গম পল্লী অঞ্চলে তখনও পর্যন্ত 

নিরক্ষরতা বিদ্যমান ছিল। কিন্ত মোট কথা, গত ত্রিশ বৎসরের 
মধ্যেই সোভিয়েট রাষ্ট্রের আপামর জনসাধারণ সাক্ষরতা অর্জন 
করিয়াছে__-একথা বলা চলে । নিরক্ষরত! কিছু কিছু থাকিলেও 
উহাকে ছোট খাট স্থানীয় সমস্ত৷ বলিয়াই ধরিতে হইবে । 
জন-নিরক্ষরতা আজ আর সোভিয়েট রাশ্ঠার ব্যাপক জাতীয় 
সমস্ত নহে । 


লৌহ-ঘবনিকার অন্তরালে 


ছুজ্ৰেরি রহস্যমর দেশ সোভিয়েট রাশ্যা (55519 ) ! 
নিশ্ছিদ্র লৌহ-ববনিকার অন্তরালে নিত্য কত কী অভাবনায় 
ব্যাপার সংঘটিত হইতেছে, তাহা লইয়া আজ জল্পনা-কল্পনার 
অবধি নাই। প্রবল ইঙ্গ-মাকিণ প্রচারের দৌলতে রাশ্ার 
রহস্তোপাখ্যান যেন আরও রোমাঞ্চকর হইয়া উঠিতেছে । কিন্তু 
এই ব্রহস্তের আবরণ ভেদ করিয়াও যে সংবাদ মাঝে মাঝে 
সাধারণের গোচরীভূত হয়, তাহা! অল্প এবং অসম্পূর্ণ হুইলেও 
অভিনব এবং কৌতৃহলোদ্দীপক। দেশশাসন-ব্যবস্থা, সমাজ- 
বিন্যাস, পঞ্চরাধিকী পরিকল্পনা, যৌথ চাষাবাদ ইত্যাদির 
ন্যায় সোভিরেট শিক্ষাব্যবস্থাও আজ জগতের শিক্ষাবিদ্‌ মাত্রেরই 
চিন্তার খোরাক যোগাইতেছে। : 

শিক্ষা-ব্যাপারে সোভিয়েট রান্তার অবদান হৃদয়ঙ্গম করিতে 
হইলে প্রাকৃবিপ্রব বা জার (C27 )-শাসিত রাম্ঠার অবস্থা 
কিরূপ ছিল একটু জানা আবশ্যক! 

জারের আমলে বিভিন্ন আঞ্চলিক জনসংখ্যার শতকরা 
শিক্ষিত বা সাক্ষরের হার মাত্র এক হইতে আঠারর অধিক 
ছিল না। এই বিশাল দেশের বিপুল জনসংখ্যার শতকরা 
৭২ হইতে ৯৯ জনই ছিল সম্পূর্ণ নিরক্ষর । ১৯১৯ 
সনের বিপ্লবের ফলে যখন দেশ-শাসনের ভার লেনিন- 
পরিচালিত বলশেভিক দলের হাতে আসিয়া পড়িল, তখন 

সাম্যবাদী বিপ্লবিগণকে যে জটিল সমস্তাসন্কূল অবস্থার সম্মুখীন 
হইতে হইয়াছিল, দেশব্যাগী অশিক্ষার অচলায়তন ছিল সেই 
সকল সমস্তার অন্যতম । সমস্যার জটিলতা ও গুরুত্ব এবং 
সময়ের অল্পত| বিব্চনী করিলে এই নূতন দলের কার্ষক্ষমতা 
যে সত্যই অতুলনীয়, সেকথা অস্বীকার করিবার জো নাই। 
মাত্র ত্রিশ বৎসরের মধ্যে এবং দ্বিতীয় মহাযুদ্ধের ভয়াবহ 
তাণ্ডব ও ধ্বংসলীলা সত্বেও আজ সোভিয়েট রাশ্যায় আট 
হইতে পঞ্চাশ বৎসর বয়ঃপ্রাপ্ত প্রত্যেকটি বালক-বালিকা 
অথবা নর-নারী সাক্ষর বলিয়া, পরিগণিত। কোন্‌ যাছ্মন্ত্ে 
জনশিক্ষার এত দ্রুত ও ব্যাপক প্রসার সম্ভব হইল? ভাবিলে 
বিস্মিত হইতে হয় যে, বলশেভিক পার্টি যখন এই বিরাট 
কার্যে হস্তক্ষেপ করে, তখন না ছিল যথেষ্টসংখ্যক শিক্ষক, না! 
ছিল যথেষ্ট পরিমাণে শিক্ষোপকরণ, না ছিল বিদ্যালয়-গৃহ এবং 
সর্বোপরি ন! ছিল গভর্ণমেন্টের আথিক সাচ্ছল্য । 
অবস্থার এত প্রতিকূলতা সত্বেও সোভিয়েট রাস্তার শিক্ষা- 
প্রগতি আজ যে কোন সভ্যদেশের সমতুল্য । জার-আমল 
ও বিপ্লবোত্তর যুগের শিক্ষা-বিষয়ক কয়েকটি তুলনামূলক 
সংখ্যার বিচার করিলে বর্তমান অবস্থার একটি স্পষ্ট ধারণ৷ 
জন্মিবে। 
১৯০৯ জন ১৯৪০ সন 
রাশ্যার মোট জনসংখ্যা. ১৩১৯০১০০১০০০  ১৯১৩০১০০১০০৩ 
প্রাথমিক ও মাধ্যমিক 
বিদ্যালয়ে ছাত্রের উপস্থিতি ৭৮১০০১০০০ ৩১৫০১০০১০০০ 

উচ্চ বিদ্যালয়ে ছাত্রের উপস্থিতি ১,১২,০০০ ৬,২০১৮০০ 
প্রকাশিত পুস্তকের সংখ্যা ৮১৬০১০০১০০৪ ৭০১১০০০১০০০ 
শিক্ষকের সংখ্যা ৯২,৪০০ ১০১০০১০০০ 
শিল্ষাখাতে ব্যয় ১৩৬৭১০০১৩০০  ৬১৭১৯০১০ ০১০০০ 
(রুবল) (রুবল) 


কুড়ি ৰৎসর কালের মধ্যেই চার কোটিরও অধিক প্রাপ্তবয়স্ক 
নিরক্ষর নর-নারী আক্ষরিক জ্ঞান ও প্রাথমিক শিক্ষা লাভ 
করিঘাছে। শিক্ষার কোন একটি বিশিষ্ট শাখাতেই এই 
অগ্রগতি সীমাবদ্ধ থাকে নাই, পরন্ত শিক্ষার প্রসার হইয়াছে 
বহুমুখী এবং সর্বজনীন। প্রাথমিক শিক্ষা হইতে আরম্ভ 
করিয়া উচ্চতম গবেষণামূলক শিক্ষা পর্যন্ত যাবতীয় স্তরেই এক 
অভূতপূর্ব কর্মচাঞ্চল্যের সাড়া পড়িয়া গিয়াছে__প্রগতির রথ 
দুর্বার বেগে সমস্ত বাধা-বিপন্তি অতিক্রম করিয়া অগ্রসর 
হইতেছে। 

এই অভাবনীয় উন্নতির মুল কোথায়? তদানীন্তন প্রায় 
সমগ্র সভ্য জগৎ ছিল এই শিশুরাষ্ট্রের প্রতি বিরুদ্ধভাবাপন্ন । 
অভ্যন্তরীণ দলগত দলাদলিরও অভাব ছিল না। রাজকোষ 
শুন্যপ্রায়। এত প্রতিকূলতা সত্বেও তড়িৎগতিতে শিক্ষার 
প্রসার সম্ভব হইয়াছে একটি মাত্র কারণে। রাষ্ট্রের কর্ণধারগণ 
মনে প্রানে বুঝিয়াছিলেন যে, শিক্ষার সর্বজনীন প্রসার ভিন্ন 
জাতীয় উন্নতি কদাচ সম্ভবপর নয় এবং সেইজন্য জাতির যাবতীয় 
সমস্তার পুরোভাগে শিক্ষার স্থান নির্দিষ্ট করা আবশ্যক । 
শিক্ষা-ব্যাপারে কোন বাধা-বিদ্রকেই স্বীকার করিয়া লওয়া' 

হয় নাই। অবস্থা বিশেষে নূতন শিক্ষীব্যবস্থাকে চালু করার 
জন্য কখনো কখনো কঠোর আইন প্রবর্তন করা হইয়াছে । 
আজকাল বাড়ী রিকুইজিশন করার কথা অহরহই শুনা যায়। 
অক্টোবর বিপ্লবের অব্যবহিত পরে একটি অডিনান্স দ্বারা 
রাজ্যের যাবতীয় সুরম্য ও সুবৃহৎ অট্টালিকা স্কুল, নার্শীরী 
ও কিণ্ডারগার্টেন বিদ্ভালয়রূপে ব্যবহার করিবার নির্দেশ দেওয়া 
হইয়াছিল। 

এইরূপ আর একটি অভিনান্স দ্বারা একটি নির্দিষ্ট সময়ের 
মধ্যে কোন বিশেষ বয়সের প্রত্যেক নর-নারীর পক্ষে অক্ষরজ্ঞান 
বা লিটারেসি অর্জন কর! বাধ্যতামূলক বলিয়া ঘোষণা করা 
হয়। এই আইন-প্রতিপালনের অক্ষমতাকে অপরাধ বলিয়া 
গণ্য করা হইত এবং আইনভঙ্গকারিগণের Bread Ticket 
বা রেশন কার্ড পর্যন্ত বাজেয়াপ্ত করা হইত। রেশন-কার্ড- 
বাজেয়াপ্তির অর্থ নিয়ন্ত্রিত মূল্যের বহুগুণ বেশী দিয়া আহার্য 
সংগ্রহ করিতে বাধ্য হওয়া । কিন্তু সর্বোপরি যে কারণে এই 
বিরাট শিক্ষা-অভিযান সাফল্য লাভ করিয়াছিল, তাহ! হইল 
জনসাধারণের মনে শিক্ষার প্রতি তীব্র অন্ুরাগ-সঞ্চার | সর্ব- 
সাধারণের উৎসাহ ও সহযোগিতা ভিন্ন এত বড় একটা 
আন্দোলন সফল হইতে পারিত না। জাতির প্রত্যেকটি 
নরনারীর মনে শিক্ষার জন্য একট! তীব্র আগ্রহ জাগাইয়া 
তোলাই রাশ্ঠায় জনশিক্ষা-আন্দোলনের মূলমন্ত্র রাস্তা এই মন্ত্রে 
সিদ্ধিলাভ করিয়াছে। আজ রাশ্ঠার কতৃপক্ষ জনশিক্ষার 
পরিধিকে কেবলমাত্র আক্ষরিক বা প্রাথমিক শিক্ষার গণ্ডীর 

ভিতরেই সীমাবদ্ধ রাখিতে চাহেন ন! । সর্বজনীন জনশিক্ষার 
মান অন্ততঃপক্ষে মাধ্যমিক শিক্ষার স্তর পর্যন্ত উন্নীত করিতে 
তাহারা সচেষ্ট হইয়াছেন। 

বেশীর ভাগ পল্লী-অঞ্চলেই প্রাপ্তবয়স্কদের জন্য প্রাথমিক 
এবং মাধ্যমিক বিদ্যালয় স্থাপিত হইয়াছে । .বালক-বালিকাদের 
সাধারণ বিদ্যালয়ে যে কারিকুলাম-অন্গুযায়ী শিক্ষা দেওয়া হয়, 
প্রাপ্তবয়স্কদের বিদ্যালয়সমূহেও সেই একই কারিকুলাম অনুস্থত 
হইয়া থাকে । অর্থাৎ সাধারণ শিক্ষা ও প্রাপ্তবয়স্কদের শিক্ষার 
বিষয়বস্তু একই। প্রাপ্তবয়স্কদের পড়াশুনার সময় সন্ধ্যাকাল 
এবং সপ্তাহে চারদিন ইহাদের ক্লাশ বসে। দূরবর্তী পল্লী- 
সমূহের অধিবাসিগণের সুবিধার জন্য নিয়মিত পত্রালাপ মারফৎ 
( Correspondence course) শিক্ষা দেওয়ার ব্যবস্থা! 
আছে। এই জন্য বিশেষ ভারপ্রাপ্ত কর্মচারীও নিযুক্ত করা 
হয়_ইহারা নিয়মিতভাবে দুরদৃরান্তের গ্রামগুলি পরিদর্শন 
করিয়। পত্রালাগী শিক্ষাথিগণকে উপদেশ দান করিয়া থাকেন 
এবং সন্মিলিত অথবা এককভাবে, যার যেমন দরকার, প্রত্যেক 
বয়স্ক ছাত্র-ছাত্রীর পাঠগ্রহণে সাহায্য করিয়া থাকেন। 

কেন্দ্রীয় প্রাপ্তবযস্ক-শিক্ষাবিভাগের কার্যকলাপ মোটামুটি 

(১) যুদ্ধোত্তর অবস্থার পরিপ্রেক্ষিতে প্রাপ্তবয়স্কদের 
উপযোগী পাঠ্যবিষয়ের সিলেবাস রচনা । 

(২) বয়স্ক-শিক্ষাকেন্দ্রের পরিচালনা ও শিক্ষকগণের 
সম্মেলন বা সেমিনার আহ্বান । 

(৩) পত্রালাপ মারফৎ শিক্ষাদান-ব্যবস্থা সম্বন্ধে বিস্তা।রত 
নির্দেশ রচনা । 

(8) এই সব নির্দেশ মুদ্রণ ও প্রচার। 

(৫) বয়ন্কশিক্ষা-নংক্রান্ত যাবতীয় সংখ্যামূলক তথ্য বা 
ষ্ট্যাটিষ্টিক্‌স্‌ সংগ্রহ ও সঙ্কলন | 

প্রত্যেক জেলায় একটি করিয়! পাঠচন্র-স্থাপন ও পরিচালনা 
করাও এই বিভাগের কার্সুচীর অন্তর্গত। প্রত্যেক পাঠচক্রে 
অন্ততঃপক্ষে চল্লিশ জন সদন্ত স্থানীয় মাধ্যমিক শিক্ষক বা 
শিক্ষিকার তত্বাবধানে পাঠচক্রের পাঠ ও আলোচনায় অংশ 
গ্রহণ করিয়া থাকে । 

ছোট বড় প্রত্যেক অঞ্চলেই পাঠ ও আলোচনার কাজ 
সুষ্ঠুরূপে চালাইবার জন্য একটি পাঠকেন্দর স্থাপিত হয় । অন্যান্য 
কাজের মধ্যে এই সব জেলা ও আঞ্চলিক পাঠকোন্দ্রের একটি 
প্রধান কাজ পত্রালাপ বা! করেসপণ্ডেন্স কোর্সের উপযোগী 
পুস্তক, পত্রিকা ইত্যাদি রচনা করা । করেসপণ্ডেন্দ কোর্সের 
মারফৎ শিক্ষাদান আজ বিশেষজ্ঞগণের চেষ্টায় এক অতি সুন্দর 
ও সহজ পদ্ধতিতে পরিণত হইয়াছে । 

পত্রালাপের মাধ্যমেই শিক্ষার্থীর যাবতীয় সমস্তা ও 
অসুবিধার সমাধান সম্ভবপর হইতেছে । পত্রআদান প্রদান 
দ্বারাই শিক্ষার্থীদের পরীক্ষা গৃহীত হয় । করেসপণ্ডেন্স কোর্স 
জনপ্রিয় করিয়া তুলিবার জন্য প্রচার ও প্রোপাগাণ্ডাও যথেষ্ট 
হইয়া থাকে । সংবাদপত্রে বিজ্ঞাপন, বেতারবাা এবং মিল- 
কারখানায় বহুল প্রচারিত বিজ্ঞপ্তি ও বুলেটিনের সাহায্যে 

করেসপণ্ডেন্দ কোর্স-সন্বন্ধীয় যাবতীয় তথ্য জনসাধারণের 
গোচরীভূত করা হইয়া থাকে । বর্তমান যুগে জনশিক্ষা-প্রসারে 
রাশ্যার করেসপণ্ডেন্দ কোর্স এক উল্লেখযোগ্য অবদান । 

সোভিয়েট দেশে জনশিক্ষা-প্রসারে আর একজাতীয় 
প্রতিষ্ঠানের কাজ খুব উল্লেখযোগ্য ৷ এইগুলির নাম প্রাপ্ত- 
বয়স্কদের মাধ্যমিক বিদ্যালয় । (Adult Secondary 
90790] )। এই সব ক্কুলের প্রত্যেকটিতেই বিজ্ঞান-শিক্ষার 
সুব্যবস্থা রহিয়াছে । সোভিয়েট প্রথম, দ্বিতীয় ও তৃতীয় 
পঞ্চবাধিকী পরিকল্পনায় বিজ্ঞানবিশেবভ্ঞদের স্থান নির্দিষ্ট 
হইয়াছে সবার উপরে । ষ্টালিনের ভাষায় Personnel are 
the lynch-pin 0? a country | কলকারখানা, কৃবিক্ষেত্র 
ও শিল্প প্রভৃতি বিভিন্ন বৃত্তিমূলক কাজে নিযুক্ত কমীদের পরবর্তী 
শিক্ষার জন্যই মুখ্যতঃ এডাপ্ট সেকেপ্ডারী স্কুলগুলি বিজ্ঞান- 
শিক্ষার ব্যবস্থা করিয়া থাকে । 

বিজ্ঞান-শিক্ষা ছাড়াও এই সব বিদ্যালয় প্রাপ্তবয়স্ক 
শিক্ষার্থীদিগকে বিশ্ববিদ্যালয়ের উচ্চশিক্ষার উপযোগী করিয়া 
তোলে। এই সকল বিদ্যালয়ে রাত্রিতেই পড়াশুনার কাজ 
হয়। ছাত্রছাত্রীগণের অধিকাংশই শ্রমিক, কেরানী, মিল্পরী ও 
কৃষকশ্রেণীর। 

প্রায় প্রত্যেক বড় বড় সহরে আছে নৈশ বিদ্যালয় 
এই সব প্রতিষ্ঠানে সাধারণ বিদ্যালয়ে অধীত সব কিছু বিষয়েরই 
পঠন-পাঠনের ব্যবস্থা আছে। সোভিয়েট শিক্ষাকর্তৃপক্ষ 
সাক্ষাৎভাবে এই নৈশ বিদ্যালয়গুলি পরিচালনা করিয়া 

থাকেন। এই রকম একটি বিদ্যালয়ে লাইব্রেরী, লেবরেটরি ও 
অন্যান্যি শিক্ষোপকরণ সবই আছে, উপরন্ত উপযুক্ত যোগ্যতা- 
সম্পন্ন পূর্ণবেতনভোগী শিক্ষকমণ্ডলীও নিযুক্ত আছেন। 

নৈশ বিদ্যালয়ের কোসগুলি সাধারণতঃ চার কিংবা পাঁচ 
বৎসরের । শেষ বৎসরে পরীক্ষা-প্রস্তুতির জন্য মিল-ফ্যাক্টররীর 
শ্রমিক ছাত্রছাত্রীগণ তিন চার মাসের পূর্ণ অবকাশ পাইয়া 
থাকে। সোভিয়েট রাশ্যার বর্তমান শিল্প-বিশেষজ্ঞগণের 
অনেকেই এই সব নৈশ বিদ্যালয়ের প্রাক্তন ছাত্র । 

গভর্ণমেন্টের পৃষ্ঠপোষকতায় বাণিজ্য, শিল্প ও কৃষি-শিক্ষার 
জন্য বহু একাডেমি স্থাপিত হইয়াছে । শিল্পবাণিজ্য ও কৃষিক্ষেত্রে 
যে সকল কর্মী নিজেদের যোগ্যতার পরিচয় দিতে পারে 
এবং যাহাদের ভিতর ভবিষ্যৎ নেতৃত্বের আভাস পরিলক্ষিত 
হয়, প্রধানতঃ তাহাদের শিক্ষণের উদ্দেশ্যেই এই একাডেমিগুলি 
স্থাপিত। একাডেমিগুলিতে যোগদান করিবার জন্য ইহাদিগকে 
সর্বপ্রকার স্রযে'গ-ন্বিধা দেওয়া হয়। পাঁচ ছয় বৎসর 
সম্পূর্ণ বিনা খরচে ইহারা এই সব প্রতিষ্ঠানে অধ্যয়ন করিতে 
পারে এবং এই সময়ের জন্য ইহাদেত্ব পরিবার-পরিজন ও 
প্রতিপাল্যগণের যাবতীয় ব্যয়ভার সরকারই বহন করিয়া 
থাকে। অন্তান্ত বিষয়ের সঙ্গে এই সব একাডেমিতে ভাষা 
ও সাহিত্য এবং জাতীয় ইতিহাস অবশ্য পঠনীয়। 

সরকারী শিক্ষাকতৃর্পিক্ষ ছাড়া ট্রেড ইউনিয়ন এবং অন্যান্য 
আধা সরকারী বা বেসরকারী প্রতিষ্ঠানও বয়স্কশিক্ষা- 
একাডেমি পরিচালনা করিয়া থাকে। এই একাডেমির শিক্ষা 

সম্বন্ধে প্রসিদ্ধ ইংরাজ লেখিকা! Beatrice 7306-এর অভিমত 
প্রণিধানযোগ্য 

Chiefly they take the course just to improve 
themselves as people, to give the fuller and 
richer content to life which knowledge and the 
ability to appreciate great cultural heritage of 
mankind make possible. 

রাশ্যার জনশিক্ষা-আন্দোলনের সর্বাপেক্ষা উল্লেখযোগ্য 
বৈশিষ্ট্য হইতেছে এই আন্দোলনের সঙ্গে সরকারী ও বেসরকারী 
যাবতীয় প্রতিষ্ঠান, রাজনৈতিক দল, সরকারী কর্মচারী, 
রাজনৈতিক নেতা ও কর্মী এবং সর্বোপরি জনসাধারণের পূর্ণ 
সহানুভূতি ও সক্রিয় সহযোগিতা । গ্রাম্য পাঠশালার নিয়তম 
শিক্ষিকা হইতে বিশ্ববিদ্যালয়ের উচ্চতম পদারঢ় অধ্যাপক 
পর্যন্ত সকলেই কমবেশী বয়স্কশিক্ষার কাজে নিয়োজিত। পল্লী- 
অঞ্চলগুলিতেই আবার এই আন্দোলন অধিকতর ক্রিয়াশীল। 
গ্রাম্য সোভিয়েট পঞ্চায়েত এবং যৌথ কৃিপ্রতিষ্ঠানের 
( Collective Farms ) কতৃপক্ষ এ বিষয়ে সবিশেষ তৎপর । 
আক্ষরিক শিক্ষা হইতে সুরু করিয়া আন্তর্জাতিক সমস্তা পর্যন্ত 
সব কিছুই বয়স্ক-পাঠ্যসুচীর অন্তর্গত। 

আজ রাস্তার লক্ষ লক্ষ লোক দলে দলে এই সকল 
প্রতিষ্ঠানে যোগদান করিতেছে । কী তাহাদের আগ্রহ ! 
কী তাহাদের আন্তরিকতা ! তাহারা এ কথা মর্মে মর্মে অনুভব 
করিতেছে যে, শিক্ষার পক্ষে প্রকৃষ্ট সময়__বাল্যকাল অতিক্রান্ত 

হইয়া গেলেও জীবনে আবার যে সুযোগটি আসিয়াছে, কোন 
কারণেই তাহা উপেক্ষা করা চলিবে নাঁ। জীবনের যে কোন 
সময়ই শিক্ষালাভের মাহেন্দ্রক্ষণ। 

গ্রাম্য বয়স্কশিক্ষাকেন্দ্রগুলির নামের একটু বিশেষত্ব আছে। 
এইগুলিকে সাধারণতঃ “পাঠকুটীর+ বা Reading Hut’ বলা 
হয়। গ্রামগুলির আথিক অবস্থা সাধারণতঃ খুব সচ্ছল নয়। 
গ্রাম্য স্কুলগৃহটির অবস্থাও তেমন পরিপাটা হইতে পারে না। 
কাঠ-খড়ের তৈয়ারী ছোট ছোট ঘরই গ্রাম্য বয়স্কশিক্ষার 
কেন্দ্ররপে ব্যবহৃত হইতেছে । এই কেন্দ্রগুলির প্রাণশক্তির 
মূল উৎস হইতেছে স্থানীয় শিক্ষক বা শিক্ষিকা । তহার 
ব্যক্তিত্ব, সংগঠনশক্তি ও দেশ প্রাণতার উপর নির্ভর করিতেছে 
জনপিক্ষা আন্দোলনের সাফল্য । জাতীয় পুনর্গঠনে শিক্ষাত্রতীর 
অবদান সর্বাগ্রগণ্য বলিয়া স্বীকৃত হইয়াছে । 

প্রতিদিন সন্ধ্যায় রীডিং-হাটগুলি কর্মমুখর হইয়া উঠে। 
এই সময়েই গ্রামের কর্মব্যস্ত চাবী-মভুরগণ এখানে আসিয়া 
সমবেত হয়। আবার গৃহিণীবৃন্দের সুবিধার জন্য বৈকালেও 
রীডিং-হাটগুলির কাজ চলে। গ্রামের যাবতীয় আনন্দান্ুষ্ঠান 
__সঙ্গীত, নৃত্য ও অভিনয় এই রীভিং-হাটেই অনুষ্ঠিত হইয়া 
থাকে। 

গ্রাম্য রীডিংহাটের অন্থুকরণে আবার প্রায় প্রত্যেক 
সহরেই সংস্কৃতি মন্দির বা Houses of Culture স্থাপিত 
হইয়াছে। ট্রেড ইউনিয়নগুলি এ বিষয়ে খুব উদ্যোগী । 
শহরের পার্ক বা উদ্যানগুলিকে জনশিক্ষার কাজে নানাভাবে 

ব্যবহার করা হইতেছে । মক্কৌ শহরের Gorky Park of 
Culture and Rest এইরূপ একটি সুবিখ্যাত জনশিক্ষা- 
প্রতিষ্ঠান । 

জনশিক্ষা-প্রসারে সোভিয়েট দেশের লাইব্রেরীগুলি যে 
বিরাট অংশ গ্রহণ করিতেছে, তাহার 'একটু সংক্ষিপ্ত বিবরণ 
এই প্রসঙ্গে অপরিহার্য । শহর অপেক্ষা পল্লী অঞ্চলেই এই 
প্রতিষ্ঠানগুলি অধিকতর সক্রিয় । আমাদের দেশে লাইব্রেরী 
বলিতে আমরা সাধারণতঃ বুঝি কতকগুলি পুস্তক ও পত্রিকার 
সংগ্রহ। কিন্তু প্রগতিশীল লাইব্রেরী কেবল পুস্তক-সংগ্রহই 
নহে, প্রকৃতপক্ষে ইহা হইতেছে একটি কর্মচঞ্চল শিক্ষা প্রতিষ্ঠান 
এবং ইহার কাজ হইতেছে যে কোন স্কুল-কলেজের অনুরূপ । 
অর্থাৎ লাইব্রেরীর কাজ কেবল বই ইন্থ্রা (15506) করা 
আর রিটার্ণ (Return) নেওয়ার মধ্যেই সীমাবদ্ধ নহে। 
লাইত্রেরীগুলি হইতেছে শিক্ষা বিষয়ে বিবিধ আলোচনা ও 
বক্তৃতার স্থানীয় কেন্দ্র, অধ্যয়ন ও গবেষণাগার এবং সংবাদ- 
বারো (Information Bureau )। সোভিয়েট রাশ্যার 
গ্রন্থাগারগুলি মোটর ভ্যানের সাহায্যে দৃরান্তের নিভৃত পল্লীর 
অধিবাসিগণের মধ্যেও নিয়মিতরূপে পুস্তক-পত্রিকা সরবরাহ 
করিতেছে । 

জনশিক্ষা-আন্দোলনের বহুমুখী কর্মপ্রচেষ্টার মধ্যে চলচ্চিত্র, 
বেতার, সংবাদপত্র এবং পুস্তক-মুদ্রণ ও প্রকাশ__এর প্রত্যেকটি 
আজ সক্রিয় অংশ গ্রহণ করিতেছে । সংখ্যা, পরিমাণ ও 
গুণাগুণের দিক দিয়! পুস্তক-যুদ্রণের কাজ অভাবনীয় উন্নতি 

লাভ করিয়াছে। পুস্তকের মূল্য আজ আর সর্বসাধারণের 
সাধ্যাতিরিক্ত বলা চলে না। 
জনশিক্ষা-আন্দোলনের এই অপূর্ব সাফল্যের চিত্রটি 
Kazakh Steppesএর কবি Jambulএর ছন্দে সুন্দর 
রূপায়িত হইয়াছে ঃ 
In the dust lies czardom, the tottering lame, 
That stifled the people in darkness and 
shame 5 
And twenty swift years did since supervene, 
Of magic creation transforming the scene. 

নির্ঝরের সঙ্গীত এবং মহাসমুদ্রের কল্লোল-ধ্বনি যদি কোন 
যাছ্মন্ত্ে স্তব্ধ হইয়া একটা শান্ত অচঞ্চল রূপ পরিগ্রহ করে, 
তবে একমাত্র তাহারই সহিত গ্রন্থাগারের স্বরূপ উপমিত 
হইতে পারে। গ্রন্থাগারের সংজ্ঞা ও স্বরূপ নির্দেশ 
করিতে গিয়া কবিগুরু রবীন্দ্রনাথ এইরূপ একটি অনবদ্য 
উপমার আশ্রয় গ্রহণ করিয়াছিলেন। মননশক্তিই মানুষের চরম 
ও পরম শক্তি। ছাপার অক্ষরের শৃঙ্খলে এই দুর্জয় শক্তিকে 
বাঁধিয়া রাখা হইয়াছে । গ্রন্থ ও গ্রন্থাগার সেই অপরিমেয় 
শক্তির আধার, মানুষের কল্পনা ও চিন্তার শ্রেষ্ঠ ফলরাজির 
অতুল্য সঞ্চয়। গ্রন্থ ও গ্রন্থাগার একাধারে অতি ও স্মৃতি, 
এঁতিহা ও অনুসন্ধান, জিজ্ঞাসা ও মীমাংসা । যুগে যুগে 
মানুষের মনোরাজ্যে যে বিপ্লব-বিলোডন ঘটিতেছে, মানুষের 
সমাজ .ও রাষ্ট্রীয় জীবনে যে বিবর্তন হইতেছে, তাহার খণ্ড 
বা অখণ্ড, একক বা সমগ্র পরিচয় লিপিমালায় বিধৃত হইয়া 
রহিয়াছে গ্রন্থরাজির নিরাপদ আশ্রয়ে। গ্রন্থ ও গ্রন্থাগার 
মানুষের মননশক্তির আধার, উৎস ও বিকিরণ-কেন্দ্র। শিক্ষার 
প্রসার ও সংস্কৃতির সংবর্ধনে গ্রন্থাগারের যে অসীম শক্তি ও 
সম্ভাবনা রহিয়াছে, কী উপায়ে সেই শক্তিকে জাতীয় জীবনের 
পরিস্ফুরণে সজীব, সক্রিয়, সুফলপ্রস্থ করিয়া তোলা যায়_ 
বর্তমান ক্ষেত্রে তাহাই আমাদের বিবেচ্য । 

বাংলাদেশে  গ্রস্থাগার-আন্দৌলনের ইতিহাস কোন 
আকস্মিক ঘটনা নহে। প্রাচীন ও মধ্যযুগের কাহিনী এক্ষেত্রে 
বহুলাংশে অপ্রাসঙ্গিক । কাজেই সে আলোচনা না করিলেও 
ক্ষতি নাই। বর্তমান যুগের অর্থাৎ উনবিংশ শতকের প্রারস্তেই 
দেখা যায় যে, ভারতের নব সাধনার পাদগীঠ কলিকাতায় 
কার্ধকারণ-পরম্পরাগত না হইলেও ইংরাজী শিক্ষা-প্রচলনের 
প্রায় সঙ্গে সঙ্গে পাবলিক লাইব্রেরী বা জনসাধারণের জন্য 
গ্রন্থাগার স্থাপিত হয়। দেশে সর্বপ্রথম কোথায় পাবলিক 
লাইব্রেরী স্থাপিত হইয়াছিল, তাহ! লইয়া কিঞ্চিৎ মতই্বৈধের 
অবকাশ রহিয়াছে। কেহ কেহ বলেন যে, মেদিনীপুর 
জেলাতেই নাকি প্রথম জনসাধারণের গ্রন্থাগার ( public 
library ) প্রতিষ্ঠিত হইয়াছিল । 

সে যাহা হউক, উনবিংশ এবং বিংশ শতাব্দীর মধ্যেই 
দেখা যায় যে, ইংরাজী শিক্ষার ভ্রমপ্রসারের সঙ্গে সঙ্গে 
দেশের সর্বত্রই বহুসংখ্যক গ্রন্থাগার প্রতিষ্ঠিত হয়। জেলা 
এবং মহকুমা সহরে তো বটেই, এমন কি বর্ধিষ্ণু গণ্ড গ্রামেও 
লাইব্রেরী-স্থাপনের উদ্যোগ চলিতে থাকে। বিগত স্বদেশী 
যুগের গঠনমূলক কার্ধস্চীর মধ্যে গ্রন্থাগার-স্থাপন একটি 
বিশিষ্ট স্থান অধিকার করিত। আমরা জানি যে, অগ্রিযুগের 
কমিগণ নানাস্থানে তাহাদের গুপ্ত কর্মকেন্দ্রসমূহে ছোট ছোট 
গ্রন্থাগার স্থাপন করিয়া তদানীন্তন তরুণ সম্প্রদায়কে বিপ্লবের 
আদর্শে উদ্ধুদ্ধ করিবার প্রয়াস পাইতেন। শিক্ষা-বিস্তারে 
দেশের গ্রন্থগারগুলির অবদান অপরিসীম । 

আজ জারা! পশ্চিমবঙ্গ রাজ্যে প্রায় সার্ধদ্বিসহত্র লাইভ্রেরী 
আছে বলিয়া একটা মোটামুটি হিসাব পাওয়া গিরাছে। 
এই আড়াই হাজার লাইব্রেরীর বেশীর ভাগই অবশ্য শিক্ষা- 
প্রতিষ্ঠান অর্থাৎ স্কুল কলেজের সংলগ্ন। এই লাইত্রেরীগুলি 
স্কুল-কলেজের ছাত্র-শিক্ষকগণের ব্যবহারের জন্যই নিদিষ্ট 
ইহাদের দ্বার সর্বসাধারণের নিমিত্ত অবারিত নহে। সুতরাং 
এই প্রতিষ্ঠানগুলিকে. আমরা জনসাধারণের গ্রন্থাগার বা 
পাবলিক লাইব্রেরী বলিব না। এইগুলিকে বাদ দিয়াও 
কেবল পাবলিক লাইব্রেরীর সংখ্যাও পশ্চিমবঙ্গে আনুমানিক 
দেড় হাজার হইবে । এই সংখ্যা সম্বন্ধে আমরা নিভুলি নহি, 
কারণ, কোন সঠিক গ্রন্থাগার-পরিসংখ্যান এতাবৎ সংগৃহীত হয় 
নাই । আমাদের অনুমান সমগ্র দেশে ছোট-বড় লাইব্রেরীর সংখ্যা 
আরও অধিক হইবে। F 

এই লাইব্রেরীগুলি সম্বন্ধে একটা কথা বিশেষভাবেই 
উল্লেখযোগ্য । এই প্রতিষ্ঠানগুলির উৎপত্তি ও সংস্থিতি 
বহুলাংশেই স্বতঃস্কুর্ত। ব্যক্তি বিশেষের দান-দাক্ষিণ্য বা জন- 
সাধারণের সমবেত উদ্ভমেই এই জনশিক্ষামূলক প্রতিষ্ঠানগুলির 
উদ্ভব । সরকারী বা আধাসরকারী তহবিল হইতে লাইভ্রেরী- 
গুলি এ পর্যন্ত খুব সামান্য পৃষ্ঠপোবকতাই লাভ করিয়াছে। 
স্থানীয় স্বায়ত্শাসনমূলক সংস্থা যথা, কলিকাতা কর্পোরেশন, 
জেলাবোর্ড এবং মিউনিসিপ্যালিটি স্থানে স্থানে পাবলিক 
লাইব্রেরীর জন্য কখনও কখনও কিঞ্চিৎ আথিক সাহায্য- 
দানের ব্যবস্থা করিয়া থাকেন, কিন্তু আমরা যতদূর 


৮০২ 


জী, 

জানি, খাস সরকারী কোবাগার হইতে ১৯৫০ সনের পুর্ব 
পর্যন্ত পাবলিক লাইব্রেরী গুলিকে সাহায্য দিবার কোন ব্যবস্থাই 
করা হয় নাই। ১৯৫০-৫১ আথিক বৎসরে পশ্চিমবঙ্গীয় 
শিক্ষা-বিভাগ, বোধ হয় শিক্ষা-বিভাগের ইতিহাসে 
সর্বপ্রথম, পাবলিক লাইব্রেরীগুলির জন্য মোট ৭৬,১০০ টাকা 
বরাদ্দ করেন। লাইব্রেরীসমৃহের মোট সংখ্যা ও তাহাদের 
প্রকৃত প্রয়োজনের তুলনায় এই অর্থ যথেষ্ট না হইলেও ইহা 
জাতীয় পিক্ষী-প্রচেষ্টার এক অভিনব এবং অভিপ্রেত 
সুচনা । ইহার ভবিষ্যৎ সম্ভাবনা অনম্বীকার্ধ। এই ব্যয় 
বরাদ্দ উত্তরোত্তর বৃদ্ধিপ্রাপ্ত হইতেছে এবং ইহারই ভিত্তিতে 
পশ্চিমবঙ্গের গ্রন্থাগারগুলির সুষ্ঠু ও সর্বাঙ্গীণ সংগঠন-প্রচেষ্টা 
চলিতেছে । বিভিন্ন প্রগতিশীল দেশসমূহে লাইব্রেরীর মাধামেই 
জনাশক্ষার সর্বজনীন প্রসার সম্ভবপর হইয়াছে । এদেশেও 
সেই একই নীতির অনুসরণ অপরিহার্য | 

এখন হইতে একশতবৎসরেরও পূর্বে, ১৮৫০ খৃষ্টাব্দে, ইংলণ্ডে 
প্রথম গ্রন্থাগার আইন বিধিবদ্ধ হইয়াছিল। এই আইনের 
বলে স্থানীয় শিক্ষা-কতূপক্ষের ( Local Education 
Authority ) উপর জনসাধারণের জন্য গ্রন্থাগার-প্রতিষ্ঠা ও 
পরিচালনার ভার ন্যস্ত করা হয়। ১৯১৯ খৃষ্টাব্দের সংশোধিত 
আইনে পূর্বব্তী আইনের অনেকগুলি ক্রটি-বিচ্যুতি দূর করা 
হয় এবং ইহার কার্যকারিতা সম্প্রসারিত হয়। সংক্ষেপে ১৯১৯ 
সনের সংশোধিত আইনের মূল কথা হইল £_- 
(১) সাধারণের গ্রস্থাগার-গৃহে স্থানীয় সামাজিক ও 

সংস্কৃতিমূলক প্রতিষ্ঠানের সভাসমিতির জন্য স্থান-সংরক্ষণ। 
অর্থাৎ স্থানীয় শিক্ষাকতৃপ্পক্ষ (Local Education 
£505075) পরিচালিত গ্রন্থাগার-গৃহে অন্যান্য সোসাইটি বা 
সমিতির অধিবেশন হইবার ব্যবস্থা । 

(২) গ্রন্থাগারের কতৃ পক্ষকে গ্রন্থাগারগুলি জনসাধারণের 
নিকট জনপ্রিয় করিয়া তুলিবার জন্য নানাবিধ উদ্যোগ- 
আয়োজনের ক্ষমতা প্রদান । 

ইহার পর আসিল ১৯৪৪ সনের সুবিখ্যাত Education 
4১০৮ ব| শিক্ষা আইন। এই আইন অনুসারে প্রাথমিক 
ও মাধ্যমিক শিক্ষার ন্যায় বয়স্ক-শিক্ষাকেও সর্বজনীন 
এবং বাধ্যতামূলক বলিয়া ঘোষণা. করা হয়। ইহা দ্বারা 
স্থানীয় শিক্ষা-কর্তৃপক্ষের উপর স্কুল-এজ. ( School age ) 
বা বিদ্যালয়ে গমনোপযোগী বয়সের বালক-বালিকা অপেক্ষা 
অধিকতর বয়স্ক প্রত্যেক নরনারীর জন্য পরবর্তী শিক্ষা, (Fur- 
ther education)-ব্যবস্থার ভার অর্পণ করা হইয়াছে। ইহা 
দ্বার! স্থানীয় প্রাপ্তবয়স্ক জনসাধারণের উপযোগী সংস্কৃতিমূলক 
শিলা ( Cultural training ) এবং স্বাস্থ্যকর আনন্দময় 
পরিবেশে অবসর-বিনোদনের (leisure &c recreative 
activities) ব্যবস্থাও করা হইয়াছে। অতএব দেখা 
যাইতেছে যে, ইংলণ্ডের মতো প্রগতিশীল দেশেও আজ 
প্রাথমিক শিক্ষার ন্যায় জনশিক্ষাকেও সর্বজনীন বলিয়া ঘোষণা 
করা হইয়াছে এবং এই সর্বজনীন জনশিক্ষার প্রাণকেন্্র-রূপে 
ব্যবহৃত হইতেছে দেশের সংখ্যাতীত গ্রন্থাগারসমূহ। 

আজ আমাদের সারা দেশব্যাপী সর্বজনীন প্রাথমিক 
শিক্ষা-প্রবর্তনের চেষ্টা চলিতেছে । আজ কেন্দ্রীয় এবং 
রাজ্য গভর্ণমেন্ট সমাজ-শিক্ষা-পরিকল্পনাকে কার্ষে পরিণত 
করিতে প্রয়াসী হইয়াছেন। প্রাথমিক শিক্ষা, সমাজশিক্ষা, ' 
চাই কি শিক্ষাবিষয়ক যে কোন পরিকল্পনাকেই সাফল্যমণ্ডিত 
করিয়া তুলিতে হইলে-_জনশিক্ষার কেন্দ্র-স্বরূপ- গ্রন্থাগারগুলির 
বিজ্ঞানসম্মত সংগঠন আবশ্যক । এ পর্যন্ত শুধুমাত্র ব্যক্তিগত 
বা বেসরকারী উদ্যমে যেটুকু সম্ভবপর হইয়াছে, সেটুকু লইয়া 
নিশ্চেষ্ট বা নিশ্চিন্ত থাকিলে চলিবে না। রাষ্ট্রশক্তির পৃষ্ঠ- 
পোষকতা ব্যতীত লাইব্রেরী-আন্দোলন অভীপ্সিত সাফল্য- 
লাভ করিতে পারে না। জাতীয় শিক্ষা-পুনর্গঠনের সহিত 
ইহার অচ্ছেছ্য সন্বন্ধ। কাজেই, অপ্রতুল হইলেও পশ্চিমবঙ্গ 
শিক্ষাবিভাগ সাধারণ গ্রন্থাগারগুলির জন্য যে আথিক সাহায্য 
বরাদ্দ করিতেছেন, উহাকে শুভ সুচনা বলিয়াই স্বীকার করিতে 
হইবে। সরকারী প্রয়াস কেবলমাত্র পাবলিক লাইত্রেরী- 
গুলিকে কিছু সাহায্য দিয়াই শেষ হয় নাই। ১৯৪৯ সনের 
১৫ই আগস্ট তারিখে গভর্ণমেন্ট সমাজশিক্ষা-পরিকল্পনা গ্রহণ 
করিয়াছেন। প্রতিটি জনশিক্ষাকেন্দ্ের সহিত সংযুক্ত একটি 
করিয়া লাইব্রেরী বা পাঠাগার স্থাপন করাও উক্ত পরিকল্পনার 
অন্থতম কাজ। গভর্ণমেণ্ট কতৃক পরিচালিত আট শতাধিক 
জনশিক্ষা-কেন্দ্রে পাঠাগার-স্থাপন বাবদ বৎসরে আনুমানিক 
৫০ হাজার টাকা ব্যয়িত হইয়া থাকে । এই পাঠাগারগুলি- 
স্থাপনের উদ্দেশ্য সগ্য-সাক্ষর নরনারীর পরবর্তী শিক্ষার ব্যবস্থা 

করা । এই পাঠাগারগুলির যথার্থ উদ্দেশ্য সিদ্ধ করিতে হইলে 
চাই জনশিক্ষার উপযোগী সাহিত্য । এইরূপ সাহিত্যের আজ 
বিশেষ অভাব । অন্যান্য প্রগতিশীল দেশের ন্যায় এদেশেও 
 জননিক্ষা-আন্দৌলনের সাফল্যের জন্য এ জাতীয় সাহিত্য- 
সৃষ্টির প্রচুর অবকাশ রহিয়াছে । 
আবার প্রতি ৪1৫টি জনশিক্ষা-প্রতিষ্ঠানের কেন্দ্রস্থলে একটি 
করিয়া বিশেষ ভাবে নির্বাচিত পাঠাগার স্থাপন কর! হইয়াছে! 
ইহাতেও সরকারী তহবিল হইতে বাধিক প্রায় ৩০,০০০২ 
টাকা ব্যয় হইতেছে ।// bl 
অতএব দেখ! যাইতেছে যে, দেশের লাইব্রেরীগুলির উন্নতি 
ও সমৃদ্ধি-সাধনের প্রতি শিক্ষাবিভাগ উদাসীন নহেন। জন- 
সাধারণের মধ্যেও একটা জাগরণের ভাব পরিলক্ষিত হইতেছে । 
বহু দূর-দুরান্তের নিভৃত পল্লী হইতেও সাড়া আসিতেছে । 
শতসমন্তা-খির জীবনযাত্রার নান! দৈন্য-দুর্দশ! অগ্রাহ। করিয়াও 
শিক্ষাভিলাবী জনসাধারণ শিক্ষা-প্রতিষ্ঠানগুলির সংগঠন ও 
সমৃদ্ধির কথা চিন্তা করিতেছেন। ইহা বাস্তবিকই স্ুলক্ষণ। 
৷ আধুনিক গ্রন্থাগার-বিজ্ঞান বা Library Science একটি 
বছুল-আলোচিত বিষয়। গ্রন্থাগারের সংগঠন, : পরিচালনা 
এবং গ্রন্থাগারিকের কর্তব্য ইত্যাদি বিষয়ে অধুনা বহু গবেষণা 
ও পরীক্ষা চলিতেছে । কী ভাবে গ্রন্থাগারগুলিকে সুষ্ঠুভাবে 
জনশিক্ষার কাজে লাগান যায়, ইহা লইয়া নানারপ 
এক্সপেরিমেন্ট বা পরীক্ষা, চলিতেছে । ইংলণ্ডের লাইব্রেরী- 
আন্দোলনের সামান্য একটু আভাস দিয়াছি। ডেনমার্ক, 

সুইডেন এবং আমেরিকার যুক্তরাষ্ট্র প্রভৃতি শিক্ষায় অগ্রসর 
দেশসমুহেও লাইব্রেরী-আন্দোলন এক বিরাট ও ব্যাপক রূপ 
পরিগ্রহ করিয়াছে। সর্বত্রই গ্রন্থাগারগুলিকে জনশিক্ষার 
বাহনরূপে ব্যবহার করা হইতেছে । 
লাইত্রেরী-স্থাপন ও পরিচালনা-বিষয়ে আজ কৌন মত- 
দ্বৈধের অবকাশ নাই । এমন এক সমর ছিল, যখন গ্রন্থাগার 
ছিল ধনীর গৃহসজ্জার অঙ্গন্বরূপ। সুন্দর, সুদৃশ্য ও মহার্ঘ 
পেঢিকায় সযত্বে আহত ও রক্ষিত মূল্যবান গ্রন্থরাজি জন- 
সাধারণের উপযোগী কিনা এবং উপযোগী হইলেও তাহ। 
প্রকৃতই জনসাধারণের ব্যবহারে লাগিল কিনা, সে বিষয় ছিল 
গৌণ । বোধ হয় এই জাতীয় সৌবীন গ্রন্থাগারগুলিকে লক্ষ্য 
করিয়াই রবীন্দ্রনাথ বলিয়া থাকিবেন £ 
“পাষাণ-গাথা প্রাসাদ "পরে আছেন ভাগ্যবন্ত 
মেহগিনির মঞ্চ জুড়ি? পঞ্চহাজার গ্রন্থ, 
সোনার জলে দাগ পড়ে না খোলে না৷ কেউ পাতা, 
অস্বাদিত মধু যেমন যুখি অনাদ্রাতা ৷” 
ধনীর সৌবীন সরঞ্জাম রূপে লাইব্রেরীর দিন ফুরাইয়াছে। 
আজ লাইব্রেরীগুলি কেবল উচ্চাঙ্গের গবেষণামূলক 
প্রতিষ্ঠানই নহে, পরন্ত উহারা হইতেছে জনশিক্ষার প্রাণ 
চঞ্চল কেন্দ্র । 
পাশ্চাত্য দেশসমূহে সর্বজনীন প্রাথমিক বাঁ মাধ্যমিক 
শিক্ষাব্যবস্থা থাকা সত্বেও জনসংখ্যার অধিকাংশই শিক্ষা- 
সোপানের : সর্বোচ্চ ধাপ পর্যন্ত আরোহণ করিবার সুযোগ 

হইতে বঞ্চিত থাকে । এই সংখ্যাগরিষ্ঠ বঞ্চিতের দল 
বিদ্যালয়ের দ্বারদেশ হইতে প্রত্যাবৃত্ত হইয়াও পরবর্তা জীবনে 
শিক্ষার সুযোগ লাভ করিয়া থাকে-_এই গ্রস্থাগারগুলির 
কল্যাণে । গ্রন্থাগারের দ্বার সকলের জন্যই উন্মুক্ত। আঞ্চলিক 
গ্রস্থাগারগুলির সংগঠন-কৌশল এবং পুস্তক-সংগ্রহ এতই 
সুচিন্তিত যে, অঞ্চলের প্রতিটি পাঠেচ্ছ নরনারীর মানসিক 
ও ব্যবহারিক জীবনের চাহিদা মিটাইবার পক্ষে উহ! যথেষ্ট । 
লাইব্রেরী-স্থাপনের পূর্বে বা পরে একটি আঞ্চলিক পর্যবেক্ষণ 
বা সার্ভে করিয়া দেখিয়া লওয়া হয় যে, সেই অঞ্চলের 
বিভিন্ন বিষয়ে পাঠীন্থুরাগী পাঠকগোষ্ঠী বা reading groups- 
এর সংখ্যা কিরপ? এই সার্ভের ফলাফল হইতে ইহাও 
নির্ধারণ করিয়া লওয়া হয় যে, এই পাঠকগোষ্ঠীর চাহিদ। 
বা প্রয়োজন কি এবং সেই. অনুসারেই এন সংগৃহীত হইয়া 
থাকে। জনশিক্ষী-প্রতিষ্ঠানন্বরূপ এই লাইব্রেরীতে নাটক, 
নভেল-জাতীয় পুস্তক অপেক্ষা কৃষি, শিল্প, স্বাস্থ্য ও অন্যান্য 
বিবিধ বিবয়ের পুস্তক-পত্রিকার সংখ্যাই থাকে বেশী এবং 
এই পুস্তক-পত্রিকার রচনা-ভঙ্গী ও বিষয়বস্তুর অবতারণাও 
হয় ঠিক পাঠকগোষ্ঠীর প্রকৃত প্রয়োজন এবং যোগ্যতার 
প্রতি লক্ষ্য রাখিয়া। পুস্তক-নির্বাচনের ব্যাপারে একটি মূলস্ত্র 
অবলম্বিত হইয়া থাকে | For every reader a book and 
for every book a reader— প্রত্যেক পাঠকের উপযোগী 
বই এবং প্রত্যেক বইয়ের যোগ্য পাঠক-_ইহাই হইল এই 
মূলস্ত্ৰ । কেবল পুস্তক সংগ্রহ করিলেই লাইব্রেরী-পরিচালনার 

উদ্দেশ্য সিদ্ধ হয় না। চুম্বকের আকর্ষণী শক্তি ছারা যেরূপ 
লৌহ আকৃষ্ট হর, সেইরূপ পাঠককে আকৃষ্ট করাও লাইব্রেরীর 
অন্যতম কাজ। লাইব্রেরীর বইগুলির শ্রেণীবিভাগ বা 
০12558০5610. এবং স্ুবিষ্যাস বা ৫19 পাঠককে আকর্ষণ 
করিবার প্রকৃষ্ট উপায় । মণিহারী দোকানের মালিক যেমন 
কাচের আলমারীতে তাহার পণ্যসম্তার সুবিন্যস্ত ও সুসজ্জিত 
করিয়া ক্রেতাকে প্রলুব্ধ করে, লাইত্রেরীতেও সেইরূপ পন্থায় 
পাঠককে আকৃষ্ট করিবার বহুবিধ উপায় আছে। লাইব্রেরী- 
বুলেটিন, প্রচার-পত্র, গ্রাসকে, ছবি, হ্যাণ্ুবিল, আলোচনার 
আসর প্রভৃতি লাইত্রেরীকে "জনপ্রিয় করিয়া তুলিবার 
আনুমোদিত পন্থা । আধুনিক বিজ্ঞানের যুগে চলচ্চিত্র, রেডিও 
প্রভৃতিও লাইব্রেরী-আন্দোলনের সহায়ক রূপে ব্যবহত 
হইতেছে । 

আবার কোন কোন ক্ষেত্রে পাঠকের রুচি অনুসারে পাঠ্য- 


বিষরাদির নিয়মিত নির্ঘন্টও প্রস্তুত করা হইয়া থাকে এবং 


সেই নির্ঘণ্ট বা [nex নিয়মিত পাঠকের নিকট প্রেরিত 
হয়। পাঠকের সুবিধার প্রতি লক্ষ্য রাখিয়া পুস্তকের তালিকা 
বা 0৪81985-রচনার বিষয়েও নানা বৈজ্ঞানিক প্রণালী 
অনুস্থত হইতেছে। স্থিতিশীল ও ভ্রাম্যমান__ছুই প্রকার 
লাইব্রেরীরই আজকাল প্রচলন হইয়াছে । চলমান লাইব্রেরীর 
ভন্য মানুষ, অশ্ব, উট, গো-গাড়ী, অশ্ববাহিত শকট, মোটর 
ভ্যান, নৌকা ইত্যাদি নানা প্রকারের বাহন নিয়োজিত 


হইতেছে । 


৯৪ সমাজশিক্ষার ভূমিকা 


আধুনিক গ্রন্থাগারের কর্মপদ্ধতি ও কর্মপরিধি-বিস্তারের 
সঙ্গে সঙ্গে গ্রস্থাগারিকের দায়িত্বও বহুগুণে বৃদ্ধি পাইয়াছে। 
গ্রন্থাগারিক কেবলমাত্র গ্রন্থের রক্ষকই (Keeper of books) 
নহেন।  গ্রন্থাগারগুলি হইতেছে নানা বিষয়ের সংবাদ- 
সরবরাহ-কেন্দ্র বা Information Bureau গ্রন্থাগারিক 
হইতেছেন সেই ব্যুরোর প্রধান সংবাদ-পরিবেশক। তিনি 
একাধারে শিক্ষক, সংগঠক, বক্তা এবং সংবাদদ!তা । এবন্িধ 
গুরুত্বপূর্ণ কার্ধের দায়িত্ব-গ্রহণের যোগ্যতা-অর্জনের পূর্বে 
একজন গ্রন্থাগারিকের পক্ষে কেবল বিদ্যালয় বা বিশ্ববিগ্ভালয়ের 
পু থি-পড়৷ বিদ্যালাভই যথেষ্ট নহে ৷ বিদ্যালয় বা বিশ্ববিদ্যালয়ের 
পাঠ সাঙ্গ করিয়াও তাহাকে কমপক্ষে ৩৪ বৎসর শিক্ষানবিশী 
করিতে হয়। ট্রেণিং ব্যতীত গ্রন্থাগারিকের পূর্ণ দায়িত্ব- 
গ্রহণে কেহ যোগ্য বলিয়া বিবেচিত হন না। গুরু দায়িত্বের 
সঙ্গে সঙ্গে ্রস্থাগারিকের পদমধাদা এবং আঘথিক অবস্থার 
উন্নতি সাধিত হইয়াছে । পাশ্চাত্য দেশের পাবলিক লাইব্রেরীর 
লাইত্রেরীয়ান তাহার শিক্ষাদীক্ষা, তাঁহার সামাজিক পদমর্ধাদা 
এবং তাহার আথিক অবস্থার দিক দিয়া সর্বজনস্বীকৃত 
জননেতা বা কম্যুনিটি লীডার। তিনিই জনশিক্ষার প্রধান 
উদ্যোক্তা ও কর্মী । 

পাশ্চাত্য দেশের তুলনায় আমরা এখনও বহু পশ্চাতে 
পড়িয়া রহিয়াছি, একথা অস্বীকার করিবার উপায় নাই। 
কিন্ত পশ্চাৎপদ হইয়া রহিয়াছি বলিয়াই নৈরাশ্যবাদী হইতে 
হইবে, এরূপ কথা ঠিক নহে, পশ্চাৎপদ একদিন অগ্রগামী 

হইবে। অগ্রগামী আরও অগ্রসর হইবে । চরৈবেতি চরৈবেতি। 
ক্রমাগত আগাইয়া যাওয়াই মান্ুবের ধর্ম। দিকে দিকে 
জাতীয় জীবনের অগ্রগতিরই সুস্পষ্ট ইজিত। আজ বিশ্বাসের 
সহিত, নিষ্ঠার সহিত, সংকল্পের সহিত জাতির এই অগ্রগতিকে 
অব্যাহত রাখিতে হইবে । দেশের শিক্ষিত ও সক্ষম ব্যক্তি 
মাত্রকেই স্মরণ রাখিতে হইবে যে, দেশজোড়া অশিক্ষার 
অন্ধকার ঘুচাইবার দায়িত্ব তাহারই নিজন্ব। 


শিক্ষী-প্রসারে রেডিও 

সত্য-ত্রেতা-ছ্বাপর যুগে দৈববাণী ও আকাশ-বাণীর খুব 
রেওয়াজ ছিল। আজকাল আমরা বিশ্বাস ও বিস্ময়ের যুগ 
কাটাইয়া বাস্তবের যুগে উপনীত হইয়াছি। নিভৃত গৃহকোণে 
শত সহস্ৰ যোজন দূরাগত ঈথার তরঙ্গ-বাহিত বেতার-ধ্বনি 
আজ আমাদের শ্রবণেন্দ্রিয়ের পরিতৃপ্তি সাধন করিতেছে । 
রেডিও বা বেতার বর্তমান যুগে বৈজ্ঞানিক প্রগতির একটি 
স্মরণীয় অবদান। আজ রেডিওর প্রসাদে দূরত্বের ব্যবধান 
দুচিয়া গিয়াছে। দুর্গম গিরি-কান্তার-মরুর দুস্তর বাধাও 
অতিক্রান্ত হইয়াছে । কবির কথায় দূর হইয়াছে নিকট বন্ধু 

বৈজ্ঞানিক জগদীশচন্দ্র বন্ু এবং মার্কনি যখন প্রথম বিনা 
তারে বার্তা পাঠাইবার কৌশল আবিষ্কার করেন, তখন ইহার 
ব্যবহার মূখ্যতঃ সংবাদ-আদান-প্রদানের ক্ষেত্রেই সীমাবদ্ধ 
ছিল। প্রথম বিশ্বমহাযুদ্ধে জার্মাণীর সমরাঙ্গণে ব্রিটিশপক্ষীয় 
মিত্ৰশক্তি ইহার ব্যবহার আরম্ভ করে। ক্রমোন্নতির সঙ্গে সঙ্গে 
বেতার-যন্ত্রের অন্যান্য ব্যবহারও চলিতে থাকে । বিশ-পঁচিশ 
বৎসর পূর্বেও রেডিও বা বেতার যন্ত্র সংবাদ-সরবরাহ অথবা 
আনন্দ-বিধান ও এবসর-বিনোদন ব্যতীত অপর কোন কাজে 
বড় একটা ব্যবহৃত হইতে দেখা যাইত না। 

আজকাল রেডিও অনেকটা গৃহস্থের সাধারণ গৃহসজ্জা 
বা আসবাবপত্রের সামিল হইয়া দাড়াইয়াছে। প্রাসাদবাসী 
ধনাঢ্য এবং সামান্য পান-বিডিওয়ালা, পারিলে সকলেই 
একটি রেডিও যন্ত্র রাখে। সর্বজনীন পৃজা-উৎসবাদিতে 
ত্যমৃগ্লিফায়ার-সহযোগে রেডিও-সঙ্গীতের উচ্চকিত নিনাদে 

শহরের পাঁড়াগুলি কোলাহল-মুখর হইয়া উঠে। ঘরে ঘরে 
রেডিও, দোকানে দোকানে রেডিও-_চাঁরদিকেই রেডিওর 
ছড়াছড়ি । নান প্রয়োজনে ও নানা উদ্দেশ্যে আজকাল এই 
জনপ্রিয় যন্ত্রটি বাবহৃত হইতেছে। 

সংবাদ-সরবরাহ এবং অবসর-বিনোদন বা আনন্দ-বিধান 
ছাড়া যে আরও একটি অতিশয় গুরুত্বপূর্ণ প্রয়োজনে রেডিওর 
ব্যবহার ক্রমশঃ বৃদ্ধি পাইতেছে, তাহ! হইল শিক্ষাক্ষেত্রে 
ইহার প্রয়োগ । অবসর-বিনোদনকল্পে রেডিও মারফৎ য়ে 
সঙ্গীত, নাটকাভিনয় ও সংলাপ শুনা যায়, শ্রোতার মনের 
উপর তাহার শিক্ষামূলক প্রভাব অবশ্যই রহিয়াছে। আনন্দান্ু- 
ঠ্ঠানের মধ্য দিয়াও রেডিওর শিক্ষামূলক প্রভাব অন্কুভূত হয়। 
কিন্ত এই প্রভাব পরোক্ষ । 

(আরও প্রত্যক্ষ বা সরাসরিভাবে কি উপায়ে রেডিওকে 
গিক্ষা-প্রসারের কাজে লাগান যাইতে পারে, সে-বিষয়ে 
আধুনিক শিক্ষাবিদ্গণ চিন্তা করিতেছেন। রেডিও যন্তরটিকে 
শিক্ষাদান-কার্ধে নিয়োগ সম্বন্ধে এ পর্যন্ত লোকের মনে 
কয়েকটি বিশেষ ধারণার স্থষ্টি হইয়াছে । কেহ কেহ ইহাকে 
একটি বাতিক ( পু৪এ) বিশেষ বলিয়া মনে করেন এবং বলেন 
যে, এই প্রচেষ্টা ব্যর্থতায় পর্যবসিত হইয়াছে। অনেকে আবার 
রেডিওর শিক্ষাবিষয়ক সন্তাব্যতা সম্বন্ধে একান্তই অজ্ঞ বা 
উদ্াসীন। তৃতীয় একদল মনে করেন যে, রেডিও ছারা শিক্ষা 
ক্ষেত্রে বিপ্লব বা! এক আমূল পরিবর্তন সাধিত হইবে। অপর 
পক্ষে এক শ্রেণীর লোকের মতে রেডিও যন্ত্রটি শিক্ষাদানের 


৯ সমাজশিক্ষার ভূমিকা 


একটি চমৎকার উপকরণ হিসাবে ব্যবহৃত হইতে পারে। 
প্রথমোক্ত অভিমত সম্বন্ধে স্থির সিদ্ধান্তে উপস্থিত হইবার 
এখনও সময় হয় নাই । রেডিও-ব্যবহারের উদ্দেশ্য বাস্তবিকই 
বার্থ হইবে কিনা, একমাত্র ভবিষ্যৎই ইহা বলিতে পারে। 
দ্বিতীয়োক্ত অভিমত সম্বন্ধে কোন মন্তব্য নিপ্রয়োজন। 
তৃতীয়তঃ, রেডিও যন্ত্রের প্রসাদে শিক্ষাক্ষেত্রে এক অভাবনীয় 
বিপ্লব অনুষ্ঠিত হইবে, এইরূপ মনে করিবার যথেষ্ট কারণ আছে 
বলিয়। মনে হয় না। শিল্প-ৰিগ্রবের ফলে বহুক্ষেত্রে উউজ শিল্প 
বা হস্তশিল্পের - স্থান অধিকার করিয়াছে কলকারখানা বা 
বৃহত্তর শিল্প এবং মান্ুষ-কর্মার স্থান লইয়াছে যন্ত্র। বিদ্যালয়ে 
রেডিও যন্ত্র চালন। করিয়া শিক্ষককে অবসর দেওয়া যাইতে 
পারে, এইরূপ মত বাহারা পোষণ করেন, তাহারা ভ্রান্ত। 
রেডিও আর বাহাই করুক, শিক্ষককে বেকার বানাইতে পারিবে 
না, ইহা অতি সত্য কথা । শিক্ষার্থীর চরিত্র-গঠন এবং ব্যক্তিগত 
সমস্তার নান! চাহিদা মিটাইতে শিক্ষকের উপস্থিতি, সাহায্য 
ও প্রভাব অপরিহার্য । ছাত্রের মানসিক ও চারিত্রিক উৎকর্ষ- 
সাধনে শিক্ষকের ব্যক্তিত্বের প্রভাব অসামান্য ॥ যন্ত্রনির্গত 
শব্দ শিক্ষকের কঠম্বরের বিকল্প হইতে পারে না॥ কাজেই 
যাহারা মনে করেন যে, রেডিও যন্ত্র ক্লাশরুম-শিক্ষকের স্থান 
অধিকার করিয়া শিক্ষাদান ব্যাপারে এক যুগান্তর আনয়ন 
করিবে, তাহারা অহেতুক আশাবাদী । 

শিক্ষাদান-পদ্ধতির কোন যুগাস্তরকারী পরিবর্তন-আনয়নে 
সমর্থ না হইলেও, শিক্ষকের সহায়করূপে রেডিওর ব্যবহার 


শিক্ষা-প্রসারে রেডিও ৪৯ 


ক্রমশই ব্যাপক ও জনপ্রিয় হইয়া উঠিতেছে। শিক্ষকের 
সহায়করপেই রেডিও ব্যবহৃত হইবে, শিক্ষকের বিকল্পে 
নহে।  স্কুলপাঠ্য বিষয়গুলির অপূর্ণতা বা অসম্পূর্ণতা- 
দূরীকরণে সাহায্য করিবে বেতার-বক্তৃতী । প্রচলিত শিক্ষাদান- 
পদ্ধতি ও বিষয়বন্তর সম্পূরক বাঁ ০০019157567 হইবে 
বেতার-ভাবণ। 

শিক্ষা-বিষয়ক: বেতার-ভাষণের উদ্দেশ্য, নীতি এবং 
বিষয়বস্তু কি হইবে, ইহা নির্ধারণ করিবার ভার ন্যস্ত থাকা 
উচিত শিক্ষাবিদ, শিক্ষক, অভিভাবক এবং শ্রোতা অর্থাৎ 
শিক্ষার্থীর উপর । এই বিষয়ে ইহাদের প্রত্যেকেরই সুনির্দিষ্ট 
দায়িত্ব আছে ।  শিক্ষাবিদ্‌ দেখিবেন, যেন রেডিওর মাধ্যমে 
ক্যারিকুলাম বা পাঠ্যসথচীর মানের উন্নতি-বিধান হয়। 
শিক্ষা-বিষয়ক নূতন গবেষণার ফলাফল যেন রেডিও মারফৎ 
বাস্তব ক্ষেত্রে প্রয়োগ করা যাইতে পারে। রেডিওর 
মাধ্যমেই দেশের শিক্ষাব্রতিগণের মধ্যে একটা পারস্পরিক 
ংযোগ স্থাপিত হইতে পারে। রেডিওর সাহায্যে সাহিত্যিক, 
বৈজ্ঞানিক, শিল্পী, রাজনীতিক প্রভৃতি বিশেষজ্ঞগণের চিন্তার 
ফলাফল জনসাধারণের উপকারে সম্প্রচারিত হইতে পারে। 
দেশ-বিদেশের শিক্ষাবিষয়ক যাবতীয় খবর যত সহজে রেডিওর 
মাধ্যমে সর্বত্র প্রচারিত হয়, তত আর কিছুতেই সম্ভবপর নহে। 
উপরিউক্ত উদ্দেশ্যে শিক্ষা-ব্যবস্থার নিয়ামক ও পরিচালকগণ 
রেডিও যন্ত্রটির যথাযথ ব্যবহার করিবেন। 

প্রতিদিনের শিক্ষাদান-পদ্ধতিকে বৈচিত্রযপূর্ণ, সরস ও 


১০০ সমাজশিক্ষার ভূমিকা 


আনন্দদায়ক কবির তুলিতেও রেডিওর সাহায্য গ্রহণষোগ্য। 
শিল্প, সঙ্গীত, নাটক, ইতিহাস, ভূগোল ও সাহিত্য প্রভৃতি 
শিক্ষণীয় বহুবিধ বিষয়ে শিক্ষক রেডিওর সাহায্যে শিক্ষার্থীর 
দৃষ্টিভঙ্গী সম্প্রসারিত করিয়া প্রগতিশীল জগতের সহিত 
তাহার পরিচয় করাইয়া দিতে পারেন। শ্রোতার পক্ষে 
স্বকর্ণে তাহার প্রিয় কবি, লেখক, অভিনেতা প্রভৃতির 
কণ্ঠন্বর শ্রবণ করিবার একমাত্র উপায় হইতেছে এই 
রেডিও । বিদ্যালয়ে প্রতিদিনের পাঠগ্রহণের একঘেয়েমি- 
বজিত রেডিও-অন্ুষ্ঠান তাহার পক্ষে যে নিত্য নূতন অভিজ্ঞতা 
বহন করিয়া আনিবে, সে-বিবয়ে সন্দেহ নাই। আবার 
রেডিও'র প্রোগ্রাম-রচনায় ও প্রচারে শিক্ষাবিদ, শিক্ষক ও 
শিক্ষার্থী সকলেই অংশ গ্রহণ করিবার সুযোগ পাইতে পারে। 


তৃতীয়তঃ অভিভাবকগণও রেডিওর মারফতেই শিক্ষা- 


পদ্ধতি ও পরিকল্পনার সহিত সাক্ষাৎভাবে পরিচিত হইবার 
সুযোগ পাইতে পারেন। বেতার-ভাবণকে ক্লাশরুম শিক্ষণের 
সম্পূরক হিসাবে কাজে লাগাইতে হইলে, বেতার-ভাষণের 
ভাবা, বিষয়বস্তু, সময়-দৈর্ঘ্য (0:016-16760;) ইত্যাদি 
বিষয়ে অবহিত হইতে হইবে বেতার-ভাষণ-পরিচালকের 
কাজ হইবে ক্যারিকুলাম বা পাঠ্যস্থচীর মান এবং ক্রম-নির্ধারণ, 
প্রতিটি পাঠ বা ভাষণের দৈর্ঘ্য ও সময়-স্থিরীকরণ এবং 
ভিন্ন ভিন্ন বিষয়ে বিশেষজ্ঞদিগের সাহাষ্য-গ্রহণ। 
ক্লাশরুম-শিক্ষকের দায়িত্বও কম গুরুত্বপুর্ণ নহে। যে কোন 
বিষয়েই ভাষণের ভূমিকা হিসাবে রেডিও যন্ত্রটি সরব হইয়া 


শিক্ষা-প্রসারে রেডিও ১০১ 


উঠিবার পূর্বেই তাহার কিছু বলা আবশ্তক। ইহার উদ্দেশ্য, 
রেডিও-কথিত বিষয়টি সম্যক বুঝিবার পক্ষে সাহায্য করা । 
কাজেই, শিক্ষক মহাশয়কে পূর্বাহেই রেডিও-কথিত বিষয়টির 
সম্বন্ধে যথেষ্ট পরিমাণে ওয়াকিবহাল হইতে হইবে । বেতার- 
পরিচালক, বেতার-কথক এবং কব্লাশরুম-শিক্ষক প্রত্যেকের 
মধ্যেই পূর্ণ সহযোগিতা থাকা আবশ্যক । 

বেতার-ভাষণের পরে আবার কথিত বিষয়টিকে কেন্দ্র 
করিয়া শিক্ষার্থী শ্োতাদিগকে আলোচনার সুযোগ দেওয়াও 
বিক্ষকেরই কর্তব্য । বেতার-ভাষণটির বিষয়বস্তু এবং কথকের 
বিশেষ দৃষ্টি-ভঙ্গী সম্বন্ধে শ্রোতাগণের স্বকীয় মতামত ঝা 
প্রতিক্রিয়া ব্যক্ত করিবার অবকাশ না থাকিলে বেতার-শ্রবণ 
বহুলাংশেই নিরর্থক হইয়া যাইবে । 

বিস্ময়কর দ্রুত ছন্দে পৃথিবী বৈজ্ঞানিক প্রগতির পথে 
চলিতেছে। রেডিওর বিল্ময় কাটাইয়! উঠিবার পূর্বেই আমরা 
টেলিভিশন বা দুরেক্ষণ যন্ত্রের কথ! শুনিতেছি। শুধু দূরাগত 
সঙ্গীত-শ্রবণ মাত্রই নহে, সঙ্গে সঙ্গে গানরত গায়কের 
চাক্ষুষ দর্শনলাভও টেলিভিশনের প্রসাদে সম্ভবপর হইয়াছে। 
অদূর ভবিষ্যতে রেডিওর ন্যায় টেলিভিশনের ব্যবহারও জনপ্রিয় 
ও ব্যাপক হইয়া উঠিবে,_আমরা সেই দিনের প্রতীক্ষা 
করিতেছি । এই প্রসঙ্গে বিখ্যাত দার্শনিক ক্যান্টের উক্তি 
স্মরণ করিতেছি £ 

“Seeing without understanding is emptiness ; 
understanding without seeing is blindness.” 


শিক্ষীর একাল ও সেকাল 


এখন হইতে প্রায় ছুই শত বৎসর আগেকার কথা । 
১৭৫৭ খুস্টাব্ব। পলাশীর যুদ্ধে বাঙ্গালার শেষ নবাব 
সিরাজন্দৌলার শোচনীয় পরাজয়ের ফলে এদেশে ইংরাজ- 
রাজত্বের সুত্রপাত হয়। তারপর ক্রমে ক্রমে ইস্ট ইণ্ডিয়া 
কোম্পানী কিভাবে সমগ্র ভারতে 'নিজ আধিপত্য বিস্তার 
“করিয়া এক বিরাট ব্রিটিশ সাত্রাজ্য গড়িয়া তুলিরাছিল, 
সেকথা ইতিহাসপাঠক মাত্রেই জানে । 

আজ ছুই শত বৎসর পরে বহু সংঘাত ও সংগ্রামের আগ্মি- 
পরীক্ষায় উত্তীর্ণ হইয়া ভারত তার স্বাধীনতা ফিরিয়া 
পাইয়াছে। এই ছুই শত বৎসরের ব্যবধান, নানা রাষ্ট্র 
বিপর্যয় ও সমাজ-বিপ্রবের ভিতর দিয়া ভারতের 
জাতীর জীবনে যে যুগান্তকারী পরিবর্তন ঘটিয়াছে এবং 
আজ  স্বাধীনতা-অর্জনের পর দেশের অর্থনীতি, 
শিল্প-বাণিজ্য, শিক্ষা, সমাজ-সংস্কার, সংস্কৃতি ইত্যাদি বহু 
বিষয়েই যে নূতন নূতন পরিকল্পনা ও পুনর্গঠনের আয়োজন 
চলিয়াছে_তার প্রকৃত তাৎপর্য বুঝিতে হইলে, দুই 
শতাব্দী পূর্বে দেশে শিক্ষা-ব্াবস্থা কিছু ছিল কিনা এবং 
থাকিলে সে ব্যবস্থাই বা কি রকম ছিল, আর ছুই শত বৎসরের 
মধ্যে কোন নূতন ব্যবস্থা প্রবতিত হইয়াছিল কিনা, এবং 
আজ কোন্‌ পথে আমাদের জাতীয় শিক্ষা-আন্দৌলন পরি- 
চালিত হইতেছে_-সে সম্বন্ধে একট! স্পষ্ট ধারণা আমাদের 

থাকা উচিত। কারণ, শিক্ষাই সমাজ-জীবনের ভিত্তি 
এবং শিক্ষাই জাতীয় উৎকর্ষের মাপকাঠি । তাই আজ হইতে 
প্রায় ছুই শত বৎসর পূর্বে, অর্থাৎ ১৭৫৭ খুস্টাব্দে পলাশীর যুদ্ধে 
এদেশে ইংরাজ-রাজত্বের স্ুত্রপাতের পূর্বে, এ দেশের শিক্ষা- 
ব্যবস্থা কি ছিল, আর আজ স্বাধীনতা-অর্জনের পর 
আমাদের শিক্ষা-ধারা কোন্‌ পথে চলিয়াছে, ইহাই এ প্রবন্ধের 
বক্তব্য বিষয়। 

প্রথম ইংরাজী শিক্ষা-প্রবর্তনের যুগে অনেকের মনেই 
এমন একটা ধারণার স্থাষ্টি হইয়াছিল: যে, ইংরাজ আসিবার 
আগে এদেশে কোন সুনিয়ন্ত্রিত শিক্ষা-ব্যবস্থাই ছিল না, 
আর যদিও বা কিছু ছিল, তদানীন্তন শাসক সমাজ এবং “ইয়ং 
বেঙ্গল” বা নবাবঙ্গ সম্প্রদায় নে-শিক্ষার কোন মূল্যই স্বীকার 
করিত না। এই ধারণার মুলে ছিল ভারতবিদ্বেবী টমাস 
ব্যাবিংটন মেকলের উক্তি। উনবিংশ শতকের তৃতীয় দশকে 
লর্ড উইলিয়াম বেটিক্ক যখন ভারতের গভর্ণর জেনারেল, 
সেই সময়ে লর্ড মেকলে এদেশের শিক্ষা-ব্যবস্থার নিয়ামক 
হইয়া আসেন। সমগ্র সংস্কৃত এবং আরবী সাহিত্য ও দর্শনের 
প্রকৃত মূল্য যে ইউরোপীয় ভাবায় খানকয়েক গ্রন্থের 
সমতুল্যও নয়, এই ছিল তাহার অভিমত । কিন্ত মেকলের 
এই উক্তি এবং ইঙ্গ-বঙ্গ সমাজের এই ধারণা ছিল একান্তই 
ভান্ত। 

বহু প্রাচীন কাল হইতেই মানব-সভ্যতার আদি পাদগীঠ 
এই ভারতভূমি তাহার স্বকীয় আদর্শ ও প্রতিভা অনুসারে স্ষ্ট 

একটা বিশিষ্ট শিক্ষাধারা অক্ষুণ্ণ রাখিয়াছিল। খৃঃ সপ্তদশ-অষ্টাদশ 
শতক অর্থাৎ বৃটিশ আমলের প্রাকাল অবধিও সেই শিক্ষা- 
ধারাই জাতীয় মানসকে সঞ্জীবিত ও সমৃদ্ধ করিয়া আসিতে- 
ছিল। জনৈক ইংরাজের জবানীতেই একথার সত্যতা নিরূপিত 
হয়। উইলিয়ম আযাডাম-কৃত “Reports on the State of 
Education in Bengal? নামক সুবিখ্যাত গ্রন্থে খৃঃ সপ্তদশ 
ও অষ্টাদশ শতকে এ দেশের শিক্ষা-ব্যবস্থা সম্বন্ধে বহু অমূল্য 
তথ্য পাওয়া যার। দেশের তৎকালীন শিক্ষা-ব্যবস্থাকে 
মোটামুটি দুইটি বিভাগে বিভক্ত করা৷ যাইতে পারে উচ্চ 
শিক্ষা ও প্রাথমিক শিক্ষা । 

উচ্চশিক্ষার কেন্দ্র ছিল সংস্কৃত টোল এবং আরবী ও ফারসী 
মান্রাসা। ত্রান্মণ-প্রমুখ উচ্চবর্ণ ও সন্তরান্ত হিন্দুরা সংস্কৃত 
টোলে অধ্যয়ন করিতেন আর সাধারণতঃ মুসলমান মোল্লা 
মৌলবীরাই ছিলেন মাদ্রাসার শিল্ষার্থী। নবাবী আমলের 
রাজভাবা আরবী ও ফাসীঁ অধ্যয়ন করিবার জন্য অনেক 
হিন্দু মাদ্রাসায় পড়িতেন। নবদীপ, মিথিলা, কাশী 
প্রভৃতি স্থান ছিল যেমন সংস্কত-চর্চার প্রধান কেন্দ্র, তেমনি 
দিল্লী, আগ্রা, পাটনা, মুশিদাবাদ, বিজাপুর, জৌনপুর প্রভৃতি 
স্থানগুলি আরবী ও কার্সী-চার জন্য হইয়া উঠিয়াছিল খুবই 
প্রসিদ্ধ। এই টোল ও মাদ্রাসাগুলিতে সংস্কৃত, আরবী ও 
ফার্সী ভাষার মাধ্যমে হিন্দু ও ইসলাম ধর্ম, দর্শন, ব্যাকরণ, 
ন্যায়শাস্ত্ৰ ও অলঙ্কার শাস্ত্র ভিন্ন অন্য কোন বিষয়ের অধ্যয়ন- 
অধ্যাপনা হইত না। বিজ্ঞান .বা গণিত শাস্ত্রের অধ্যয়ন- 

অধ্যাপনা এই শিক্ষা প্রতিষ্ঠানগুলিতে আদৌ হইত না। 
এ প্রসঙ্গে একথা ভুলিলে চলিবে না যে, বিজ্ঞানের চর্চা ও 
অন্তুশীলনই বর্তমান ইউরোগীয় তথা বিশ্বসভ্যতার মূল উৎস। 
যে সময়ে পাশ্চাত্য দেশগুলি নৃতন নূতন জ্ঞান ও বিজ্ঞান- 
চার ফলে দ্রুত উন্নতির পথে অগ্রসর হইতেছিল, সেই সময়ে 
দুৰ্ভাগ্যক্ৰমে ভারতবর্ষ নিজেকে তার . সনাতন শিক্ষাদীক্ষার 
সঙ্কীণ গণ্ডীটুকুর মধ্যেই আবদ্ধ রাখিয়া বিশ্ব-প্রতিযোগিতায় 
ক্ৰমশঃ পিছাইয়। পড়িতেছিল। 

শুধু উচ্চশিক্ষার কেন্দ্র টোল এবং মাদ্রাসার উল্লেখ 
করিলেই সে সময়কার শিক্ষা-ব্যবস্থার পুরোপুরি বিবরণ 
দেওয়া হয় না। উচ্চ শিক্ষার সঙ্গে সঙ্গে আপামর জন- 
সাধারণের জন্য সমগ্র দেশব্যাপী ছিল এক সর্বজনীন প্রাথমিক 
শিক্ষার আয়োজন । এই সর্বজনীন প্রাথমিক শিক্ষাব্যবস্থা 
রাষ্ট্রশক্তির পৃষ্ঠপোষকতায় গড়িয়া উঠিয়াছিল বলিয়া মনে হয় না, 
বরঞ্চ সেদিনকার স্বয়ংসম্পূর্ণ পল্লীসমাজ-জীবনের অঙ্গ হিসাবে 
গ্রাম্য পাঠশালা বা মক্তবগুলিই ছিল দেশের শিক্ষা-ব্যবস্থার 
প্রাণকেন্দ্র। প্রায় প্রত্যেকটি গ্রামেরই নিজন্ব একটি পাঠশালা 
থাকিত। উইলিয়ম আযাডামের রিপোর্টে দেখা যায় যে, 
উনবিংশ শতকের প্রথম দিকে এক বাংলা দেশেই এইরূপ 
গ্রাম্য পাঠশালার সংখ্যা ছিল লক্ষাধিক। সাধারণতঃ কোন 
অবস্থাপন্ন গৃহস্থের বৈঠকখানা বা চণ্ডীমণ্ডপেই পাঠশাল৷ 
বসিত। আবার কোন কোন স্থানে গ্রামবাসীরা সকলে 
মিলিয়া পাঠশালার জন্য একখানি ঘরও তৈয়ার করিয়া 

দিত। গুরুমহাশয়ের নিজগৃহেও পাঠশালা বসিত ৷ আসবাব- 
পত্র ও সরঞ্জামের বাহুল্য ছিল না বলিলেই চলে । ছেলে- 
মেয়েরা নিজ নিজ আসন সঙ্গে নিয়া আসিত; তালপাতা, 
কলাপাতা, কিংবা বড় জোর শ্লেট-পেন্সিলেই লেখার কাজ 
চলিত। তখনকাঁর দিনে ছাপান বই ছিল নাঁ। প্রাচীন 
পুথিপত্র সবই হাতে লেখা হইত এবং শেখান হইত 
মুখে মুখেই । মোটামুটি তিনটি বিষয়ে পঠন-পাঠন চলিত 
__পড়া, লেখা ও প্রাথমিক গণিত বা শুভঙ্করী, যাহাকে 
চল্তি ইংরাজীতে বলে ৪ R’5.। আধুনিক প্রাইমারী 
সিলেবাসের ইতিহাস, ভূগোল, বিজ্ঞান, স্বাস্থ্য, হাতের কাজ 
ও ব্যায়াম ইত্যাদি বিষয় সেকালের পাঠশালায় পড়ানো 
হইত না। পাঠশালাটি ছিল গুরুমহাশয়ের নিজন্ব সম্পত্তি 
বিশেষ । তিনিই ছিলেন সর্বময় কর্তা । দিনে দুইবার 
সকালে ও বিকালে__পাঠশালা বসিত। পাঠশালার ছুটি- 
ছাট! সব কিছুই দেওয়া হইত গুরুমহাশয়ের ইচ্ছানুসারে। 
পাঠশালার অধিকসংখ্যক ছাত্রছাত্রীই ছিল মধ্যবিত্ত পরিবারের 
ছেলেমেয়েরা, কিন্তু তাই বলিয়। নিম্নশ্রেণীর ছেলেমেয়েদের 
পাঠশালায় আসা বারণ ছিল না, বরং ধনী, দরিদ্র এবং 
উচ্চ ও নিয়শ্রেণীর ছেলেমেয়েরা একসঙ্গে একই গুরুমহাশয়ের 
কাছেই পড়িত। পাঠশালায় নিত্য পাঠদান ও পাঠগ্রহণের 
মধ্যে আধুনিক স্কুলের খেলাধুলা, আমোদ-প্রমোদ বা 
অনুষ্ঠানের কোন বালাই ছিল নাঁ। পাঠশালার জীবন ছিল 
অত্যন্ত নীরস ও একঘেয়ে। গুরুমহাশয় লোকটিও হইতেন 

ভারী কড়া মেজাজের ! দুষ্ট ও অমনোযোগী ছেলেমেয়ে- 
গুলিকে শায়েস্তা করিবার জন্য তাহার বেতগাছাটি যেন 
সর্বদাই প্রস্তুত থাকিত। কত অদ্ভুত উপায়েই না তিনি 
ছাত্রদের সাজা দিতেন__অপরাধের গুরুত্ব অনুসারে নাঁড়ু 
গোপাল, গাধার টুপি, নাকে খৎ ইত্যাদি নানারূপ শান্তির 
রেওয়াজ ছিল । আবার গুরু-মারা বিদ্যার ছেলেমেয়েরাও 
বড় কম যাইত না। গুরুমহাশয়কে নাকাল করিবার জন্য 
কতরকম বন্দীই না তাহাদের জানা ছিল। অনেক বেয়াড়া 
গুরুমহাশয়কেই তাহাদের . হাতে পড়িয়া বেজায় জব্দ হইতে 
হইত। পাঠশালাগুলিতে সর্দার পোড়ো’ প্রথার চল ছিল। 
এই সর্দার পোড়ো’র অন্থুকরণেই বিলাতের এলিমেন্টারি 
(elementary) স্কুলগুলিতেও pupil teacher বা moni- 
£01৭] 55921 প্রবতিত হইয়াছিল। 

এই হইতেছে সে সময়কার শিক্ষা-ব্যবস্থার একটা মোটামুটি 
পরিচয় । তখনকার দিনে অবশ্য আজকালের মত বড় বড় 
হাই স্কুল, কলেজ ও বিশ্ববিদ্যালয় একেবারেই ছিল না। 

কিন্ত সেদিনকার সেই টোল-মাদ্রাসা বা পাঠশালা -মক্তবে 
যে-শিক্ষা দেওয়া হইত, জাতীয় জীবনের আদর্শ ও এঁতিহোের 
সঙ্গে তার ছিল একটা নিবিড় যোগ । জাতীয় মানসের পুষ্টি 
সাধনই ছিল সেই শিক্ষার মূল উদ্দেশ্য । অষ্টাদশ শতকে 
ভারতের ইতিহাসে যে ঘোর রাষ্ট্রববিপর্যয় দেখা দিল, তাহার 
ফলে দেশের শিল্প-বাণিজ্যের ন্যায় সেদিনকার শিক্ষা-ব্যবস্থাও 
বিপন্ন হইয়া পড়িল। ছলে, বলে, কৌশলে এই বিরাট 

নবলন্ধ রাজত্বের স্থায়িত্ব-বিধানই ছিল ই ইণ্ডিয়া কোম্পানীর 
প্রধান লক্ষ্য। দেশের জনসাধারণের শিক্ষাব্যবস্থা কি 
হওয়া উচিত, তাহা৷ নিয়া তাহাদের ব্যস্ত হইবার কোন 
কারণ ছিল না। পরন্ত দেশের সামাজিক আচার-ব্যবহার, 
ধর্ম ও শিক্ষা বিষয়ে নিরপেক্ষতা অথবা নিক্ক্িয়তাই ছিল 
সেদিনকার বুটিশ-শাসনের মূলনীতি। ১৭৮১ খ্‌স্টাব্দে ওয়ারেণ 
হেষ্টিংস কতৃক কলিকাতা মাদ্রাসা-স্থাপনের মূলেও ছিল 
সেই একই উদ্দেশ্য, অর্থাৎ ওয়ারেণ হেষ্টিংস যে আরবী ও 
ফাীর একজন পৃষ্ঠপোষক বা সমজদার ছিলেন তাহা নহে, 
তিনি চাহিয়াছিলেন কতকগুলি নূতন চাকুরীর প্রলোভন 
দেখাইয়া মুসলমান সম্প্রদায়ের প্রভাবশালী লোকদের হাত 
করিতে। প্রথম প্রথম ইস্ট ইন্ডিয়া কোম্পানী যে-সব ইংরাজী 
ফুল-কলেজ স্থাপন করিয়াছিল, তাহারও ছিল এ একই 
উদ্দেশ্য, অর্থাৎ শাসনকার্ধের সুবিধার জন্য কতকগুলি ইংরাজী-. 
নবীশ এদেশীয় কর্মী স্থষ্টি করা । 

এই প্রসঙ্গে এদেশের শিক্ষাক্ষেত্রে বৈদেশিক খৃস্টান ধর্ম- 
প্রচারক বা মিশনারীগণের অবদান উল্লেখযোগ্য । প্রকৃতপক্ষে, 
তাহারাই এদেশের ইংরাজী শিক্ষার প্রথম প্রবর্তক । 
শ্রীরামপুরের ব্যাপ টিস্ট মিশনের ক্যারি, মারশম্যান, ওয়ার্ড 
প্রভৃতির নাম শিক্ষার ইতিহাসে চিরম্মরণীয় হইয়া! থাকিবে । 
যদিও মিশনারীদের শিক্ষাপ্রসারের প্রধান উদ্দেশ্যই ছিল 
খৃষ্ট ধর্মের প্রচার, তবু একথা স্বীকার্ষ যে, প্রধানতঃ তাঁহাদের 
চেষ্টাতেই বৃটিশ শাসকবর্গ শিক্ষাবিষয়ে ক্রমশঃ তাহাদের 

নিরপেক্ষ নীতি ত্যাগ করিতে বাধ্য হইয়াছিলেন। পর পর 
১৮১৩) ১৮২৩ ও ১৮৩৩ খৃস্টাব্দে বৃটিশ পালণমেণ্ট ইস্ট ইণ্ডিয়া 
কোম্পানীকে যে নূতন চার্টার বা সনদ প্রদান করে, তাহাতেই 
প্রথম এই নীতির পরিবর্তন লক্ষ্য কর! যায়। নিরপেক্ষতার 
পরিবর্তে এদ্রেশীয়দের মধ্যে শিক্ষা-বিস্তারের জন্য শাসকবর্গ এক 
নৃতন প্রস্তাব গ্রহণ করেন এবং সেইজন্য কোম্পানীর বাজেটে 
কিছু অর্থের বরাদ্দও করা হয়। 

এই সময়ে একট! বড় প্রশ্ন উঠিল শিক্ষার মাধ্যম অথবা 
medium সন্বন্ধো | 

সনাতন প্রাচ্য শিক্ষা অর্থাৎ সংস্কৃত, আরবী ও ফার্সীর 
চচা অথবা নবাগত পাশ্চাত্য শিক্ষা, অর্থাৎ ইংরাজীর মাধ্যমে 
নূতন জ্ঞান-বিজ্ঞানের চর্চা,_এ ছু'য়ের কোন্টি হইবে এদেশের 
পক্ষে শ্রেয়_-এই নিয়া সেই সময়ে দেশব্যাপী তুমুল বাদ- 
প্রতিবাদ চলিয়াছিল। শিক্ষা বিষয়ে এত বড় প্রবল আন্দোলন 
এই ছুই শত বৎসরের ইতিহাসে দ্বিতীয়বার হয় নাই। 

তদানীন্তন General Committee of Public Instru- 
০6০7-এর সরকারী সভ্যবৃন্দও ছুই ভাগে বিভক্ত হইয়া পড়িয়া- 
ছিলেন। প্রথমে সনাতনপন্থী বা Orientalist-রাই ছিলেন 
কমিটিতে সংখ্যাগরিষ্ঠ এবং শাসকবৃন্দও ছিলেন অনেকটা! 
তাহাদের মতেরই পরিপোষক ; কাজেই, নব্যপন্থী বা 
Occidentalistের পক্ষে সরকারী নীতির পরিবর্তন 
ঘটাইতে বেশ বেগ পাইতে হইয়াছিল। 

ইহাদেরই উদ্ভোগে ১৮১৮ খৃস্টান শ্রীরামপুর কলেজ এবং 

১৮২৪ খৃষ্টাব্দে বিশপস্‌ কলেজ স্থাপিত হয়। বাংলা ছাপাখানা, 
বাংলা সংবাদপত্র ও বাংলা অভিধান প্রভৃতি শিক্ষামূলক বহু 
কিছু প্রচেষ্টার যূলে ছিল এই মিশনারীদের প্রতিজ্ঞা ও 
লোক-হিতৈবণা ৷ 

সৌভাগ্যক্ৰমে দেশের এই যুগসন্ধিক্ষণে এমন কয়েকজন 
প্রতিভাবান পুরুষের আবির্ভাব হয়, ধাহাদের বিদ্যাবত্তা ও 
ব্যক্তিত্বের প্রভাবে শী এই ছন্দের অবসান ঘটে এবং পাশ্চাত্য 


জ্ঞান-বিজ্ঞানের চর্চা এবং ইংরাজী ভাষা শিক্ষাই যে এ দেশের, 


পক্ষে কল্যাণকর, সে কথা স্বীকৃত হয়। সঙ্গে সঙ্গে সরকারী 
শিক্ষানীতিরও পরিবর্তন ঘটে । এই নূতন শিক্ষা-আন্দোলনের 
যাহারা ছিলেন পুরোধা, তাহাদের মধ্যে ডেভিড হেয়ার, রাজা! 
রামমোহন রায়, রাজা রাধাকান্ত দেব বাহাদুর, ডিিস্কওয়াটার 
বিটন এবং পণ্ডিত ঈশ্বরচন্দ্র বিদ্যাসাগরের ন!ম অবিস্মরণীয় । 
কিন্তু এই আন্দোলনের সাফল্যের অন্যতম প্রধান কারণ ছিল 
গভর্ণর জেনারেল লর্ড উইলিয়াম বেটিঙ্ক ও লর্ড মেকলের 
সরকারী সমর্থন। ইংরাজীর মাধ্যমে উচ্চ শ্রেণীর লোকদিগের 
শিক্ষা-ব্যবস্থা করিলেই ক্রমে ক্রমে সেই শিক্ষা নিয়শ্রেণীর জন- 
সাধারণের মধ্যেও সংক্রামিত: হইয়া পড়িবে লর্ড মেকলের 
তথাকথিত “Filtration theory”ই হইয়াছিল সেদিনকার 
প্রধান শ্লোগান। 

আমরা জানি পরবর্তী ঘটনায় মেকলের এই ধারণা বাস্তবে 
পরিণত হয় নাই। প্রাচ্য ও পাশ্চাত্য শিক্ষার ছন্দে সংস্কৃত- 
আরবী-ফার্সী ইংরাজীর নিকট পরাজয় মানিয়া নিল বটে, কিন্তু 

একটা বড় কথাই বিবেচনার বাহিরে থাকিয়া গেল। কথাটা 
হইতেছে, জনসাধারণের শিক্ষা, তাহাদের মাতৃভাষার মাধ্যমে 
হওয়া উচিত কিনা । ইংরাজী শিক্ষার অন্থুকুলে দেশে তখন 
এক বিপুল কর্মচাঞ্চল্য ও সাড়া জাগিয়া উঠিয়াছিল। দেখিতে 
দেখিতে ২০২৫ বৎসরের মধ্যেই দেশের বহু স্থানে সরকারী ও 
বেসরকারী অনেকগুলি শিক্ষা-প্রতিষ্ঠান গড়িয়া উঠিল। ১৮৫৪ 
খুসটাকে বোর্ড অব কন্ট্রোলের প্রেসিডেন্ট স্যার চালি উড 
পালপমেন্টের নিকট যে বিখ্যাত স্মারকলিপি বা ডেস্প্যাচ পেশ 
কারন, তাহার সুপারিশ অনুসারে ভারতবর্ষে বিশ্ববিদ্যালয়- 
স্থাপনের নীতি গৃহীত হয় এবং ১৮৫৭ খুস্টাব্দে কলিকাতা, 
বোস্বাই ও মাদ্রাজে তিনটি বিশ্ববিদ্যালয় স্থাপন এক উল্লেখ- 
যোগ্য ঘটনা ৷ কিন্তু এই শিক্ষা-বিস্তারে প্রকৃত পক্ষে উপকৃত 
হইল মুষ্টিমেয় মধ্যবিত্ত ও ধনী সম্প্রদায়ের লোক-__যাহারা 
ইংরাজী কেতাবী শিক্ষার দৌলতে রাভদরবারে চাকুরী, সন্মান 
ও অর্থ লাভ করিল । দেশের জনসাধারণের মধ্যে শিক্ষা- 
বিস্তারের কোন চেষ্টাই করা হইল না । 

অবজ্ঞাত গ্রাম্য পাঠশালাগুলি ছুর্শার চরম সীমায় 
আসিয়া পৌছিল। ফলে, দুই শত বৎসরের ইনরাজ রাজত্বে 
বহু বড় বড় দালানকোঠাওয়ালা স্কুল, কলেজ ও বিশ্ববিদ্যালয় 
স্থাপিত হইলেও দেশবাসীর অজ্ঞতা বা অশিক্ষা ঘোচে নাই। 
প্রাথমিক শিক্ষা-বিস্তারের প্রতি কোন যত্ব নেওয়া হয় নাই 
বলিয়াই আজ দেশের শতকরা ৮০ জন নরনারীই নিরক্ষর। 
আর ঠিক এই কারণেই ইংরেজী স্কুল-কলেজে শিক্ষিত সম্প্রদায় 

ও অশিক্ষিত জনসাধারণের মধ্যে গড়িয়া উঠিয়াছে এক 
ছুলজ্ব্য ব্যবধান । 

১৮৮২ খস্টাব্দে গভর্ণর জেনারেল লর্ড রিপনের উদ্যোগে 
এডুকেশন কমিশন নিযুক্ত হয়। তাহারাই প্রথম স্থানীয় 
স্বায়ত্বণাসনমূলক প্রতিষ্ঠান, যেমন জেলাবোর্ড, লোকালবোর্ড 
ও মিউনিসিপ্যালিটির হাতে প্রাথমিক শিক্ষা-প্রসারের ভার 
্তস্ত করিবার সুপারিশ করেন। কিন্তু তাহাতেও খুব বেশী 
সুফল ফলে নাই। এই এডুকেশন কমিশনের স্ুপারিশেই 
কথেকটি মেডিক্যাল কলেজ, ইঞ্জিনীয়ারিং কলেজ, এবং 
ল কলেজ স্থাপিত হয়। 

১৮৯৯ খুস্টাব্দে কার্জন ভারতের ভাইসরয় ও গভর্ণর 
জেনারেল নিযুক্ত হইয়া আসেন। বঙ্গভঙ্গ ও স্বদেশী আন্দো- 
লনের জন্য লর্ড কার্জনের শাসনকাল ইতিহাসে একটি বিশিষ্ট 
স্থান অধিকার করিরা রহিয়াছে। লর্ড কার্জনের প্রতিভা শুধু 
রাষ্ট্রশাসনেই নিবদ্ধ ছিল না _শিক্ষা-ব্যাপারেও তিনি হস্তক্ষেপ 
করিয়াছিলেন। তাহার সময়ের উল্লেখযোগ্য ঘটনা ১৯০৪ সনের 
Indian Universities Act! এই আইনের লক্ষ্য ছিল 
প্রচলিত উচ্চ শিক্ষা-ব্যবস্থার উন্নতিসাধন এবং বিশ্ববিদ্যালয়গুলির 
নানা ক্ৰটিব্চ্যুতি-দূরীকরণ। কার্জনী আমলে শিক্ষা ব্যাপারে 
সরকারী হস্তক্ষেপের মাত্রা উত্তোরোত্তর বৃদ্ধি পাইতে থাকে এবং 
তাহার এলে দেশব্যাপী এক প্রবল জাতীয় শিক্ষা-আন্দোলনের 
সুত্রপাত হয়। বিদেশী বন্্র-বর্জনের ন্যায় বিজাতীয় শিক্ষা-বর্জনও 
ছিল স্বদেশী আন্দোলনের একটা আশু লক্ষ্য । শ্রীঅরবিন্দের 

অধ্যক্ষতায় কলিকাঁতার ন্যাশানাল কলেজ ও যাঁদবপুরের বেঙ্গল 
টেক্নিক্যাল ইনষ্টিটিউট সেদিনকার জাতীয় শিক্ষা-আন্দোলনের 
প্রধান অবদান । ন্যাশানাল কলেজ অবশ্য বেশীদিন টিকে নাই, 
কিন্তু যাদবপুরের বিখ্যাত ইঞ্জিনীয়ারিং কলেজটি সেই জাতীয় 
শিক্ষা-মান্দোলনেরই একটি গৌরবময় পরিণতি ৷ 

ইংরাজী শিক্ষা-প্রবর্তনের সময় হইতে আজ পৰ্যন্ত শিক্ষা- 
ব্যাপারে যে-মুলনীতি অনুস্থত হইয়া আসিতেছে, সংক্ষেপে 
সেই নীতি বা পলিসিকে Anglicization বা ইংরেজীয়ানা 
বলিলে অন্যায় হইবে না৷ প্রথমতঃ বৃটিশ শাসকদের স্বার্থেই 
এই শিক্ষার গোড়াপত্তন হইয়াছিল। ইংরাজীনবীশ এ দেশীয় 
এক কর্মচারী অম্প্রদায়-ন্থপ্টি, খুষ্টধর্ম প্রচার, পাশ্চাত্য 
সভ্যতার বিস্তার ইত্যাদিই ছিল বৃটিশের শিক্ষানীতির মূল স্থত্র । 
দুই শত বৎসরের রাজত্বে নানা অবস্থার বৈগুণ্যে এই নীতির 
যে একেবারেই পরিবর্তন হয় নাই, একথা বলা যায় না। 
উল্লেখযোগ্য বহু শিক্ষা-সংস্কারের প্রচেষ্টাও বহুবার হইয়াছে। 
এই প্রায় দুই শত বৎসরের মধ্যে শিক্ষাক্ষেত্রে নব জাতীয়তার 
আদর্শে উদ্ধ,দ্ধ, স্বদেশপ্রেমিক ভারতীয়গণের অবদানও কম 
উল্লেখযোগ্য নয় ! 

কিন্তু সব কিছু খতাইয়া দেখিলে দেখা যায় যে, প্রায় দুই 
শত বৎসরে শিক্ষা-বিষয়ে আমাদের অগ্রগতি যেটুকু হইয়াছে, 
তাহা নাম মাত্র।  যে-দেশের জনসংখ্যার শতকরা ৮০ জন 
নরনারীই এখনও পর্যন্ত নিরক্ষর, যে দেশে গড়ে প্রতি পাঁচটি 
বালক-বালিকার মাত্র একটিও কোন বিদ্যালয়ে শিক্ষালাভের 

সুযোগ হইতে বঞ্চিত এবং যে-দেশের মেয়েদের শতকরা! 
চারজনও সামান্য আক্ষরিক শিক্ষা লাভ করে নাই, সে-দেশ 
তাহার সমস্ত প্রাচীন ইতিহাস ও এঁতিহোর গৌরব নিয়াও আজ 
বিশ্বের দরবারে সম্মানের আসন দাবী করিতে পারে না । 

লর্ড কার্জনের আমলে স্বদেশী আন্দোলন ও জাতীয়, শিক্ষা- 
প্রচেষ্টার পরবর্তী উল্লেখযোগ্য ঘটনা হইতেছে মহামতি গোপাল- 
কৃষ্ণ গোখ্‌লে কতৃকি তদানীন্তন Imperial Legislative 
Council-এ আনীত ১৯১০ সনের Free and Compulsory 
Elementary Education Bill. দুঃখের বিষয়, জনসাধা- 
রণের স্বার্থে প্রাথমিক শিক্ষা-বিস্তারের অপরিহার্যতা স্বীকার 
করিলেও গভর্ণমেন্ট গোখ্‌লের বিলের বিরোধিত| করেন; 
ঈতরাং সে বিল বিধিবদ্ধ হয় নাই। অবশ্য দেশব্যাপী আন্দো- 
লনের ফলে গভর্ণমেন্ট বাধ্য হইয়াই প্রাথমিক শিক্ষাকে আর 
পূর্বের মত একেবারে উপেক্ষা করিতে পারেন নাই এবং সমগ্র 
শিক্ষা-বাজেটের পঞ্চাশ লক্ষ টাকার বেশীর ভাগটাই প্রাথমিক 
শিক্ষার প্রসারে ব্যয়িত হইবে, এইরূপ নির্দেশ দেন। 

১৯১১ হইতে ১৯১৯ পর্যন্ত প্রথম মহাযুদ্ধের ডামাডোলে 
শিক্ষা-ব্যাপারে খুব বড় কিছু একটা পরিবর্তন না ঘটিলেও 
এই সময়ের নধ্যেই কাশী হিন্দু বিশ্ববিদ্যালয়, মহীশূর 
বিশ্ববিদ্যালয় ও হায়দ্রাবাদের ওস্মানিয়া বিশ্ববিদ্যালয় স্থাপিত 
হয়। আর এ দিকে স্তার আশুতোষের নেতৃত্বে কলিকাতা 


বিশ্ববিষ্ঠালয়ের সম্প্রসারণ এবং স্নাতকোত্তর বিভাগের স্থষ্টি এই 
সময়েরই অন্যতম প্রধান ঘটনা । 

ুদ্ধান্তে ১৯১৯ সনে স্যার মাইকেল স্তাডলারের সভাপতিত্বে 
কলিকাতা। বিশ্ববিদ্ঠালয় কমিশন নিযুক্ত হয়। এই কমিশনের 
রিপোর্ট একাধিক কারণে বিশেষভাবে প্রণিধানযোগ্য। 
মাধ্যমিক ও উচ্চশিক্ষা-ব্যবস্থার সংস্কার-কল্পে এই কমিশন যে- 
সব সুপারিশ করিয়াছিলেন, তাহার মধ্যে প্রধান হইতেছে__ 
(১) আবাদিক বিশ্ববিদ্যালয় -স্থাপন, (২) মাধ্যমিক শিক্ষাবোর্ড 
ও ইন্টারমিডিয়েট কলেজ-স্থাপন এবং (৩) শিক্ষা -প্রতিষ্ঠানে 
সাম্প্রদায়িক প্রতিনিধিত্বের দাবী-স্বীকার। এই রিপোর্টের 
অব্যবহিত ফলস্বরূপ আলিগড়, রেঙ্গুন, লক্ষৌ, ঢাকা, দিল্লী, 
নাগপুর, অন্ধ, ও আগ্রায় বিশ্ববিদ্যালয় স্থাপিত হয়। 
এলাহাবাদ, পাটন!| ও ঢাকার মাধ্যমিক শিক্ষাবোর্ডগুলিও 
স্তাডলার রিপোর্টেরই প্রত্যক্ষ ফল। 

১৯১০ সনে গোখলের প্রাথমিক শিক্ষা-প্রস্তাবের শোচনীয় 
ব্যর্থতার পর ১৯২০ সন অবধি প্রাথমিক শিক্ষা-প্রসারের আর 
কোন উল্লেখযোগ্য চেষ্টা হয় নাই। প্রথম মহাযুদ্ধের পর 
১৯৯ জনে নূতন শাগন-সংস্কারমূলক আইন প্রবর্তিত হয় এবং 
তাহার ফলে প্রাদেশিক গভর্ণমেন্টের অধীনে হস্তান্তরিত বিভাগ- 
রূপে শিক্ষার ভার দেশীয় মন্ত্রীদের উপর ন্যস্ত হয়। ১৯২০ 
১৯৩০ সনের মধ্যে বৃটিশ ভারতের প্রায় সমস্ত প্রদেশেই রুরাল 
প্রাইমারি এডুকেশন আ্যাক্ট বিধিবদ্ধ হয়। অবশ্য, ইতোপূর্বেই 
১৯১৯ সনের আইন অন্ুদারে কোন কোন আর্বান বা মিউনি- 
সিপ্যাল সহরে প্রাইমারী শিক্ষার ব্যবস্থা করা হইয়াছিল। 
এখন রুরাল, প্রাইমারী এডুকেশন আ্যাক্টের বিধান অনুসারে 

প্রত্যেক প্রদেশেই কোন কোন জেলায় জেল! স্কুল বোর্ড বা 
জেল! এডুকেশন কাউন্সিল স্থাপিত হয়। এই বোর্ড বা 
কাউন্সিলের সভ্যর! অধিকাংশই নির্বাচিত, জনকয়েক গভর্ণমেন্ট 
কতৃক মনোনীত । জেলার পল্লী অঞ্চলে প্রাথমিক শিক্ষার 
সম্পূর্ন দায়িত্ব এই বোর্ড বা কাউন্সিলের । প্রাথমিক শিক্ষার 
ব্যয়ভার নির্বাহিত হয় আংশিকভাবে ভূমি রাজস্বের আদায়ী- 
কৃত টাকা প্রতি পাঁচ পয়সা এডুকেশন সেস্‌ বা শিক্ষা-কর 
হইতে । আর বাকী টাকাটা আসে সরকারী তহবিল হইতে । 
পশ্চিমবঙ্গে প্রাথমিক বিদ্যালয়ের মোট সংখ্যা ১৪ 
হাজারের উপরে । ১৯৫৪-৫৫ সনের, বাজেটে মোট শিক্ষা- 
ব্যয়ের সাড়ে সাত কোটি টাক! বরাদ্দের বেশীর ভাগ টাকাই 
প্রাইমারী শিক্ষার জন্য নির্দিষ্ট । 

একথা সহজেই অন্তুমেয় যে, দেশের বিপুল জনসংখ্যা এবং 
শিক্ষার প্রয়োজনের তুলনায় আমাদের শিক্ষা-ব্যবস্থা এখনও 
অকিঞ্চিংকর। দেশের সমস্ত নরনারীর জন্য অন্ততঃ প্রাথমিক 
শিক্ষার ব্যবস্থাটুকু করিতে হইলেও বিপুল পরিমাণ অর্থ ও 
ব্যাপক আয়োজন আবশ্তক। সমস্যাটি যে অত্যন্ত গুরুতর, 
সে-বিষয়ে কোন সন্দেহ নাই। আবার শিক্ষার নামে 
আমাদের দেশে এ পর্যন্ত যে-সব প্রচেষ্টা চলিয়া আসিতেছে__ 
জাতীয় প্রতিভা, আদর্শ বা এঁতিহোর দিক দিয়াও তাহার 
বহুল দোব-ক্রটি অনস্বীকার্য। আদল কথা, আমরা এ পর্যন্ত 
মুখ্যতঃ সরকারী চাকুরীলাভের সহজ পন্থা হিসাবে যে আদর্শ- 
বিহীন ইংরাজী শিক্ষাকে প্রাধান্য দিয়া আসিয়াছি, তাহাতে 


শিক্ষার একাল ও সেকাল ১১৭ 


আর যাহাই হউক, জাতীয় প্রতিভার স্কুরণ ও ব্যক্তিত্বের পুর্ণ 
বিকাশ-__এ ছুঃয়ের কোনটাই সম্ভব হয় নাই। আজ স্বাধীন ও 
সার্বভৌম রাষ্ট্রের নাগরিক হিসাবে জাতীয় শিক্ষার আদর্শ ও 
বিষয়বস্তু কী হওয়া উচিত, সে কথা গভীরভাবে আমাদিগকে 
চিন্তা করিয়া দেখিতে হইবে। জাতির জনক মহাত্মা গান্ধীই 
এ বিষয়ে আমাদের পথপ্রদর্শক । মহাত্মাজীর বুনিয়াদী শিক্ষা- 
পরিকল্পনায় আমরা নূতন পথের সন্ধান পাইতেছি। কেন্দ্রীয় 
ভারত সরকার আজ বুনিয়াদী শিক্ষাকেই সরকারী শিক্ষানীতি- 
রূপে গ্রহণ করিয়াছেন। ভারতের বিভিন্ন রাজ্যে বুনিয়াদী 
শিক্ষার আদর্শে ই প্রাথমিক, মাধ্যমিক এবং কোন কোন স্থলে 
ডচ্চশিক্ষার আমূল সংস্কারের উদ্যোগ-আয়োজন আরম্ভ 
হইয়াছে । 

মহাত্মাজী-প্রবতিত বুনিয়াদী শিক্ষা-পরিকল্পনার মূল লক্ষ্য 
হইতেছে £ 

(১) সাত বৎসরের জন্য সর্বজনীন অবৈতনিক প্রাথমিক 
শিক্ষার ব্যবস্থা । 

(২) মাতৃভাষার মাধ্যমে শিক্ষাদান । 

(৩) কেতাবী শিক্ষার পরিবর্তে কর্মকেন্দ্রিক শিক্ষা, অর্থাৎ 
স্থজনাত্মক বা গঠনমূলক হাতেকলমের কোন কাজকে কেন 
করিয়া শিক্ষাদান। এবং 

(৪) শিক্ষার আধিক স্বয়ংসপ্পূর্ণতা। 

প্রাকৃ-বুনিয়াদী, উত্তর-বুনিয়াদী এবং বয়স্ব-শিক্ষা ইত্যাদি 
বিভিন্ন পর্যায়ে “নঈ তালিম” বা নূতন শিক্ষার যে ব্যাপক 

পরিকল্পনা রচিত হইয়াছে, সংক্ষেপে তাহার আদর্শ বা উদ্দেশ্য 
হইতেছে 2 
(১) স্বাস্থ্য ও দৈহিক সক্ষমতা, 

(২) জাতীয় এক্যবোধ, 

(৩) সামাজিক সচেতনতা, আতিক উন্নতি ও কৃৰি-শিল্লের 
উৎকর্ষ, 

(৪) জাতীর সংস্কৃতির উন্নতি, এবং 

(৫) নৈতিক চরিত্রের উৎকর্ষ। 

' মহাত্মাজী-পরিকল্পিত নঈ তালিমের মূল নীতিগুলি ডাঃ 
স্তার জন সার্জেণ্টের যুদ্ধোত্তর শিক্ষা-পরিকল্পনায়, এবং কেন্দ্রীয় 
শিক্ষোপদেষ্টা-সমিতির প্রস্তাবেও গৃহীত হইয়াছে । 

তাঃ স্তার জন সার্জেণ্ট যে পূর্ণাঙ্গ যুদ্ধোত্তর পরিকল্পনা 
রচনা করিয়াছেন, ভারতের শিক্ষা-পুনর্গঠনের ইতিহাসে তাহা 
চিরস্মরণীয় হইয়া থাকিবে । বর্তমান কেন্দ্রীয় ভারত সরকার 
এবং বিভিন্ন রাজ্য সরকার সার্জেন্ট পরিকল্পনা অন্ুপারেই 
তাহাদের শিক্ষা প্রোগ্রাম কার্যকরী করিয়া তুলিবার চেষ্টায় 
ব্যাপৃত রহিয়াছেন। সার্জেন্ট পরিকল্পনা জাতীয় শিক্ষার 
একটি সমগ্র বা অখণ্ড রূপ । জাতীয় শিক্ষার এমন কোন 
দিক বা সমস্তা নাই, যাহা এই বিরাট ও স্থচিন্তিত পরিকল্পনায় 
স্থান পায় নাই। সংক্ষেপে এই পরিকল্পনায় আছে ঃ 

(১) দেশের পাচ বা ছয় বৎসর হইতে ১৪. বৎসত্ব বয়স্ক 


প্রত্যেকটি বালকবালিকার জন্য বাধ্যতামূলক অবৈতনিক 
প্রাথমিক শিক্ষা ৷ 

(২) প্রাক্‌ প্রাথমিক বা নার্সারি শিক্ষার ব্যবস্থা, বিশেষ 
করিয়া যে সব অঞ্চলে সাধারণের বাসগৃহাদির ব্যবস্থা মোটেই 
স্বাস্থ্যকর নয়, যেমন শিল্প-প্রধান শহর ও শহরতলীতে । 

(৩) যোগ্যতা অনুসারে বালকবালিকাঁদের মাধ্যমিক 
শিক্ষালাভের সুযোগ-সুবিধা । মাধ্যমিক শিক্ষায় ভিন্ন 
ভিন্ন বিষয়ে শিক্ষাদান ও প্রচুর বৃত্তি ও আথিক সাহায্যের 
ব্যবস্থা। 

(৪) যোগ্যতাসম্পন্ন ছাত্রছাত্রীদের জন্য বিশ্ববিদ্যালয়ে 
উচ্চশিক্ষা ও গবেবণাদির সুযোগ-সুবিধা । 

(৫) বৃত্তিমূলক কারিগরী শিক্ষা: 

(৬) জনশিক্ষা । 

(৭) শিক্ষক-শিক্ষণের যথোপযুক্ত ব্যবস্থা । 

(৮) ছাত্রছাত্রীদের স্বাস্থ্যপরীন্ষা ও স্বাস্থ্য-সংরক্ষণের 
ব্যবস্থা । 

(৯) শারীরিক ও মানসিক পদ্গুদিগের উপযোগী বিশেষ 
শিক্ষা । 

(১০) অবসর-বিনোদনের আয়োজন । 

(১১) Employment Bureau বা কমানুসন্ধান বিভাগ 
স্থাপন । এবং পরিশেষে” 

(১২) প্রকৃত শিক্ষাব্রতীর হস্তে শিক্ষাব্যবস্থা-পরিচালনার 
ভার-অর্পণ। 

এই সংক্ষিপ্তসার হইতেই বুঝা যায় যে, পরিকল্পনাটি কত 
ব্যাপক ও সর্বদশী। এই পরিকল্পনাটির সফল প্রয়োগের 

৯ 

উপরেই বর্তমান ভারতের শিক্ষা-সংগঠন নির্ভর করিতেছে 
ভারতের জাতীয় আদর্শের ভিত্তিতে এই পরিকল্পনাকে সফল 
ও সার্থক করিয়া তোলাই আজ প্রত্যেক ভারতবাসীর প্রথম 
ও প্রধান কর্তব্য । শিক্ষা ও জ্ঞান-বিজ্ঞানের সাধনার ভিতর 
দিয়াই ভারতবর্ষকে তাহার লুপ্ত গৌরব কিরাইয়া আনিতে 
হইবে, কবির স্বপ্ন সার্থক হইবে 
ভারত আবার জগৎসভায় 
শ্রেষ্ঠ আসন লবে। 


শিক্ষা কোন্‌ পথে ? 


এদেশে ইংরাজী শিক্ষার প্রচলন হইয়াছিল প্রধানতঃ 
ইংরাজ শাসকদের গরজে এবং ইহার মূল উৎস ছিল অর্থকরী 
ক্ষেত্রে ইহার সন্তাব্যতা। ইংরাজী শিখিতে পারিলেই ইংরাজ 
সওদাগরের অফিসে অথবা সরকারী দপ্তরখানায় চাকুরী মিলিত 
এবং চাকুরীর আনুষঙ্গিক সামাজিক পদমর্যাদা ও আরাম- 
আয়েস সহজলভ্য হইত। ইহাই ছিল ইংরাজী শিক্ষার প্রতি 
আমাদের আগ্রহের মূল কারণ। এবং ইংরাজীতে কে কত 
চোস্ত বুলি আওড়াইতে পারে, ইংরাজের অনুকরণে কতটা 
বিশুদ্ধ ইংরাজী লিখিতে পারে-_ইহাই ছিল শিক্ষার 
মাপকাঠি । ইংরাজী সাহিত্য, দর্শন ও ইতিহাস ছিল স্কুল 
কলেজে অধীত বিষয়সমূহের মধ্যে জর্বাপেক্ষা জনপ্রিয় ; কেন 
না, ইহাদের সাহায্যেই সহজে সাহেবীয়ানা আয়ত্ত কর! যাইত 
এবং বাছা বাছা বুলি ও ধার-করা৷ ভাব প্রকাশ করিয়া বক্তা 
নিজেকে প্রগতিপন্থী ‘ইয়ং বেঙ্গল’ বলিয়া জাহির করিতে 
পারিতেন। লক্ষ্য করিলে দেখা যায় যে, ইংরাজী শিক্ষা 
প্রবর্তনের পর হইতে আমাদের কলেজ ও বিশ্ববিষ্ঠালয়গুলিতে 
কিছু সময়ের জন্য দর্শন ও সাহিত্য, আবার কখনও বা অর্থনীতি 
অপেক্ষাকৃত অধিকতর জনপ্রিয়তা অর্জন করিয়াছিল । এমন 
একট! সময় ছিল, যখন Locke, Mill, Bentham S অন্যান্য 
পাশ্চাত্য দার্শনিকেরাই ছিলেন আমাদের দেশের শিক্ষিত 

সম্প্রদায়ের আদর্শ; এবং ইহাদের উক্তি ও মতবাদ ছিল 
বেদবাক্যের ন্যায় অকাট্য ৷ 

বিষয় বিশেষের প্রতি যে এতটা সাময়িক অনুরাগ ব! 
ঝোক, তাহার পিছনেও ছিল এক অর্থকরী গরজ॥ 
অর্থাৎ যখন যে বিষয় পাঠ করিলে চাকুরীর বাজারে কদর 
বাড়িত, তখন সেই সব বিষয়ের প্রতিই শিক্ষার্থীদের একট। 
প্রবল প্রীতির ভাব দেখা যাইত। যখন সরকারী চাকুরীতে 
প্রতিযোগিতামূলক পরীক্ষার প্রবর্তন হইল, সেই সময় দেখ 
গেল যে, বহু ছাত্রই প্রবেশিকা পরীক্ষায় পাশ করিয়া. 5০. 
কোর্স এবং I. $০র পর 9. A. এবং ৪. A, এতে আবার 
ইকনমিকস্‌ লইবার জন্য বাগ্রতা প্রকাশ করিত। ইহার কারণ 
একমাত্র এই যে, প্রাদেশিক ও কেন্দ্রীয় প্রতিযোগিতামূলক 
পরীক্ষাগুলিতে প্রাথমিক বিজ্ঞান ও ইকনমিক্স প্রভৃতি বিষয় 
জানা না থাকিলে সাফল্যলাভ করা হইত অপেক্ষাকৃত কঠিন। 

দ্বিতীয় বিশ্বযুদ্ধে চাকুরীর বাজার হঠাৎ অভাবনীয়রূপে 
চাঙ্গা হইয়া উঠিল। যুদ্ধের প্রয়োজনে ডাক্তার, ইপ্সিনীযার ও 
কারিগরদের অত্যন্ত সমাদর বাড়িয়া গেল। আবার যুদ্ধান্তে 
দেশব্যাপী পুনর্গঠন-পরিকল্পনার যে হুজুগ উঠিয়াছে, তাহাতে 
কারিগরী বিদ্যার চাহিদাই বৃদ্ধি পাইয়াছে। সঙ্গে সঙ্গে তত্ত্বীয় 
বিষয়াদির সমাদর অনেকটা! কমিয়াছে। ইহার কারণ সুস্পষ্ট । 
আজকাল একজন আনকোরা বি, ই অথবা এম, বি অনায়াসেই 
মাসিক ১০০০২ টাকা বা ততোধিক উপার্জন করিতে পারে; 
কিন্ত একজন বহুল অভিজ্ঞতাসম্পন্ন এবং প্রকৃতই যোগ্য 


শিক্ষা কোন্‌ পথে? ১২৩ 


এম, এ কিংবা এম. এ. পি. এইচ. ডি’র পক্ষেও তাহা দুঃসাধ্য 
বা অসম্ভব । অর্থোপার্জনের মাপকাঁঠিতেই যখন সামাজিক 
মানমর্ধাদী নির্ধারিত হয়, তখন সাধারণ লোকে সহজেই 
অর্থকরী বিদ্যার দিকেই আকৃষ্ট হইবে, ইহাতে আর আশ্চর্যের 
কি আছে! ইহার ফলে অধুনা দেখা যাইতেছে যে, আমাদের 
বিশ্ববিদ্যালয় ও কলেজগুলিতে সাহিত্য, ইতিহাস, দর্শন ও 
অন্যান্য কলাবিদ্ঠার ক্লাশগুলি ক্ৰমশঃই ছাত্রবিরল হইয়া 
পড়িতেছে, আর অপর পক্ষে বিজ্ঞান, ইঞ্জিনীয়ারিং, চিকিৎসা- 
শাস্ত্র, হিনাবপরীক্ষাঃ কমার্স প্রভৃতি অর্থকরী বিষয়ের ক্লাশ- 
গুলিতে ছাত্রসংখ্যার চাপ উত্তরোত্তর বুদ্ধি পাইতেছে। ইহা 
অবশ্য এক দিক দিয়! খুবই শুভ লক্ষণ; কেন না, আমাদের 
দেশ এখনও বিজ্ঞান ও শিল্পে-জগতের অন্যান্য উন্নত দেশ 
অপেক্ষা বহু পশ্চাৎপদ ৷ বিজ্ঞান ও শিল্পের অনুশীলন ব্যতীত 
কটা জাতির সর্বাঙ্গীণ উন্নতি সাধিত হইতে 
দিয়া বিচার করিলে বিজ্ঞান ও 
জাতীয় শুভলক্গণ বলিয়া 


বর্তমান যুগে এ 
পারে না । কাজেই, দে দিক 
শিল্প-শিক্ষার সমাদর-বৃদ্ধিকে একটা! 
স্বীকার করিতে হইবে | যদিও যে-উদ্দেশ্য বা লক্ষ্য স্থির করিয়া 
এদেশের শিক্ষার্থীরা বিজ্ঞান বা শিল্পবিদ্ধা অর্জন করিতে 
প্ৰয়াসী হয়, তাহা মূলতঃ বিজ্ঞান বা শিল্পের চর্চা বা উন্নতি- 
সাধন করা৷ নয়, তাহা প্রকৃত পক্ষে চাকুরীর বাজারে কদর 
বাড়ানো 'বই অন্য কিছু নয়। বিদেশে কৃষিবিগ্ভায় একটা বড় 
রকম ডিগ্রী অর্জন করিয়া স্বাধীনভাবে উন্নতধরণের কৃষিফার্ম 


করা অপেক্ষা সরকারী কৃষিবিভাগে একটা বড় চাকুরী পাওয়াই 


১২৪ সমাজশিক্ষার ভূমিকা 
আমাদের কাম্য । এদিকে জাপানীদের সঙ্গে আমাদের পার্থক্য 

শিক্ষা কোন্‌ পথে? ১২৫: 


আমাদের মানপিক ও আধিক যাবতীয় চাহিদা মিটাইতে 
পারিবে? শিক্ষার বুনিয়াদ যদি একটা মহৎ আদর্শের উপর 
স্থাপিত না হয়, তবে জাতীয় জীবনের পরিপূর্ণ বিকাশ ' হইতে 
পারে না। যুগধর্ম্মের প্রতি শ্রদ্ধা রাখিয়া এবং যুগাদর্শকে সপ্ন 
না করির। জাতীর শিক্ষাকে রূপদান করিতে হইবে এবং স্ু- 
শিক্ষার ভিত্তিতেই স্থাপিত হইবে জাতীয় জীবনের সৌধ। 

এঁতিহাসিকের দৃষ্টিভঙ্গী লইয়া! বিশ্লেষণ করিলে দেখিতে 
পাওয়া যায় যে, যুগে যুগে বিভিন্ন আদর্শের অনুসরণে মানব- 
সভ্যতার অভিব্যক্তি ঘটিয়াছে। দেশ কাল ও পাত্রভেদে 
খণ্ড খণ্ড ভাবে বিচার না করিয়া সভ্যতার একটা অখণ্ড সমগ্র 
রূপ কল্পনা করিলে দেখা যায় যে, কোন একটি বিশিষ্ট 
ভাবধারা বা আদর্শকে আশ্রয় করিয়াই বুগ্র-চেতনার আত্ম- 
বিকাশ ঘটিয়াছে। আমরা বর্তমান প্রসঙ্গে ইউরোপীয় সভ্যতার 
কথাই বলিতেছি। আজ পর্যন্তও ইউরোপই বর্তমান জগতের 
ভাগানিয়ন্তা__ইউরোগীয় সভ্যতার আদর্শ ও নেতৃত্বই জগৎ 
মানিয়া চলিতেছে । 

অতীতের অন্ধকার হইতে ধীরে ধীরে মধ্যযুগীয় বিবর্তন ও 
ক্রমে বর্তমান যুগের আকস্মিক আবির্ভাব__মানবেতিহাসে 
একটি চরম বিন্ময়ের বন্ত। তমসাচ্ছন্ন সুপ্রাচীন অতীতের 
কুহেলিকাজাল বিদীর্ণ করিয়া কবে কিভাবে মানুষ মধ্য যুগের 
স্বল্লালোকিত প্রাঙ্গণতলে উপনীত হইল-_-তাহার কোন হদিস 
ইতিবৃত্ত দেয় না। আদিম তামস যুগ (7005 Ages ) 
হইতে মধ্যযুগে ( Middle Ages ) transition কোন একট! 


১২৬ সমাজশিক্ষার ভূমিকা 


নাটকীয় ঘটনা-পরম্পরায় সংসাধিত হয় নাই। ইতিহাসের 
অলক্ষ্যেই একটা যুগান্তর বা পরিবর্তন ঘটিয়া গিয়াছে । কিন্তু 
মধ্যযুগ ও তথাকথিত বর্তমান যুগ ( Modern Ages )— 
এ ছু'য়ের মধ্যে আছে একটা বিরাট বিশিষ্ট ব্যবধান 
পরস্পরের পার্থক্য ও বিভিন্নতা ভাব ও আদর্শের দিক দিয়! 
অতি সুস্পষ্ট ও তীক্ষরূপে ফুটিয়া উঠিয়াছে। কতকগুলি 
বিপ্লবাত্মক ও জগৎ-আলোড়নকারী ঘটনার পটভূমিকায় একটা 
মহাবিপ্নব সংঘটিত হইয়াছিল । গ্যালিলিওর আবিষ্কার অথবা 
কলম্বাসের অভিযান অথবা অন্য কোন ঘটনার সূত্র ধরিয়াই 
যে এই মহা যুগান্তর স্ুচিত হইয়াছে, ইতিহাসে ইহার বহু 
নজির পাওয়া যায়। 

সাধারণভাবে এ-কথা বলা চলে যে, কতকগুলি বিশেষ 
ভাবধারা ও আদর্শের অনুপ্রেরণায় যুগে যুগে মানুষ তাহার 
চলার পথ অনুসরণ করে,__এবং সেই ভাবধারার বৈশিষ্ট্যকেই 
যুগ-চেতনা বা যুগ-আত্মা বলিয়া অভিহিত করা যায়। হীস্টীয় 
ত্রয়োদশ হইতে ষোড়শ শতাব্দী__ইতিহাসের এই অধ্যায়কে 
আমরা বিশ্বাসের যুগ বলিয়া মনে করিতে পারি, কেন না, 
দ্বিধাবিহীন বিশ্বাসই ছিল মানুষের ধর্মজীবনের মূল ভিত্তি = 
চার্চ বা ভজনালয়গুলিই ছিল সমাজজীবনের উৎস-কেন্দ্র ও 
জাতীয় জীবনের গৌরব । এই ভজনালয়গুলি উচ্চাঙ্গের 
স্থাপত্য ও ভাক্কর্ষের এক বিস্ময়কর নিদর্শন । 

মধ্যযুগীয় বিশ্বাসের প্রভাব ক্রমশঃ ক্ষীণ হইয়া আসিল 
এবং বিশ্বাসের স্থলে যুক্তি, বিশ্লেষণ, জিজ্ঞাসা ও অন্থুসন্ধান- 


শিক্ষা কোন্‌ পথে? ১২৭ 


স্পৃহা প্রবল হইয়া উঠিল। ইহা বর্তমান যুগের একটি লক্ষণীয়’ 
বৈশিষ্ট্য। আবার ইহারই অপরিহার্য ফলস্বরূপ মানুষের 
পার্ধিব জীবনে একটা তীব্র লাভ-আকাঙ্ক। ( profit 
Motive ) প্রকট হইয়া উঠিল । মধ্যযুগীয় Craft-Guild 
বা কারিগর-সমিতির পরিবর্তে যৌথ কোম্পানির (Limited 
00202205 ) উদ্ভব হয়। আন্তর্জাতিক বাণিজ্যের প্রতি- 
দবন্দিতায় নান! জাতি অবতীর্ণ হইল এবং সারা বিশ্বে বণিক 
ও ধনী সম্প্রদায়ের আধিপত্য প্রতিষ্ঠিত লাভ হইল। ইহারই 
প্রতাক্ষ নিদর্শন. ইউরোপের সমৃদ্ধিশালী সহরগুলি, ইহার 
নিদর্শন আমেরিকার গগনচুস্বী প্রাসাদসমূহ ( sky scrapers J 
সাগর-সংযোজক বিরাট সেতু, রেল, স্টীমার, বিমানপোত, 
বেতার যন্ত্র ও সর্বোপরি আণবিক বোমা প্রভৃতি বৈজ্ঞানিক 
কীতি। বৈশ্যশক্তির এই বিশ্বব্যাগী প্রভাবের মূলে আছে 
এক প্রচণ্ড ক্ষুধা মুনাফা-প্রবৃত্তি_অথনৈতিক সাস্রাজ্যবাদ 
ও শোবণনীতি। 

গত উনবিংশ শতাব্দী হইতেই এই মুনাফা-প্রবৃত্তির 
শৃন্তগর্ভতা সম্বন্ধে সচেতনতার আভাষ দেখা গিয়াছিল। 
সাম্যবাদের উদগাতা কার্ল মার্কদই এই মুনাফা-প্রবৃত্তির 
বিরুদ্ধে প্রথম প্রবল প্রতিবাদ তুলিলেন। একদিকে কম্যুনিজম 
ও অপরদিকে গ্র্যান্ড ইকনমি_ ইহাই বোধ হয় বিংশ শতাব্দীর 
বৈশিষ্ট্য। কিন্ত ইহাই মানুষকে তাহার কাম্য বস্তুর সন্ধান 
দিতে পারিয়াছে কি? সত্য বটে মুনাফা-প্রবৃত্তির স্থলে প্ল্যানিং- 
এর প্রতিষ্ঠা দেখিতে পাইতেছি। কিন্তু প্ল্যানিংএর যদি একটা 

আধ্যাত্মিক ভিত্তি না থাকে, তবে পরিণামে ইহারও একটা 
উদ্দেশ্যবিহীন গণ-নিধাতনে পর্যবসিত হইবার সম্ভাবনা ৷ 

তাই বোধ হয় বর্তমান যুগের চিন্তানায়কগণ আবার চলার 
পথের নূতন ইঙ্গিত দিবার প্রয়াস করিতেছেন। কযুনিজম বা 
সাম্যবাদের মন্তরগুরুগণ জন্ম-আভিজাত্যের বদলে কর্ম-আভি- 


জাত্যকে মর্ধ্যাদা দিয়াছেন__সঙ্কীর্ণ জাতীয়ত্ব-অভিমানের বদলে ' 


বিশবত্রাতৃত্ব ও শ্রেণীসাম্যের আদর্শকে উচ্চ স্থান দিয়াছেন বটে, 
কিন্তু সব-কিছুরই পিছনে এখনও পর্যন্ত একটা আধ্যাত্মিক 
অনুপ্রেরণার অভাব থাকায় সেই পুরাতন materialism বা 
বপ্ততস্তরের প্রভাবই অটুট রহিয়া গিয়াছে। কলে সর্ধজনকাম্য 
শান্তি ও সমতা এখনও সুদূরপরাহত । আধ্যাত্মিকতার 
অভাবে বর্তমান বস্তুতান্তিক সভ্যতা, একটা আশু সংকটের 
সম্মুখীন হইতেছে বলিয়া মনে হয়। এই অবস্থার একটা 
সন্তোষজনক প্রতীকার ব্যতীত মানব-সভ্যতার ভবিষৎ সংশয়া- 
কুল। বণিকস্ুলভ মনোবৃত্তির পশ্চাতে যে জিঘাংসাবৃত্তি প্রচ্ছন্ন 
রহিয়াছে, তাহারই নির্মম অভিব্যক্তি__জগদ্বাগী হানাহানি, 
জলে স্থলে অন্তরীক্ষে মারণতাণ্ডর এবং আণবিক বোমার 
প্রলয়ঙ্কর বিস্ফোরণ । 

এই সংকটের সমাধান কে করিবে ? League of Nati- 
908 বা U.N. বা অন্ত কোন জাতিসংঘ দ্বারাই যে এই 
সমস্তার স্থায়ী সমাধান সম্ভবপর হইবে, সমসাময়িক ইতিহাসে 
ইহার সমর্থন এখনও পর্যন্ত খু'জিয়া পাওয়া যায় না। আদর্শগত 
মনোবিপ্রব ভিন্ন অন্য কোন কৃত্রিম উপায়ে ইহা সম্ভব নহে। 


পা 


শিক্ষা কোন্‌ পথে? ১২ন 
শিক্ষার উন্নত আদর্শের ভিত্তিতেই মানুষের মনোবৃত্তির উৎকর্ষ 
সাধিত হইতে পারে। সেই জন্যই প্রয়োজন একটা মহৎ 
শিক্ষাদর্শের ; কেবল কারিগরী ও অর্থকরী শিক্ষার অনুশীলনে 
এতাবৎ দেশের যেটুকু উন্নতি সাধিত হইয়াছে__তাহাতেই 
সন্ত থাকা বৃথা । অনাধ্যাত্মিক আদর্শবিহীন কারিগরী ও 
অর্থকরী বিদ্যার চর্চায় জাপানের যে শোচনীয় পরিণতি ঘটিয়াছে, 
তাহা স্মরণ রাখিতে হইবে । পৃথিবীর মধ্যে বোধ হয় একমাত্র 
জাতি জাপান, বাহার শত বৈভব ও সমৃদ্ধি থাকা সত্বেও 
জগতের ভাণ্ডারে দিবার মত কোন সম্পদ নাই। জাতীয় শিক্ষার 
বুনিয়াদ রচনা করিবার সময় এই কথাটাই সর্বাগ্রে স্মরণ রাখিতে 
হইবে যে, ভারতবর্ষের আধ্যাত্মিক সম্পদ জগতে অতুলনীয় । 
হাত পাতিয়া জগতের নিকট হইতে আমরা লইয়াছি অনেক, 
আবার আমাদের কবি, দার্শনিক ও চিন্তানায়কগণের হাত দিয়া 
দিরাছিও অনেক । কেবল অর্থোপার্জনের তাগিদে কারিগরী 
শিক্ষাকে বড় করিয়া দেখিলেই চলিবে না। বিজ্ঞান, ইপ্রিনীয়ারিং 
কমার্স ও অন্যান্য অর্থকরী বিদ্যার চা আরও হউক। কৃষি, 
বিজ্ঞান, শিল্প ও ব্যবদায়-বাণিজো দেশ আবার সম্পদশালী 
হইয়া উঠুক__ইহা' সবজনকাম্য। 
কিন্তু শিক্ষার বুনিয়াদ স্থাপিত হওয়া উচিত একট! উচ্চ 
আদর্শের উপর । সেইজন্ই তাত্বিক শিক্ষাকে বাদ দিলে 
চলিবে না। তাত্বিক শিক্ষাকে উপেক্ষা করিয়া কেবল 
কার্যকরী বা অর্থকরী শিক্ষার উপর জোর দিলে মারাত্মক 
ভুল করা হইবে। শিক্ষাব্যবস্থার যাহারা নিয়ামক ও শিক্ষা 

নীতির ষাহারা প্রবর্তক, তাহাদের মনে রাখা দরকার যে, 
একটা well-balanced পরিকল্পনা ব্যতীত একদেশদর্শী 
প্রথার প্রবর্তনে দেশের সমূহ ক্ষতির সম্ভাবনা । বর্তমান 
শিক্ষা-পরিকল্পনার হিডিকে এই বিষম ভুলটিই করা হইতেছে 
বলিয়া মনে হয়। Basic এবং Technical & Industrial 
Education-প্রলারের দিকেই যেন সমস্ত মনোযোগ ও 
শক্তি প্রয়োগ করা হইতেছে। সাহিত্য, ইতিহাস, দর্শন ও 
কলাবিগ্যার কথা যেন অনেকে ভুলিয়াই গিয়াছেন এবং এই 
জাতীয় শিক্ষা-প্রতিষ্ঠানগুলিও যেন সরকার ও জনসাধারণের 
অনাদরে ক্রমশঃ অবনতির পথেই চলিয়াছে। ইহা অশুষ্ভ 
লক্ষণ এবং ইহার পরিণাম মন্দ । 

যে-কোন শিক্ষার পিছনেই যদি একটা উচ্চ ভাব ও আদর্শ 
না থাকে, তবে তাহার প্রকৃত উদ্দেশ্য ব্যর্থ হইতে বাধ্য । 
বিজ্ঞান ও শিল্পের ক্রমোননতির সঙ্গে সঙ্গে তাত্বিক শিক্ষার 
যথাযথ অন্ধুশীলন না হইলে সমস্ত শিক্ষাধারা একটা স্থুল 
প্রাণহীন প্রয়াসে পর্যবসিত হইবে এবং ইহার ফল হইবে জাতির 
পক্ষে ঘোর অকল্যাণকর । 


আন্তর্জাতিক আদর্শ 


দার্শনিকপ্রবর এ্যরিস্টটলের সমর হইতে এ পর্যন্ত বহু 
মনীষী নানাভাবে ও নানা কথায় শিক্ষার আদর্শ ও উদ্দেশ্য 
নির্দেশ করিয়া! গিয়াছেন। ' শিক্ষার সংজ্ঞা ও উদ্দেশ্য লইয়া 
বহুক্ষেত্রেই বিতর্কমূলক আলোচনার সূত্রপাত হইয়াছে, 
কিন্তু কোন শেষ মীমাংসা হয় নাই। পৃথিবীর নানা জাতি 
স্বীয় জাতীয় আদর্শ ও উদ্দেস্ঠসিদ্ধির অন্গুকুলে নানাভাবে 
শিক্ষার আদর্শ রচনা, করিতে প্রয়াস পাইয়াছেন। বস্তুতঃ 
শিক্ষার এত বহুবিধ সংজ্ঞ! রহিয়াছে যে, তাহা হইতে বাছাই 
করিয়া এমন একটি সংজ্ঞা স্থির করা কঠিন__যাহা। দ্বারা সর্ব- 
কালে, সর্বদেশে ও সর্বজাতীয় মানুষ ও সমাজের শিক্ষার 
একটি পূর্ণাদর্শ গঠন করা যাইতে পারে। শিক্ষাদর্শন-সম্বন্ধীয় 
যে-কোন পুস্তকের পাতা উন্টাইলেই উপরি উক্ত ধারণা যে 
্রান্তিমূলক নহে, তাহা প্রতীয়মান হয় ॥ শিক্ষার যে-সব সংজ্ঞা 
সাধারণ্যে প্রচলিত, তাহাদের অধিকাংশই হয় একদেশদর্শী এবং 
কোন বিশেষ উদ্দেশ্টমূলক ও সঙ্থীর্ণ অথবা অত্যন্ত ব্যাপক ও 
অস্পষ্ট। রাগবি স্কুলের প্রধানশিক্ষক বিখ্যাত শিক্ষাবিদ্‌ 
ডাঃ আ্ণন্ডের শিক্ষাদর্শ ও উদ্দেশ্য ছিল “যুত make a 
Christian Gentleman.” এ আদর্শ ডাঃ আংর্ণল্ডের সময়ে 
এবং ইংরাঁজ অভিজাত সম্প্রদায়ের নিকটে যতই লোভনীয় 
হউক না কেন, উহা! কখনই সর্বদেশ ও সকল জাতীয় 


মানুষের নিকট গ্রহণযোগ্য বলিয়া বিবেচিত হইতে পারে না। 

“Education brings out the perfection already in 
man” শিক্ষার এই সংজ্ঞা খুবই উচ্চাদর্শসপ্রাত কিন্তু এত 
ব্যাপক যে, সাধারণের নিকট অনধিগম্য ৷ 

প্রাচীন গ্রীসীয় সভ্যতা যে, শিক্ষাদর্শের ভিত্তির উপর 
স্থাপিত ছিল, তাহাকে মূলতঃ দুই শাখায় বিভক্ত করা যাইতে 
পারে £_(১) স্পাটার আদর্শ, (২) এথেন্সের আদর্শ । প্রাচীন 
স্পাটার শিক্ষাগুরু ছিলেন লাইকার্গাস ও প্রাচীন এথেন্সের 
শিক্ষাগুরু ছিলেন সোলোন। সংক্ষেপে বলা যাইতে পারে, 
Lycurgus made machine and Solon made man— 
অর্থাৎ লাইকার্গাসের আদর্শে অন্থুপ্রাণিত স্পার্টা রাজ্যের 
অধিবাসিগণের জীবনযাত্রা-প্রণালী কতকগুলি কঠোর নিয়ম- 
শৃখলার দ্বারা নিয়ন্ত্রিত হইত-_অপরপক্ষে এথেন্সের প্রজাগণ 
ছিল এক আদর্শ গণতন্ত্রের স্বাধীন অধিবাসী । স্পা্টা ও 
এখেলের পারস্পরিক বৈষম্য যাহাই থাকুক না, কেন, সমগ্র- 
ভাবে গ্রাসীয় সভ্যতায় যে শিক্ষাদর্শ আদৃত ও গৃহীত হইত, 
তাহা সংক্ষেপে এই_ 

প্রাচীন গ্রীসীয় শিক্ষাদর্শ মানুষকে যেমন একদিকে শিল্প- 
বিজ্ঞান প্রভৃতির অনুশীলনে উদ্বুদ্ধ ও নিয়োজিত করিত, 
তেমনি অপরপক্ষে সর্বনাশ! গৃহবিবাদে প্ররোচিত করিয়া 
পরিণামে সমাজ-দ্বংসেরও কারণ হইয়া দাড়াইয়াছিল। 

প্রাচীন গ্রীসীয়গণ দেশসেবা ও রাজনীতি-চাতেই তাহাদের 
শ্রেষ্ঠ উদ্যম নিঃশেষ করিত। গ্রীসের ইতিহাসে এরূপ দৃষ্টান্ত 
“এত প্রচুর দেখিতে পাওয়া যায় যে, যখনই কোন রাজনীতিক 

রাজনৈতিক-রঙ্গভূমে স্থানচ্যুত হইয়াছেন, তখনি একদল 
নির্বাসিতকে দলবদ্ধ করিয়া স্বীয় দেশ বা নগর আক্রমণ করিয়া 
নিজ নষ্ট প্রতিষ্ঠা পুনরুদ্ধারের চেষ্টা করিয়াছেন। 

ইহারই ঠিক বিপরীত দৃষ্টান্ত দেখা যায় প্রাচীন চীনের 
ইতিহাসে ৷ প্রাচীন চীনের কোন ভাগ্যবিড়ম্বিত রাজপুরুষ 
গ্রীসীয় রাজনৈতিকের পথ অবলম্বন ন! করিয়া শাস্তমানে নিজ 
অনৃষ্টকে মানিয়া লইয়া দূর পাহাড়ের কোলে নির্জন কুটারে 
আশ্রয় গ্রহণ করিয়া কাব্যালোচনায় জীবনের অবশিষ্টাংশ 
অতিবাহিত করিতেন। অথচ আপাতদৃষ্টিতে এই উভয় দেশেই 
যেন একই শিক্ষাদর্শের প্রভাব ছিল বলিয়া মনে হয়। প্রাচীন 
এথেন্সের বালকর্দিগকে যেমন হোমারের কাব্য কথস্থ করিতে 
হইত, তেমনি প্রাচীন চীনের বালকগণও কনফুসিয়াসের 
উপনেশাবলী সযত্বে শিক্ষা করিত । উভয় দেশের শিক্ষা-ব্যবস্থা 
ছিল দেব-দেবী ও পূর্বপুরুষগণের প্রতি শ্রদ্ধার ভাব-পৌষণের 
পক্ষে বিশেষভাবে সাহায্যকারী ৷ 

ধর্মশিক্ষ! ও দেবদেবীর পুজার্না বিষয়ে শিক্ষাদানের ব্যবস্থা 
ছিল বটে, কিন্তু তাই বলিয়া এই ছুই সুপ্রাচীন শিক্ষাদর্শ 
স্বাধীন চিন্তাশক্তি-বিকাশের বিরুদ্ধতা করে নাই । বরঞ্চ নানা- 
ভাবে স্বাধীন চিন্তাশক্তি ও কল্পনার পরিপোষণই ছিল ইহাদের 
উদ্দেশ্য । কিন্তু এতগুলি সাদৃশ্যযুক্ত লক্ষণ থাক! সত্বেও উক্ত 
ছুই আদর্শ ছিল পরস্পর ভাববিরোধী এবং সেই বৈষম্যের 
মূল নিহিত ছিল ছুই জাতির পরস্পর-বিরোধী প্রকৃতির মধ্যে। 

গ্রীসীয়গণ ছিল উদ্ভমশীল ও কর্মঠ, আর টৈনিকগণ ছিল 
স্বভাবতঃ .নিরুদ্ধম ও কর্মবিমুখ। এবং ইহারই ফলে গ্রীসীয় 
সভ্যতা হইল আত্মঘাতী, আর চৈনিক সভ্যতা হইল বৈদেশি- 
কের হাতে নিগৃহীত । চৈনিক সভ্যতা শিল্প ও স্থিতিস্থাপকতা 
স্থষ্টি করিতে পারিরাছিল বটে, কিন্তু বিজ্ঞানের উন্নতি সাধনে 
সমর্থ হয় নাই। কাজেই ফলতঃ দেখা যাইতেছে যে, স্ব 
প্রাচীনতার মধধাদায় মহিমান্বিত হইলেও কি গ্রীসীয়, কি চৈনিক 
_--কোন শিক্ষাদর্শকেই নির্দোষ ও পুর্ণাঙ্গ বলিয়া গ্রহণ করা 
যাইতে পারে না । 

বর্তমান যুগে পৃথিবীর অধিকাংশ প্রগতিশীল জাতিই শিক্ষার 
যে আদর্শকে গ্রহণ করিয়াছে, সহজ কথায় তাহাকে জাত্যা- 
ভিমানী আদর্শ বলিয়া অভিহিত করা যার। যুদ্ধ-পূর্ব জাপান 
যে আদর্শে তাহার শিক্ষা-ব্যবস্থাকে নিয়ন্ত্রিত করিয়া আসিতে- 
ছিল, উক্ত জাত্যাভিমানী আদর্শের উহ্তাই সৰ্বোৎকৃষ্ট দৃষ্টান্ত । 
জাতীয় গৌরব ও শ্রেষ্ঠত্বকেই সর্বতোভাবে শিক্ষার চরম ও পরম 
কাম্য বলিয়া গণনা করা হইত। নাৎসী জার্মানী ও ফ্যাসিস্ট 
ইতালীয় শিক্ষাদর্শও জাপানী শিক্ষাদর্শের অনুরূপ । তথাকথিত 
এক্সিস জাতিসমূহের শিক্ষাদান-নীতির গোড়ার কথাই ছিল 
জাতির যুব-শক্তিকে বাক্যে, কর্মে ও চিন্তায় জাতীয় গৌরব- 
বর্ধনে উত্তেজিত ও উদ্ধ দ্ধ করা। ইহাতে এক দিক দিয়া যেমন 
তড়িংগতিতে একটা সমগ্র জাতি ও সমাজ আত্মসচেতন ও 
আত্মপ্রতিষ্ঠ হইয়া! উঠিয়াছিল, তেমনি অপরপক্ষে জাতীয় 
গৌরবের নামে জাত্যাভিমান, দন্ত ও অসহিষুতা সমস্ত জাতির 

মনকে আচ্ছন্ন করিয়া ফেলিয়াছিল। ইহার পরিণাম হইল 
মারাত্মরক__জাতীয় গৌরববৃদ্ধির ছলে অন্য জাতির অস্তিত্ব 
বিলোপের ও সমগ্র পৃথিবীর উপর প্রভুত্ব-স্থাপনের এক তীব্র 
লালসায় মানুষ হিংস্র ও দুর্বার হইয়া উঠিল__যাহার ফলে 
পৃথিবীর দ্বিতীয় মহানমর ও বর্তমান শোচনীয় আন্তর্জাতিক 
পরিস্থিতি। জাত্যভিমানী শিক্ষার্শের ইহাই হইতেছে প্রধান 
দোষ । 

মধ্যযুগীয় জেন্ুইট (165816) সম্প্রদায়ের শিক্ষানীতি ও 
জাপানী শিক্ষানীতির মধ্যে একটা মূলগত সাদৃশ পরিলক্ষিত 
হয়। এই উভয় নীতিই একটা কঠোর মতবাদের অনুবরতী। 
জাপানী শিক্ষানীতির নানাবিধ গুণ থাকা সত্বেও যেমন 
পরিণামে বিষময় ফলপ্রস্থ হইয়াছিল, তেমনি জেস্ুুইট-নীতিও 
উহার মুখ্য উদ্দেশ্য অর্থাৎ ফরাসী দেশে প্রোটেস্টান্ট মতবাদের 
মুলোচ্ছেদ করিয়া এমন কতকগুলি জাতীয় ও সামাজিক গলদ 
সৃষ্টি করিয়াছিল__যাহার বিলোপসাধনের জন্য ফরাসী রাষ্ট্র 
বিপ্লবের ন্যায় এক রক্তক্ষয়ী বিপ্লব অনিবার্য হইয়া পড়িয়াছিল। 
এই উভয় নীতিই সহ, মমতা, ভালবাসা প্রভৃতি মনুষ্য 
প্রকৃতির কোমল প্রবৃত্তিসমূহের পরিপন্থী ॥ একটা বিশেষ 
উদ্দেশ্ঠসাধনই এই উভয় নীতির গোড়ার কথা । ব্যক্তিকে 
বাদ দিয়া সমষ্টি বা জাতিকেই এই শিক্ষাব্যবস্থা প্রাধান্ত দিয়া 
থাকে। বর্তমান জাগতিক পরিস্থিতিতে এই সন্থীর্ণ ও 
একদেশদর্শী আদর্শ যে গ্রহণের একান্তই অযোগ্য, তাহা বলাই 


বাহুল্য । 
১০ 


১৩৬ সমাজশিক্ষার ভূমিকা 


তাই এখন প্রশ্ন হইতেছে যে, শান্তিকামী বিশ্বমানন আজ 
কোন্‌ আদর্শে ভবিত্তদ্বশীয়গণকে শিক্ষিত করিয়া তুলিবে? 
শিক্ষাদর্শের উপর পৃথিবীর ভবিষ্যৎ সুখ-শান্তি ও নিরাপত্তা 
নির্ভর করিতেছে । কুশিক্ষার প্রভাবে কিরূপে একটা জাতি 
সমগ্র বিশ্বের শান্তি ও সুখ নষ্ট করিয়া দিতে পারে-_তাহার 
নিভুল সাক্ষ্য বিগত ছুই মহাযুদ্ধের ইতিহাসে পাওয়া ষায়। 
যাহাতে ইতিহাসের এই শোকাবহ পুনরাবৃত্তি আর সংঘটিত না 
হয়, তাহারই উপায়-নির্ধারণে UNESCO’র স্থষ্টি। এই 
সংসদের উদ্বোধন-সভার মনীবী রাধাকৃষ্ণন তাহার স্ুচিত্তিত 
ভাষণে বলিয়াছিলেন,__ পৃ the world is to be saved 
from mass violence and scientific destruction, 
if mankind is to be delivered from the menace 
Of war, a new spirit should govern human 
relationship. The future of the world depends 
Upon our capacity to restore the dignity of man 
and his creative independence. 


If we are not to 
abandon civilization to chance, we must educate 


humanity to live according to the dictates of 
mind and spirit and not to Surrender to the way 
Of instincts and interests. We must learn to-day 
the art of disobedience.” 

শিক্ষার একটা আন্তর্জাতিক আদর্শের আজ একান্তই 
প্রয়োজন হইয়া দাড়াইয়াছে। পরলোকগত এইচ, জি, ওয়েলস্‌ 


|) 

তাহার “World Brain” গ্রন্থে একটা পথের নির্দেশ দিয়া 
গিয়াছেন। ওয়েলস্‌ ছিলেন একটা আন্তর্জাতিক বিশ্ববিষ্ালয়- 
স্থাপনের পক্ষপাতী । এই আন্তর্জাতিক বিশ্ববিদ্যালয় কতৃক 
দেশ ও জাতিনিবিশেষে সমগ্র মানবজাতির উপযোগী এক 
অখণ্ড শিক্ষাদর্শ রচিত হইবে_ ইহাই ছিল তাহার কাম্য; যে 


- আদর্শ কোন জাতিবিশেষের শ্রেষ্ঠত্ব কীর্তন ন! করিয়া মানবতার 


মহিমাকেই কীতিত করিবে। মানবত্বের সুমহান ভিত্তির 
উপরই হুইবে এই আন্তর্জাতিক শিক্ষানীতির বনিয়াদ গঠিত । 
কিভাবে এই নীতি প্রবতিত ও প্রচলিত হইতে পারে, ঢা 
30০ প্রতিষ্ঠান তাহারই উপায়-নির্ধারণে ব্যাপৃত। আন্ত" 
র্জাতিক শিক্ষানীতির বিরুদ্ধে একট! প্রবল আপত্তি স্বভাবতঃই 
উত্থাপিত হইতে পারে। আপত্তিটি এই.--তবে কি জাতীয় 
ইতিহাসও এতিহাকে আন্তর্জাতিক আদর্শের যুপকাষ্ঠে বিসর্জন 
দিতে হইবে? ঢোবাঃ300. প্রতিষ্ঠানকে এই আপত্তি 
খগ্ডাইতে হইবে। জাতীয় সংস্কৃতি ও এতিহোর বিলোপসাধন 


, নী করিয়াও যে আন্তর্জাতিক শুভেচ্ছা ও সহানুভূতির 


ভিত্তির উপর এক বিশ্ব-আদর্শের সৌধ গঠিত হইতে পারে, 


তাহাও বিবেচনা করিতে হইবে। 
শিক্ষার আন্তর্জাতিক আদর্শের কথা বাদ দিলেও শিক্ষার 
যে কয়টি মৌলিক ও মুখ্য উদ্দেশ্য সবদেশে, সর্বকালে ও 


'সর্বশ্রেণীর মানুষের পক্ষে কল্যাণপ্রস্থ তাহা এই £- 


১। মান্গুবকে আইনসম্মততাবে ও সছুপায়ে জীবিকা- 
উপার্জনের উপযুক্ত করা । 

২। মানুষকে গণতান্ত্রিক রাষ্ট্রের সভ্য হিসাবে স্বীয় কর্তব্য 
ও দায়িত্ব-পালনে সচেতন ও সক্ষম করিয়া তোলা 

৩। মানুষের প্রচ্ছন্ন শক্তির যথাবিধি প্রন্ধুরণ ও তাহাকে 
সুস্থ ও সুন্দরভাবে জীবন উপভোগ করিবার সামর্থা-দান। 

স্থ-শিক্ষার এই মৌলিক লক্ষণ তিনটি পরস্পর-বিরোধী 
নহে। এই তিনটির যে কোন একটিকেও বাদ দিয়া কোন 
পূর্ণাঙ্গ শিক্ষাবিধি রচিত হইতে পারে না । 

প্রথমতঃ কার্যকরী শিক্ষী। ইহার আবশ্যকতা সর্বজন- 
স্বীকৃত। প্রত্যেক নাগরিককে তাহার জীবিকানির্বাহের 
উপায়ে শিক্ষিত করিয়া তোলা যে-কোন সমাজ বা রাষ্ট্রের 
প্রাথমিক কর্ব্য। শিক্ষার যত পরিকল্পনা এ পর্যন্ত রচিত 
হইয়াছে, তাহার প্রত্যেকটিতেই কার্যকরী শিক্ষা একটি বিশিষ্ট 
স্থান অধিকার করিয়াছে ।' 

ইদানীং ভারতবর্ষে ছুইটি শিক্ষা-পরিকল্পনার কথা 
অহরহই শোনা যায়,-_“ওয়ার্ধ পরিকল্পনা” ( Wardha 
Scheme ) এবং “সার্জেন্ট পরিকল্পন!? (Sargent Scheme) 
এই উভয় পরিকল্পনাই কার্যকরী শিক্ষাকে তাহার যথোপযুক্ত 
মূল্য দিয়াছে । কেবল মাত্র সাধারণ সাহিত্যিক শিক্ষার ব্যবস্থা 
করিলেই রাষ্ট্র বা সমাজের কর্তব্য শেষ হয় না_ শিল্প, ব্যবসার- 
বাণিজ্য প্রভৃতি অর্থকরী বিদ্যা বিষয়েও যথাযথ শিক্ষার ব্যবস্থা 
ভিন্ন কোন জাতি স্বপ্রতিষ্ঠ ও স্বয়ংসিদ্ধ হইতে পারে না; 
তাহার শিক্ষাব্যবস্থা অসম্পূর্ণ থাকিয়া যায়। তাই কার্যকরী 
শিক্ষার প্রয়োজনীয়তার উপর আজকাল শিক্ষাবিদ্গণ বিশেষ- 

ভাবে জোর দিয়া আসিতেছেন। ইংরাজ আমলে এই দেশে 
যে শিক্ষানীতি ও ব্যবস্থা প্রবর্তিত হইয়া অদ্যাবধি চলিতেছে, 
তাহাতে কার্যকরী শিক্ষাকে তাহার প্রাপ্য মূল্য দেওয়া হয় নাই। 
তাহার কারণ, ইংরাজ শাসক কর্তৃক প্রবর্তিত শিক্ষাব্যবস্থার 
মূল উদ্দেশ্য ছিল, ' শাসনকার্ষের সুপরিচালনার জন্য এক 
কেরানী-সম্প্রদায়ের স্থপ্টি.করা । পরে অবশ্য অবস্থার চাপে 
উক্ত নীতির কিছু কিছু পরিবর্তন সাধিত হইয়াছিল কিন্ত সেই 
পরিবর্তন বা সংস্কার প্রয়োজন-অন্তুপাতে ছিল একান্তই 
অকিঞ্চিংকর। আজ এই কেরাণীকুল-সথষ্টিকারী অসম্পূর্ণ শিক্ষা- 
ব্যবস্থার দীর্ঘ দিন একাধিপত্যের ফলে শিক্ষিত ও মধ্যবিত্ত 
সম্প্রদায়ের ভিতর যে তীব্র বেকারসমস্তা দেখা দিয়াছে (অবশ্য 
যুদ্ধের দৌলতে সাময়িকভাবে বেকার-সমস্ার অনেকটা! 
সমাধান হইয়াছিল) তাহার সমাধান অল্প স্বল সংস্কার দ্বারা 
সম্ভব নয় । তাহার জন্য চাই শিক্ষাব্যবস্থার একটা আমুল 
পরিবর্তন । 

সার্জেন্ট পরিকল্পনায় সেই আমূল পরিবর্তনের নির্দেশই 
দেওয়া হইয়াছে । এই প্রসঙ্গে আর একটা কথ! বিশেষভাবে 
বিবেচনা করিয়া দেখা কর্তব্য কথাটা এই, _বহুক্ষেত্রেই দেখা 
যায় যে, কার্যকরী শিক্ষার আগ্রহাতিশযষ্যে সাধারণ সাহিত্যিক 
শিক্ষা (general literary education) অবজ্ঞাত ও উপেক্ষিত 
হয়। ওয়ার্ধা পরিকল্পনার ইহাই একটা প্রবল ত্রুটি । বাস্তব 
অভিজ্ঞতায় আমরা দেখিতে পাই, যে, কোন ব্যবসায় বা শিল্প- 
প্রতিষ্ঠানের পরিচালনায় উধ্বতম ও নিয়তম শ্রেণীর ব্যক্তিগণের 


১৪০ নসমাজশিক্ষার ভূমিকা 
কোন বিশেষ কার্যকরী শিল্ষী (Technical Training) থাকে 
না। যেকোন উধ্বতম ম্যানেজিং ডিরেক্টর ও নিয়তম দিন- 
মজুর প্রায়শঃই বিশেষজ্ঞ নহে। 
শিক্ষা-ক্ষেত্রেও এই কথাটা বেশ খাটে । আজকাল ট্রেনিং- 
প্রাপ্ত শিক্ষকের খুব চাহিদা দেখা যাইতেছে । কিন্ত ট্রেনিং- 
প্রাপ্ত হইলেই যে শিক্ষক আদরশস্থানীয় হইতে পারিবেন, এমন 
কোন কথা নাই। ট্রেনিং কেবলমাত্র শিক্ষাদান-প্রণালীর 
কতগুলি প্রধান ধারা নির্দেশ করিয়া দেয়__কিন্ত শিক্ষকতার 
উৎকর্ষ নির্ভর করে শিক্ষকের স্বীয় গুণবত্তার উপর। ০. চু. 
M. 70৪ বলেন, “Any teacher who is worth his 
salt teaches by the light of nature. Those who 
cannot teach naturally will never become good 
teachers, however hard they try and however 
much instruction they receive and had better 
taken up another Profession. Hence the more 
general education and the less techni 
teacher receives, the better.” ] 
দ্বিতীয়তঃ শিক্ষার গণতান্ত্রিক আদর্শ ৷ প্রত্যেক নরনারীকে 
শিক্ষালাভের সমান সুযোগ দেওয়া গণতান্ত্রিক রাষ্ট্রের অন্যতম 
প্রধান কর্তব্য। শিক্ষার সমান স্থযোগ দেওয়াই রাষ্ট্রের 
একমাত্র কর্তব্য নহে। ইহাও দেখিতে হইবে যে, প্রত্যেক 
নরনারীই স্বীয় সাম্থান্যারী প্রকৃত শিক্ষালাভ করিতে 
পারে। সর্বোপরি গণতন্ত্রের প্রত্যেক নাগরিক যাহাতে স্বীয় 

দায়িত্ব-পালন ও অধিকার-রক্ষা সম্বন্ধে সচেতন ও সক্ষম হয়, 
তাহাও গণতান্ত্রিক শিক্ষাদর্শের একটি প্রধান লক্ষ্য যে জটিল 
আন্তর্জাতিক পরিস্থিতির পরিপ্রেক্ষিতে বর্তমান যুগে দেশ ও 
জাতির ভাগ্য নিয়ন্ত্রিত হইতেছে, তাহাতে স্বাস্থ্যকর রাজনৈতিক 
শিক্ষা প্রত্যেক মানুষের পক্ষে অপরিহার্ষ হইয়া উঠিয়াছে 
জ্ঞান-বিজ্ঞানের প্রচারের সঙ্গে সঙ্গে প্রাচীন যুগের মানুষের 
রাষ্ট্রনেতিক ওঁদাসীন্য বর্তমান যুগে আত্মবিলোপেরই 
নামান্তর ৷ রাষ্ট্রশাসনের গণতান্ত্রিক আদর্শকে সার্থক ও সফল 
করিয়া তুলিতে হইলে প্রথমেই চাই নাগীরিকদের দায়িত্ববোধ 
এবং জাতীয় ও আন্তর্জাতিক সমস্তাসমূহ সম্বন্ধে প্রকৃত জ্ঞান। 
শিক্ষানীতির ভিতর দিয়াই সুস্থ ও সুফলপ্রদ রাজনৈতিক 
চেতনা জন্মান সম্ভব । গণতান্ত্রিক শিক্ষাদর্শের ইহাই হইতেছে 


প্রকৃত তাৎপর্য । 


তারুণ্যের সংকট 


যে বিশিষ্ট ভাবধারার অন্ুুরণ করিয়া বিংশ শতাব্দীর 
সভ্যতা একটি নৃতন রূপ পরিগ্রহ করিয়াছে, তাহারই প্রকৃত 
স্বরূপ বর্ণনা করিতে গিয়া পাশ্চাত্যের একদল মনীবী বিংশ 
শতাব্দীকে “যৌবনের যুগ” আখ্যা প্রদান করিয়াছেন। উনবিংশ 
ও বিংশ এই উভয় শতাব্দীই প্রগতির যুগ। বলিতে গেলে 
বিজ্ঞানের প্রসার ও বৈজ্ঞানিক পদ্ধতিতে জীবন-নিয়ন্ত্রণ__ ইহাই 
হইতেছে এই ছুই শতাব্দীর মূল লক্ষ্য বা৷ উদ্দেশ্য। এই দিক 
দিয়া বিচার করিলে উনবিংশ ও বিংশ শতীব্দীকে পরস্পরের 
অগ্রগামী ও অনুগামী বলিয়া অভিহিত করা যায়। এবং 
আপাতদৃষ্টিতে উভয়ের বৈসাদৃশ্য অপেক্ষা সাদৃশ্যই অধিকতর 
স্পষ্ট ও প্রকৃত বলিয়া মনে হয়। কিন্তু ইহা কি প্রকৃতই সত্য ? 
একটু বিশ্লেষণ করিলেই এই আপাতসাদৃশ্যের অন্তরালে দুইটি 
ভিন্নমুখী ভাব ও আদর্শের অস্তিত্ব লক্ষ্য কর! যায়। উনবিংশ 
শতাব্দীকে কোন কোন পাশ্চাত্য মনীষী “Age of Stability” 
বা “স্থিতিশীলতার যুগ” বলিয়া নির্দেশ করিয়াছেন। সত্য বটে 
উনবিংশ শতাব্দীতেই বিজ্ঞানের নবজন্ম ও রাজতন্ত্রের বিরুদ্ধে 
গণতন্ত্রের অভ্যু্থান হইয়াছিল; সাহিত্য, দর্শন, রাজনীতি ও 
সমাজবিধান প্রভৃতি সভ্যতার যাবতীয় বিভাগেই এই যুগে 
যুগান্তকারী বিপ্লব সংঘটিত হইয়াছিল ; কিন্তু এই ষুগান্তর- 
কারী ও বিপ্লবাত্বক ভাবসংঘর্ষের অন্তরালেও প্রচ্ছন্ন ছিল একটা 
সংরক্ষণশীল ও সাবধানী মনোবৃত্তির রক্ষাকবচ__যাহার সাহায্যে 

উনবিংশ শতাব্দীর সভ্যতা ও সমাজ এক প্রচণ্ড ও ব্যাপক 
ভাববিপ্নবের মুখে তৃণখণ্ডের মত অকুলে ভাসিয়া যায় নাই । 
আবার ইউরোগীয় অন্যান্য জাতি অপেক্ষা ইংরাজ জাতির মধ্যেই 
এই বৈশিষ্ট্য অধিকতর সুপরিক্ষুট ৷ ধীরপদ্রক্ষেপে ইংরাজ 
জাতির সভ্যতা ও সংস্কৃতি প্রগতির পথে অগ্রসর হইয়াছে। 
আকন্মিক বিপ্লবের উত্তেজনায় ইংরাজ জাতি কখনও পুরাতন 
ও পরীক্ষিত পথ পরিত্যাগ করিয়া নূতন পথ গ্রহণ করে নাই। 
অথচ নিঃশব্দ ও রক্তপাতহীন বিপ্লবের পথেই ইংরাজ জাতির 
বহুমুখী প্রগতি অব্যাহত চলিয়াছে। ইহাই ইংরাজের জাতীয় 
বৈশিষ্ট্য । একমাত্র ক্রমওয়েলের (Cromwell) সময়েই 
বোধ হয় কিছুটা ইহার ব্যতিক্রম ঘটিয়াছিল এবং জাতীয় 
বৈশিষ্ট্যের বিপরীতধ্মী ক্রমওয়েলের পরিচালিত বিপ্লব সেই 
জন্যই ইংলণ্ডের ভূমিতে স্থায়ী প্রতিষ্ঠা-লাভে সমর্থ হয় নাই। 
উনবিংশ শতাব্দীর যে বৈশিষ্ট্যকে আমরা স্থিতিশীলতা বা 
3abiliy আখ্যায় ভূষিত করিয়াছি, তাহার আরও একটু 
বিশদ ব্যাখ্যার প্রয়োজন । নতুবা উনবিংশ ও উহার পরবর্তী 
শতকের মূল ভাবধারার পার্থক্য সম্যক হৃদয়ঙ্গম করা যাইবে 
নাঁ। পুরাতনের প্রতি শ্রদ্ধা ও অভিজ্ঞতার উপর আস্থাকেই 
এই রক্ষণশীলতার নামান্তর বলিয়। ধরিয়া লওয় যাইতে পারে । 
অর্থাৎ নৃতনকে গ্রহণ করিবার পূর্বে অভিজ্ঞতার কষ্টিপাথরে 
তাহার খটিত্বকে পরখ করিয়া লওয়া। এই রক্ষণশীল মনো- 
বৃত্তির প্রভাবেই উনবিংশ শতাব্দীর নুদুরফলপ্রস্থ নানা পরিবর্তন 
বিপ্লবের উগ্ররূপে আত্মপ্রকাশ না করিয়া ক্রমবিবর্তনের 

প্রশান্ত রূপেই দেখা দিয়াছিল। এবং শেষে যখন হিসাব- 
নিকাশের বিবরণী ( Balance Sheet ) রচিত হইল, তখন 
দেখা গেল যে, প্রায় অজ্ঞাতে ও অলক্ষিতে আমরা আমাদের 
যাত্রাস্থন্ হইতে বহুদূর অগ্রসর হইয়াছি। আমাদের অগ্রগতি 
সত্যই বিস্ময়কর । 

প্রশ্ন উঠিতে পারে যে, রক্ষণশীলতা বা প্রাচীনের প্রতি 
শ্রদ্ধা নবীনের জয়যাত্রার গতিবেগ মন্দীভূত করিয়া ফেলে না 
কি? কথাটা আংশিক সত্য হইলেও সম্পূর্ণ সত্য নহে। 
রক্ষণশীল দেখিয়া শুনিয়া, ভালমন্দ বিচার করিয়া, যথেষ্ট- 
পরিমাণ সময় লইয়া যাহা করিবে, উগ্র চরমপন্থীর দল অধীর 
শাগ্রহে মুহূর্তেই সে কাজ শেষ করিয়া ফেলিতে চাহিবে। 
ইপশামূলকভাবে বিচার করিলে এবং পরিণামের প্রতি লক্ষ্য 
রাখিলে 'রক্ষণশীলের পন্থাই যে অধিক ফলপ্রন্থ সে কথা 
নিঃসন্দেহে বলা যাইতে পারে। ইতিহাসের সাক্ষ্য রক্ষণ- 
শীলেরই পক্ষে । 

উনবিংশ শতকের ভাবধারার যে বৈশিষ্ট্যের কথা ইতংপূর্বে 
উল্লিখিত হইয়াছে, ভাহারই একটা দিক হইতেছে প্রবীণতার 
প্রতি শ্রদ্ধা ও সম্মান-প্রদর্শন। ইংলণ্ডের ইতিহাসে এই শতকের 
আর এক নাম “ভিক্টোরীয় যুগ” ( Victorian 4১8০) 1 এই 
যুগের নরনারীর মধ্যে প্রবীণতার প্রতি একটা বিশেষ 
শরদ্ধাশীলতা লক্ষ্য করিবার বস্তু। বয়স্ক, প্রবীণ ও অভিজ্ঞতা- 
বহুল ব্যক্তিরা জনসমাজে নানারপ সম্রম ও প্রতিপত্তি লাভ 
করিতেন। সমাজ নিধিচারে তাহাদের নির্দেশ ও নেতৃত্ব 


Ww 

মানিয়া চলিত। তরুণের দল প্রবীণকে বাদ দিয়া কোন 
আন্দোলন বা কর্মপ্রচেষ্টায় উদ্যোগী হইবার কথা চিন্তা 
করিত না। প্রবীণের কর্তৃত্বের নিগড় হইতে নিজেকে মুক্ত 
করিয়া উনবিংশ শতাব্দীর নবীন স্বাধিকারপ্রমত্ত হুইবার 
দুঃস্বপ্ন দেখিত না। তারুণ্যকে জীয়াইরা রাখিবার নিলজ্জি 
চেষ্টা তো ছিলই না, বরঞ্চ অনেকে কৃত্রিম উপায়ে হইলেও 
অকালে  প্রবীণতার আভিজাত্য-অর্জনে প্ৰয়াসী হইতেন। 
বেশভূষায়, চলাফেরায় ও অন্থান্য নানাভাবেই এই মনোভাব 
মূর্ত হইয়া উঠিত। বোধ হয় এই কারণেই ভিক্টোরীয় যুগের 
ভতরব্যক্তিরা৷ যৌবনের গণ্ডী অতিক্রম করিবার পূর্বেই সযত্রে 
গুল্ষ ও শ্বশ্রুর পরিচর্যা ও পরিবর্ধন করিতেন। এমন কি 
তরুণীরাও যথাশীভ্র সম্ভব maiden হইতে 7825:07-এর পর্যায়ে 
উন্নীত হইবার জন্যে সর্বতোভাবে সচেষ্ট থাকিতেন। বিংশ 
শতাব্দীতে কিন্তু ইহার ঠিক বিপরীত হাবভাবটাই প্রবল। 
“How to look young at £07*-জাতীয় চটকদার 
এই বিজ্ঞাপন বিংশ শতাব্দীর প্রবীণার গতপ্রায় যৌবন ও 
সৌন্দর্য অটুট রাখিবার মন্তগুপ্তি ও সংকেত। প্রবীণ ও 
প্রবীণার দল যৌবনকে বিদায় দিতে নিতান্তই নারাজ। 
কিন্তু প্রকৃতির নিয়ম অমোঘ ও অলঙ্ঘনীয়। তাই চঞ্চল, 
স্থায়ী যৌবনকে বীধিয়া রাখিতে নান! কৃত্রিম কৌশলের 
আবিষ্কার ! 

যৌবনের জয়গান-মুখরিত এই বিংশ শতাব্দী । এই 
যুগের প্রধান বৈশিষ্ট্য হইতেছে দিকে দিকে যুব-আন্দোলনের 

প্রসার। প্রতিষ্ঠিত কতৃত্বের বিরুদ্ধে অসন্তোষ ও বিদ্রোহ__ 
এই যুব-আন্দোলনের প্রধান অস্থপ্রেরণা । স্কুল-কলেজ হইতে 
আরম্ভ করিয়া রাজনৈতিক ও অ-রাজনৈতিক নানা ক্ষেত্রেই 
বর জাগরণের সাড়া পড়িয়া গিয়াছে। যৌবন স্বভাবতঃই 
ভাবপ্রবণ। এই ভাবপ্রবণতার স্থযোগ গ্রহণ করিয়া সুচতুর 
রাজনীতিক ও সমাজ-নেতা যুব-সম্প্রদায়কে আপন আপন 
কার্যসিদ্ধির উপায়রূপে যথেচ্ছ ব্যবহার করিয়াছেন। ইহার 


প্রকৃষ্ট দৃষ্টান্ত ইটালীতে মুসোলিনীর De Polovona মুভমেন্ট 


, Students’ Congress, Students’ 
Federation, Students’ Bureau ইত্যাদি ইত্যাদি । 
রাজনীতি তরুণ-তরুণীগণকে পাইয়া বসিয়াছে। অন্যান ৯১০ 
কোন না কোন একটা রাজ- 
নৈতিক দলের অন্ততৃক্ত হইয়া থাকে। ফলে গৃহে মাতাপিতা 
বা অভিভাবকের এবং বিদ্যালয়ে শিক্ষকের প্রভাব ও কতৃত্ব 
বহুলাংশে খর্ব হইয়া গিয়াছে। তংস্থলে পার্টি বা দলের কতৃত্ব 
ও প্রভাবই ক্রমশঃ প্রবল হইয়া উঠিতেছে। আজ আর তরুণের 
দল তাহাদের কর্ম-পদ্ধতি নির্ধারণ করিতে প্রবীণের মুখাপেক্ষী 
নহে। প্রবীণকে বাদ দিয়া, এমন কি উপেক্ষা করিয়া হইলেও, 
আজ নবীনের দল নব যাত্রাপথে গমনোম্মুখ।  প্রবীণের 
উপদেশ ও কতৃত্বৈর আজ নির্মম অবসান ঘটাইয়াছে নবীন। 


এ 


সপন 

সঙ্গে সঙ্গে পুরাতন নিয়মশৃঙ্খলার বাধা-বন্ধন প্রায় ধুলিসাৎ 
হইয়া পড়িয়াছে। তরুণের দল নবলন্ধ মুক্তি ও স্বাধীনতার 
আস্বাদে ও উল্লাসে আজ আত্মহারা ; অনেকটা যেন, 

“রক্ত-আলোর মদে মাতাল ভোরে 

আজকে যে যা বলে বলুক তোরে, 

সকল তর্ক হেলায় তুচ্ছ করে 

পুচ্ছটি তোর উচ্চে তুলে নাচা ।” 

রাজনৈতিক উদ্দেশ্য ও দলীয় স্বার্থসাধনের জন্য যে ধুরন্ধর 

নেতৃবর্গ এক সময়ে যুবস্প্রদায়কে কৌশলে নিজের কাজে 
লাগাইয়াছিলেন__তাহারাও বুঝিতে পারিয়াছেন যে, আত্ম- 
সচেতন যুবসম্প্রদায়ও আজ তাহাদের কর্তৃত্বের আওতার বাহিরে 
চলিয়া গিয়াছে। আজ আর তরুণের দল নিবিচারে নেতৃবৃন্দের 
জয়ধ্বনি দিয়া শোভাযাত্রার পুরোভাগে পতাকা বহন করিতে 


রাজী নহে। 

“্টাকাকড়ি লোকজন করিয়াছ জড়ো, 

শহীদ হইয়া সবে দেশকর্ম করো । 

হাসিল হইলে কাজ জয়ধ্বনি দিয়া 

শোভাযাত্রা কর মোরে পুরোভাগে নিয়া 1৮ 

এ হেন নেতৃত্বাভিলাবীর বাক্চাতুরীজালে আর তাহার! 

আবদ্ধ হইবে না। প্রবীণের সমস্ত ফাকি তাহারা ধরিয়া ফেলিয়াছে। 
তাহারা নিজ নেতৃত্বে বিশ্বাসী এবং কোন রকম আপোষ- 
মীমাংসায় তাহারা রাজী নহে। স্কুল, কলেজ ও বিশ্ববিদ্যালয়ে 

ছাত্র-ধর্মঘট এবং আপোষ-নিষ্পত্তিতে ধর্মঘটাদের অনমনীয় 
মনোভাবই ইহার লক্ষণ । আজ তরুণ-তরুণীর দল কাহারও 
উপদেশে কর্ণপাত করিতে, মাথা পাতিয়া কাহারও আদেশ 
মানিয়া লইতে এবং প্রচলিত নিয়মশৃঙ্খল!র বিধিনিষেধ পালন 
করিতে নিতান্তই নারাজ । ডিসিপ্রিনের পিঞ্জর বড়ই অসহনীয় ; 
মুক্তপক্ষ বিহঙ্গমের ন্যায় তাহারা অনন্ত আকাশে খেয়ালখুশি- 
মত উড়িয়া বেড়াইতে চায়। অবস্থা এমন দ্াড়াইয়াছে যে, 

প্রবীণ নেতৃবৃন্দই 'অনেকক্ষেত্রে এই দুর্বার যুবশক্তিকে সংযত ও 
সংহত করিতে না পারিয়া শেষটায় যেন হাল ছাড়িয়া! দিয়াছেন । 
ইহারই বাস্তব অভিব্যক্তি দেখিতে পাই তরুণতরুণীদের প্রধান 
মিলনকেন্দর স্কুল ও কলেজগুলিতে । আজ হইতে ১০।১৫ বৎসর 
পূর্বেও এমন অবস্থা কেহ দেখে নাই বা ভাবে নাই যে, 
ছাত্রগৃন্দের পছন্দ বা৷ অপছন্দের উপরেই বিদ্যালয়ের শিক্ষকের 

বা অধ্যক্ষের চাকুরির মেয়াদ নির্ভর করে। এমন অবস্থা কেহ 
কল্পনাও করে নাই যে, পরীক্ষাগৃহে অবৈধ উপায়-অবলম্বনে 
প্রতিবন্ধক স্থষ্টি করার অপরাধে শিক্ষক-তত্বাবধায়কের জীবন 
বিপন্ন হওয়ার সম্তাবন| । EA 

অবশ্য এই গেল এক দবিক। আবার অন্যদিকে ইহা 

নিশ্চয়ই স্বীকার করিতে হইবে যে, আধুনিক যুবসম্প্রদায় যে- 

পরিমাণ সংগঠন-শক্তির পরিচয় দিয়াছে, তাহা সত্যই প্রশংনীয়। 

তরুণের দল নিশ্চিতরূপে প্রমাণ করিয়! দিয়াছে যে, প্রবীণের 

অভিভাবকত্ব ছাড়াও তাহারা নিজেদের ব্যবস্থা নিজেরাই 

করিতে সক্ষম । 

কিন্ত লাভ-লোকসানের অঙ্ক খতাইয়া দেখিলে দেখা 
যাইবে যে, এক বন্ধন হইতে মুক্ত হইয়া যুবসম্প্রদায় অন্য এক 
বন্ধনের নিকট আত্মসমর্পণ করিতে বাধ্য হইয়াছে। ইহা সত্য 
যে, গৃহে পিতামাতা, বিদ্যালয়ে শিক্ষক, সমাজ ও রাষ্ট্রে 
নেতৃবৃন্দের অধিকার ও ক্ষমতা আজ অনেকাংশেই খর্ব ও পঙ্গু 
হইয়া গিয়াছে। কিন্তু গৃহ, বিদ্যালয় ও সমাজের বন্ধন 
একদিকে যেমনই শিথিল হইয়া পড়িয়াছে, তেমনই অন্যদিকে 
দলীয় নিয়মনির্দেশের বন্ধন কঠোর হইয়া উঠিতেছে । তরুণ- 
তরুণীকে আজ আর নিজের কথা নিজেকে ভাবিতে হয় না, 
নিজের স্বার্থ নিজেকে রক্ষা করিবার প্রয়োজন নাই। তংস্থলে 
দল বা পার্টিই তাহার কথা ভাবিতেছে এবং তাহার সংরক্ষণের 
জন্য সংগ্রাম করিতেছে। পার্টি বা দলের নির্দেশ (mandate) 
ব্যতীত তাহার কিছুই করিবার উপায় নাই। অভিভাবকের 
কর্তৃত্বের অবসান ঘটাইয়! তরুণ যে নূতন দলীয় অভিভাবকত্ব 
(party guardianship) স্বীকার করিয়া লইয়াছে, উহ! যে 
তাহার পক্ষে খুব কল্যাণকর হইয়াছে তাহা নহে। কিন্তু ইহাই 
যুগধর্ম, ইহাকে অস্বীকার করিবার উপায় নাই। আজ 
তরুণকে একটা কথা চিন্তা করিয়া দেখিতে হইবে, তাহার প্রকৃত 
কল্যাণ কোন্‌ পথে? বিগত ছুই মহাযুদ্ধের বিবম পরিণাম 
হইতে আমর! এই সত্যই উপলব্ধি করিতে পারিয়াছি যে, 
যে-তরুণের দল একট! রাজনৈতিক বা দলগত আদর্শের 
অনুপ্রেরণায় নিজের সর্বস্ব বিসর্জন দিল, আজ তাহার স্বার্থই 
বোধ হয় সর্বাপেক্ষা অধিক বিপন্ন । যুদ্রাক্ষীতি, কালোবাজার 


১৫০ সমাজখিক্ষার ভূমিকা 


ও খাছ্যসঙ্কট এই অশুভ ত্র্যহস্পর্শের যে বিষময় ফল আজ সারা 
পৃথিবীটাকে আচ্ছন্ন ও জর্জরিত করিয়া ফেলিতেছে, তাহা 
মূলতঃ সেই আদশঁম্বাতন্ত্যসম্ভূত মহাযুদ্ধেরই ( War of 
Ideologies ) শোচনীয় পরিণাম । এবং এই মহামন্থনজাত 
হলাহল পরিণামে ভবিত্যৎ জগতের আশাভরসাস্থল এই 
তরুণসম্প্রদায়কেই হয় নীলকণ্ঠের হ্যায় কঠে ধারণ করিয়া 
জগৎকে বাঁচাইতে হইবে, নতুবা সেই হলাহলে নিজেই ভক্মীভূত 
হইয়া যাইবে। 

মনীবী রমা র'লার বাণী আজ অন্থধাবন করিবার সময় 
আসিয়াছে “Let youth never divorce thought 
from action,” 

যে জাতি বা সম্প্রদায় তাহার ভাবনাচিন্তার ভার অপর 
কোন ব্যক্তি বা দলের উপর ছাড়িয়া দিয়া নিশ্চিন্ত বসিয়া 
থাকে, তাহার কোনও ভবিষ্যৎ নাই। ইহার প্রধান উদাহরণ 
নাৎসী জার্মাণী। আজ তরুণ সম্প্রদায়কে এই বিষয়েই 
অবহিত হইতে হইবে 

